Rangalhu Project eh libijjenama Bollywood ah nukunnah Sanaya mihaaruves Thahyaaru\nޕްރޮޖެކްޓެއް ލިބިއްޖެނަމަ ބޮލީވުޑަށް ނުކުންނަން ސަނާޔާ މިހާރުވެސް ތައްޔާރު\nޝަނާޔާ ކަޕޫރަށް ރަނގަޅު ޕްރޮޖެކްޓެއް ލިބިއްޖެނަމަ އޭނާ މިވަގުތުވެސް ހުރީ ބޮލީވުޑަށް ތައާރަފުވާން ތައްޔާރަށް ކަމަށް ބޮލީވުޑުގެ ބަތަލު އަދި ސަނާޔާގެ ބައްޕަ ސަންޖޭ ކަޕޫރު ބުނެފިއެވެ.\nއުމުރުން 19 އަހަރުގެ ސަނާޔާ މިވަގުތު އަންނަނީ ޖާންވީ ކަޕޫރު ލީޑު ރޯލުން ފެނިގެންދާ ފިލްމު، "ކާގިލް ގާލް" ގެ އެސިސްޓެންޓް ޑައިރެކްޓަރުގެ ގޮތުގައި މަސައްކަތް ކުރަމުންނެވެ.\nޑައިރެކްޓަރެއްގެ ގޮތުގައި ސަނާޔާގެ ފުރަތަމަ މަސައްކަތް ފެނިގެންދާން ކައިރިވެފައިވާއިރު އެންމެ ގިނަ ބަޔަކު މިވަގުތު ކުރަމުން އަންނަ ސުވާލަކީ ސަނާޔާ އެކްޓުކުރަން ޝައުގުވެރިކަން ނެތީތޯ އެވެ. އެކަމަކު އެކްޓްކުރުމުގެ ޝައުގުވެރިކަން ވެސް އޭނާގެ އެބަހުއްޓެވެ.\nދާދިފަހުން ސަންޖޭ ކަޕޫރު ދިން އިންޓަވިއުއެއްގައި ވަނީ ސަނާޔާ ބޮލީވުޑަށް ތައާރަފުވާނެ ފިލްމު އަދި ފައިނަލް ނުވާ ކަމަށާއި އެކަމަކު މާދަމާ ވެސް ރަނގަޅު ޕްރޮޖެކްޓެއް ލިބިއްޖެނަމަ އެ ފިލްމުގައި މަސައްކަތް ކުރަން އޭނާ ހުރީ ތައްޔާރަށް ކަމަށެވެ.\nސަންޖޭއަކީ ނުވަދިހައިގެ އަހަރުތަކުގައި ބޮލީވުޑުގައި ވިދާލި ތަރިއެކެވެ. އޭނާ ވަނީ ރާޖާ އާއި ޕްރެމް އަދި ސިރްފު ތުމް ފަދަ ކާމިޔާބު ފިލްމުތަކުގައި މަސައްކަތް ކޮށްފައެވެ. ސަންޖޭގެ އިތުރުން އަނިލް ކަޕޫރަކީ ވެސް ބޮލީވުޑުގައި ކުޅަދާނަ ތަރިއެކެވެ. އަނިލްއަކީ ޝަނާޔާގެ ބޮޑުބޭބެއެވެ.\nސަނާޔާގެ އެންމެ ގާތް ދެ ރަހުމަތްތެރިންނަކީ ވެސް ފިލްމީ ދާއިރާއަށް ހިތްޖެހިފައިވާ ދެ ކުދިންނެވެ. އެއީ އަންނަޔާ ޕާންޑޭ އާއި ސުހާނާ ހާނެވެ. އެގޮތުން އަނަންޔާ މިއަހަރުގެ ތެރޭގައި ބޮލީވުޑަށް ތައާރަފުވެފައިވާއިރު ސުހާނާ ވެސް ވަރަށް އަވަހަށް ބޮލީވުޑަށް ތައާރަފުވާނެ ކަމުގެ އަޑުތައް ފެތުރިފައި ވެއެވެ.\nބޮލީވުޑް މުނިފޫހިފިލުވުން ސަންޖޭ ކަޕޫރް


Covid Number fansaahun thiri ah\nކޮވިޑް ނަންބަރު ފަންސާހުން ތިރިއަށް\nމީހެއްގެ ސާމްޕަލް ނެގުމުގައި ހަރަކާތްތެރިވާ ސިއްހީ އޮފިޝަލުންތަކެއް: ކޮވިޑްގެ ޕޮޒިޓިވް ނަމްބަރުތައް ވަނީ ތިރިވާން ފަށާފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nއެޗްއޯސީގެ އޮފިޝަލުން މިރޭ ނޫސްވެރިންނަށް މައުލޫމާތު ދެއްވަނީ: ރާއްޖޭގެ ކޮވިޑް ޕޮޒިޓިވް ނަމްބަރުތައް ވަނީ ތިރިވާން ފަށާފައި -- ފޮޓޯ: އެޗްޕީއޭ\nމިދިއަ 24 ގަޑިއިރުގެ ތެރޭގައި ރާއްޖެއިން 46 މީހަކު ކޮވިޑް-19 އަށް ޕޮޒިޓިވުމާއެކު އުފުލިފައި ހުރި ކޮވިޑް ނަމްބަރުތައް ފަންސާހުން ތިރިއަށް ސޮއްސާލައިފި އެވެ.\nމިއަދުގެ އިރު އޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާ ދީ އެޗްޕީއޭއިން މިރޭ ބުނީ ކޮވިޑް ބަލި ޖެހުނު މީހުންގެ ތެރެއިން 44 މީހުނަކީ މާލޭ ސަރަހައްދުން ބަލި ޖެހުނު މީހުން ކަމަށެވެ. އަނެއް ދެ މީހުނަކީ އަތޮޅުތަކުގެ ރަށްރަށުން ޕޮޒިޓިވް ވެފައިވާ މީހުނެވެ.\nއަލަށް ޕޮޒިޓިވްވި މީހުންގެ ތެރޭ 31 ދިވެހިން ހިމެނެ އެވެ. ދެން ހިމެނެނީ 15 ބިދޭސީންނެވެ. މިދިޔަ 24 ގަޑިއިރު ޓެސްޓް ކޮށްފައި ވަނީ 1،310 ސާމްޕަލެވެ.\nމިއަދު ޕޮޒިޓިވްވި މީހުނާއެކު ރާއްޖޭގެ އަދަދު ވަނީ 9,770 އަރާފަ އެވެ. ރާއްޖޭގެ ނަންބަރު އިތުރުވަމުން ދިޔަނަމަވެސް މިދިޔަ މަހާ ހިލާފަށް ކޮވިޑަށް ޕޮޒިޓިވްވާ މީހުންގެ އަދަދު މި މަހު ވަނީ ބޮޑުތަނުން ދަށަށް ގޮސްފަ އެވެ. މި މަހުގެ ފުރަތަމަ 15 ދުވަހުގެ ތެރޭގައި އެއް ދުވަހެއްގައި 100 އިން މަތީގެ ނަންބަރެއް އައީ އެންމެ ދުވަހެއްގަ އެވެ. އެހެން ދުވަސްތަކުގައި ޕޮޒިޓިވް އަދަދު އުޅެނީ 100 އިން ދަށުގައެވެ.\nމިއަދު ކޮވިޑުން ރަނގަޅުވީ 129 މީހުނެވެ. ރާއްޖެއިން ރަނގަޅުވި ޖުމްލަ މީހުންގެ އަދަދަކީ 8،390 އެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،424 މީހުންނެވެ. ކޮވިޑްގައި 34 މީހަކު ވަނީ މަރުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 96 މީހަކަށް ދަނީ ފަރުވާ ދެމުންނެވެ. އަތޮޅުތެރޭގެ 22 ރަށެއްގައި 51 މީހަކަށް ބަލިޖެހިފައި ވެއެވެ. އަދި 26 ރިސޯޓެއްގައި 15 ފަތުރުވެރިންނާއި 39 މުވައްޒިފުންނަށް ވެސް ބަލިޖެހިފައި ވެއެވެ.


Fuluhun'ge Thahugeega'ah Mahloof Ge Tharureef - Vaguthu\nޔޫތް މިނިސްޓަރު އަހުމަދު މަހްލޫފް ފޮޓޯ: ރައީސް އޮފީސް\nމެއި މަހުގެ ހަ ވަނަ ދުވަހުގެރޭ މާލޭގައި ދިން ބޮމުގެ ހަމަލާއާ ގުޅިގެން ފުލުހުން ހިންގި ތަހުގީގަށް ޔޫތް މިނިސްޓަރު އަހަމަދު މަހުލޫފް ތައުރީފް ކުރައްވައިިފިއެވެ.\nމަޖިލީސް ރައީސް މުހައްމަދު ނަޝީދަށް އަމާޒުކޮށް ދިން ހަމަލާގެ ތަހުގީގުގެ ގިނަ މައުލޫމާތުތަކެއް ފުލުހުން ވަނީ ރޭ ހާމަކުރައްވައިފައެވެ. ހަމަލާދިން މީހުންގެ މޯޓިވްއާ ބައިވެރިވި މީހުން އަދަދާއި ޝާމިލްވާ އިތުރު މީހުންގެ ވަނަވަރުވެސް ފުލުހުން ވަނީ ހާމަކުރައްވައިފައެވެ.\nފުލުހުންގެ ތަހުގީގަށް ތައުރީފް ކުރައްވައި ފޭސްބުކްގައި ލިޔުއްވި ޕޯސްޓެއްގައި މަހްލޫފް ވިދާޅުވީ، ފުލުހުންގެ ތަހުގީގުން ޔަގީންވި އެއް ކަމަކީ ސަރުކާރުން އަދި ރައީސް ސޯލިހް މިމައްސަލަ ވަރަށް ސީރިއަސްކޮށް ނެންގެވިކަން ކަމަށެވެ.\nއަނިޔާވެރި ހަރުކަށި ފިކުރު ނައްތާލަންޖެހޭ ކަމަށާއި، އެކަން ކުރަންވާނީ ހުރިހާ ސިޔާސީ ޕާޓީތަކާއި ދީނީ އިލްމުވެރިންނާއި އަދި ރައްޔިތުންގެވެސް ބައިވެރިވުމާއެކުކަން މަހުލޫފް ފާހަގަކުރެއްވިއެވެ.\nހަމަލާ ރޭވުމުގެ އިސް މީހެއް ކަމަށް ބުނެ ހައްޔަރު ކުރީ ހއ. ހޯރަފުށީ، އަލަނާސިގޭ މުހައްމަދު ތަސްލީމްއެވެ. ދެން ވަނަވަރު ހާމަ ކުރި މީހުންނަކީ ވ. ތިނަދޫ އަހުމަދު އަދުހަމް (25 އ) އާއި، މއ. ފޭރުގެ މުޖާޒް އަހްމަދު (21 އ) އާއި، ގއ. ކޮނޑޭ ފޮޅޭމާ ތަހުމީން އަހުމަދު (32 އ) އާއި، ލ. ގަން ދުންފިނި އުފާ އަހުމަދު ފާތިހް (23 އ) އާއި، ނ. މަނަދޫ ނޫރީގޭ އަލީ ހައިޝަމްއެވެ.\nބޮމުގެ ހަމަލާއިން ނަޝީދުގެ ހަށިކޮޅަށް ލިބިވަޑައިގެންނެވި ޒަހަމްތަކަށް އޭޑީކޭއިން ހަފުތާއެއްހާ ދުވަހު ފަރުވާ ހޯއްދެވިއެވެ. އަދި ޖަރުމަނުގެ މިލިޓަރީ ހޮސްޕިޓަލުން ދޮޅު މަހެއްހާ ދުވަހު ފަރުވާ ހޯއްދެވިއެވެ. މިހާރު އެމަނިކުފާނު ހުންނެވީ އިނގިރޭސިވިލާތުގައެވެ. ފުލުހުންގެ ތަހުގީގަށް އަދި މިހާތަނަށް ނަޝީދުގެ ބަހެއް ލިބިފައިނުވާކަން ރޭ ވަނީ ހާމަކޮށްފައެވެ.\nޖުލައި 25, 2021 14:11\nއެކަމު ކަލޭ މައްސަލަ ފުލުން ތަހުގީކުރި ގޮތް ކަލެއްކަށް ކަމަކުނުދިޔައެއްނޫން އެކަމަށްވެސް ފައުރީފްކޮށްބަލާ\nޖުލައި 25, 2021 14:12\nއެހެޔޮދޯ އެމްޑީއެން ﷲއަށް ރަސޫލާއަށް ފުރައްސާރަކުރިޔަސް...ވައިޔާޒްބިﷲ.\nﷲއަށް އުރެދުމަކީ އެއްމެބޮޑުފާފަ ދެންއެމީހުންނަށް ސަނާކިޔާނީ ހާދަބޮޑު ޖާހިލެކޭ


Atoll thereyge enme uss imaaraay Maafushygai\nއައިކޮމް ގްރޭންޑު މާފުށި\nއަތޮޅުތެރޭގެ އެންމެ އުސް އިމާރާތް މާފުށިގައި\n28 އޭޕްރީލް 2021 - 17:37:54\nއަތޮޅުތެރޭގެ އެންމެ އުސް އިމާރާތް، ގެސްޓުހައުސް ވިޔަފާރިގައި ރަސްކަން ކުރަމުން އަންނަ މާފުށީގައި ހަދާ ނިމެނީއެވެ.\nމި އިމާރާތަކީ އައިކޮމް ހޮޓެލްސްގެ "އައިކޮމް ގްރޭންޑް މާފުށި" ނަމަކަށް ކިޔާ ހޮޓަލެކެވެ.\n2019 ވަނަ އަހަރު ނިމެންވެފައި ހުއްޓާ އިމާރާތްކުރަން ފެށި މި ހޮޓަލުގެ މަސައްކަތް 2021 ވަނަ އަހަރު ނިމުމުގެ ކުރިން އެެއްކޮށް ނިންމާލެވޭނެކަމަށް އައިކޮމް ގްރޭންޑުގެ އެމްޑީ އަލީ ރަމީޒު މައުލޫމާތު ދެއެވެ.\nމި މަސައްކަތަށް ޖުމްލަ 35 މިލިޔަން ރުފިޔާ ހަރަދުވާނެ ކަމަށް ބެލެވޭއިރު، ކޮވިޑް-19 ގެ ޕެންޑަމިކްގެ ސަބަބުން މި މަސައްކަތަށް ވަރަށް ބޮޑެތި ދަތިތަކަކާ ކުރިމަތިލާން ޖެހިފައިވާކަމަށްވެސް އެކުންފުނިން ބުނެއެވެ.\nއެގޮތުން މަސައްކަތަށް ބޭނުންވާ ކޮންކްރިޓް ޕަމްޕު ފަދަ ސާމާނު މާލެއިން ގެނައުމަށް ދަތިވުމާ، ލިބެންޖެހޭ ހުއްދަތައް ލިބުން ލަސްވުމާއެކު މި މަސައްކަތަށް ބުރޫ އަރާފައިވާކަމަށްވެސް އެކުންފުނިން ބުންޏެވެ.\n"އައިކޮމް ގްރޭންޑް މާފުށި" އަކީ މާފުށީގެ ބަނދަރު ސަރަހައްދުގައި ހަދާ އިމާރާތަކަށް ވުމުން އެތަނުގެ "ވިއު" ސަޅިވެފައި އެތަނުން ހިދުމަތް ހޯދުމަށް ފަސޭހަ ވެގެންދާނެއެވެ.\nޖުމްލަ 12 ފްލޯއަކާއެކު އަންޑާ ގްރައުންޑް އެއް ފްލޯ ހިމެނޭ މި ހޮޓަލަކީ އަތޮޅުތެރޭގައި ހެދޭ އެންމެ އުސް އިމާރާތަށް ވެގެންދާނެއެވެ.\nމި ހޮޓަލުގައި 50 ކޮޓަރިއާއެކު 130 އެނދު ހުންނާނެއެވެ. އަދި ރެސްޓޯރެންޓްގެ އިތުރުން ސްވިމިން ޕޫލާއި ހުންނައިރު، ސަރުކާރުގެ ހުއްދަ ލިބިއްޖެ ނަމަ ބޭސްމެންޓުގައި ކުލަބެއް ހެދުމަށްވެސް ވަނީ ހަމަޖެހިފައެވެ.\nމާފުށްޓަކީ މިހާރުވެސް ރާއްޖޭގައި މީހުން ދިރިއުޅޭ ރަށްތަކުގެ ތެރެއިން އެންމެ ގިނައިން ފަތުރުވެރިން ޒިޔާރަތްކުރާ ރަށަށްވާއިރު، އައިކޮމް ގްރޭންޑު މާފުށި ހުޅުވުމާއެކު އެރަށަށްދާ ފަތުރުވެރިންގެ އަދަދު އިތުރުވެގެން ދާނެކަމަށް ބެލެވެއެވެ. އަދި އޭގެ ސަބަބުން މާފުށްޓާ މުޅި ދިވެހިރާއްޖޭގެ އިގްތިސޯދަށްވެސް އިތުރު ތަނަވަސްކަމެއް ލިބިގެންދާނެ ކަމަށް ބުނެއެވެ.


Maradhoo sikhee marukazu covid facility aka badhalu kuraaka nooney: AEH – adduLIVE\nމަރަދޫ ސިއްހީ މަރުކަޒު ކޮވިޑް ފެސިލިޓީއަކަށް ބަދަލުކުރާކަށް ނޫޅޭ\nJun 23, 2022, 16:33 އައިޝަތު ނަޒާހަތު\nމަރަދޫ ސިއްހީ މަރުކަޒު ކޮވިޑު ފެސިލިޓީއަކަށް ބަދަލު ކުރުމަށް އައްޑޫ އިކުއިޓޯރިއަލް ހޮސްޕިޓަލް އޭއީއެޗް) އިން މަސައްކަތް ކުރަމުންދާ ކަމަށް ދެކެވޭ ވާހަކަތައް އޭއީއެޗްއިން ދޮގުކޮށްފިއެވެ.\nއޭއީއެޗްގެ ދަށުން ހިންގާ މަރަދޫ ސިއްހީ މަރުކަޒު ކޮވިޑު ފެސިލިޓީއަކަށް ބަދަލު ކުރުމަށް ނިންމައި އެތަނުގައި އެޑްމިޓު ކުރެވިފައިވާ ބަލި މީހުން ފޭދޫ ސިއްހީ މަރުކަޒަށް ބަދަލު ކުރުމަށް ނިންމާފައިވާކަމަށް ބުނެ މަރަދޫގެ ގިނަ ބަޔަކު އަންނަނީ ނުރުހުން ފާޅު ކުރަމުންނެވެ. އެގޮތުން އިއްޔެ ބޭއްވި އައްޑޫ ސިޓީ ކައުންސިލްގެ ޖަލްސާގައި މަރަދޫ ދާއިރާގެ ކައުންސިލަރު އަހުމަދު ނާދިރުވެސް ވަނީ ކަންބޮޑުވުން ފާޅުކޮށްފައެވެ.\nމި ވާހަކަތަކާއި ގުޅިގެން އޭއީއެޗްގެ އިސް އޮފިޝަލަކު މިއަދު އައްޑޫލައިވްއަށް ވިދާޅުވީ މަރަދޫ ސިއްހީ މަރުކަޒު ކޮވިޑު ފެސިލިޓީއަށް ބަދަކު ކުރުމަށް އޭއިއެޗްއިން އަދި މިހާތަނަށް ވިސްނާފައި ނުވާކަމަށެވެ. އަދި މި ދެކެވޭ ވާހަކަތަކަކީ ހަގީގަތާއި ހިލާފު ވާހަކަތަކެއް ކަމަށް އޭއީއެޗްއިން ބުނެއެވެ.\nއޭއީއެޗްއިން ބުނީ ރަށްރަށުގެ ސިއްހީ މަރުކަޒުތަކުން ދެވޭ ހިދްމަތް ރަނގަޅުކޮށް އޭއީއެޗްގެ ސްޕެޝަލިސްޓު ޑޮކްޓަރުން އެސެންޓަރަށް ފޮނުވައިގެން މިހާރަށް ވުރެ ފަސޭހައިން ހިދްމަތް ދިނުމުގެ މަސައްކަތް ކުރަމުން އަންނަ ކަމަށެވެ. އަދި އެމަސައްކަތް ކުރަމުން އަންނަނީ އޭއީއެޗްއިން އައްޑޫ އަދި ދެކުނުގެ ސިއްހީ ނިޒާމު ހަރުދަނާ ކުރުމަށް އެކުލަވާލާފައިވާ ޕްލޭންތަކާއި އެއްގޮތަށްކަމަށް އޭއީއެޗްއިން ބުނެއެވެ.


Naattey United Victory ah soi kohfi\nނާއްޓޭ ޔުނައިޓަޑް ވިކްޓަރީއަށް ސޮއި ކޮށްފި!\nއަހްމަދު ނާޝިދު 'ނާއްޓޭ'، މިދިޔަ އަހަރު ވިކްޓަރީގައި ކުޅެނީ --- ފައިލް ފޮޓޯ: މުހައްމަދު އަފްރާހް | ސަން\nމިދިޔަ އަހަރު، ވިކްޓަރީ އަށް ކުޅުނު، ތަޖުރިބާކާރު ވިންގާ އަހްމަދު ނާޝިދު 'ނާއްޓޭ' ކުރިއަށް އޮތް ސީޒަންގައި ޔުނައިޓަޑް ވިކްޓަރީއަށް ކުޅެން ސޮއި ކޮށްފި އެވެ.\nގައުމީ ޓީމަށް ކުރިން ކުޅުނު ނާއްޓޭ، ޔުނައިޓަޑް ވިކްޓަރީއަށް ސޮއި ކުރީ ތިން އަހަރަށެވެ. އިންޑިއާގައި 2015 ވަނަ އަހަރު ބޭއްވި ސާފް ޗެމްޕިއަންޝިޕްގެ ސްކޮޑުގައި ހިމެނި ނާއްޓޭ ވަނީ މޮޅު ކުޅުމެއް ދައްކާފަ އެވެ. ގުރޫޕް ސްޓޭޖުގައި ބަންގުލަދޭޝްއާ ދެކޮޅަށް ކުޅުނު މެޗުގައި، ނާއްޓޭ ވަނީ ލަނޑުވެސް ކާމިޔާބު ކޮށްފަ އެވެ.\nނާއްޓޭއަށް ގައުމީ ޓީމުން ޖާގަ ގެއްލުނީ، 2016 ވަނަ އަހަރުގެ ކުރީކޮޅު އޭނާއަށް ލިބުނު އަނިޔާއަކާ ގުޅިގެންނެވެ. އޭގެ ފަހުން އަނިޔާގައި ގިނަ ދުވަސްތަކެއް ހޭދަ ކުރުމަށް ފަހު، އޭނާ އެނބުރި ކުޅުމުގެ ތެރެއަށް އައީ 2017 ވަނަ އަހަރު ކުލަބު އީގަލްސްއިންނެވެ. އަނިޔާއަށް ފަހު އޭނާއަށް އަސްލު ކުޅުން ދައްކާ ލެވުނީ މިދިޔަ އަހަރު ވިކްޓަރީގަ އެވެ.\nމާލޭ ލީގުން، ދިވެހި ޕްރިމިއާ ލީގަށް ވިކްޓަރީ ގެންގޮސް ދިނުމުގައި އޭނާ މުހިންމު ދައުރެއް އަދާ ކުރި އެވެ. އެހެންނަމަވެސް، ވިކްޓަރީއަށް ކުރިމަތިވި މާލީ މައްސަލަތަކާ ހެދި އެ ޓީމުގެ ޕްރެކްޓިސް ހުއްޓާލުމުން، އެ ޓީމުގެ ކުޅުންތެރިންގެ ކުޅުމެއް ނުފެނުނެވެ.\nނާއްޓޭ އަކީ، އަންނަ ސީޒަނަށް ތައްޔާރުވުމުގެ ގޮތުން، ޔުނައިޓަޑް ވިކްޓަރީއަށް ގެނައި، ދެ ވަނަ ކުޅުންތެރިޔާ އެވެ. މިދިޔަ އަހަރު ނާއްޓޭއާއެކު، ވިކްޓަރީއަށް ކުޅުނު ތަޖުރިބާކާރު ޑިފެންޑަރު ޝާފިއު އަހްމަދު 'ޝާފީ' ވެސް މިގެ ކުރިން ވަނީ، ޔޫވީއަށް ސޮއި ކޮށްފަ އެވެ.\nމިހާރުވެސް އެ ޓީމަށް ކުޅެމުންގެންދާ، ގޯލްކީޕަރު ތޮލާލް ހަސަން 'ޓޮޕްލެކް' އާއި މިޑްފީލްޑަރު ނާވީ މުހައްމަދު ވަނީ މިދިޔަ ހޮނިހިރު ދުވަހު އެ ޓީމުގެ ކޮންޓްރެކްޓް އާ ކޮށްފަ އެވެ. އެ ދެ ކުޅުންތެރިންވެސް ކޮންޓްރެކްޓް އާ ކުރީ ތިން އަހަރަށެވެ.\nޔޫވީން ބުނީ، ތަޖުރިބާކާރު އެހެން ކުޅުންތެރިންނާ ވެސް ވާހަކަ ދައްކަމުން އަންނަ ކަމަށެވެ. އެގޮތުން އެ ޓީމުގެ ޓްރާންސްފާގެ އަގަށް ފެތޭ ކުޅުންތެރިން ގެނައުމަށް އިސްކަން ދޭނެ ކަމަށެވެ.


Ramazan : - Ihavandhoo\nApr 25, 2021 19:01\nރަމަޟާންމަސް: ރަމަޟާންމަސް ފައިދާހުރި ގޮތުގައިހޭދަކުރާނީ ކިހިނެއް؟\n(18 އޭޕްރީލް ވަނަ ދުވަހުގެ ލިޔުމާ ގުޅޭ)\nރަމަޟާންމަސް ފައިދާހުރި ގޮތުގައިހޭދަކުރާނީ ކިހިނެއްހެއްޔެވެ؟ އާދެ އެކަން ކުރެވޭނެ ގޮތަކީ އެމަހުގެ ހުކުމްތަކާއި ކަންތައްތައް ދަސްކޮށް އަޅުގަނޑުމެންގެ މާތް ނަބިއްޔާއާއި އެކަލޭގެފާނުގެ މަތިވެރި ޞަހާބީން އެމަސް ހޭދަކުރެއްވިގޮތް ދެނެގަނެވިގެންނެވެ. އަދި އެގޮތަށް އަޅުގަނޑުމެންގެ ޢަމަލުތައް ސީދާކޮށްގެންނެވެ. މިގޮތުން އެ މައްސަރުގެ ފައިދާ ހޯދުމަށް ކުރެވިދާނެ ބައެއްކަންކަމަށް ބަލާލަމާ ހިނގާށެވެ.\nފުރިހަމަ ތައުބާއަކާއިގެން ރަމަޟާން މަހާއި ކުރިމަތިލުން.\nތެދުވެރި ތައުބާއަކުން ތައުބާވެ ރޯދަމަހުގެ ދުވަސްތަށް ފުރިހަމަ ގޮތުގައި ހޭދަކުރަން މަތިވެރި އަޒުމަކާއިއެކު އެމަހާ ބައްދަލުކޮށް ހީވާގި ކަމާއި އެކު އެމަހުގެ ދުވަސްތައް ހޭދަކުރުމަށް ގަދައަޅައި މަސައްކަތް ކޮށްފިނަމަ އެ މައްސަރުގެ ފައިދާ ހެޔޮގޮތުގައި ލިބިގަނެވޭނެއެވެ. ގޭތެރެއާއި ގޯތިތެރެ ޒީނަތްތެރިކުރުމަށް ވުރެ ރަމަޟާން މަހަށްޓަކައި ތިމާގެ އެތެރެފުއް އިޞްލާޙްކޮށް ތައުބާވުން މާ މުހިއްމުވެގެންވެއެވެ.\nހާރު ކާށެވެ. އެއީ ނަބިއްޔާ ޞައްލަﷲ ޢަލައިހިވަސައްލަމަ އެކަމަށްބާރު އަޅުއްވާފައިވާކަމެކެވެ. އަދި މިޒަމާނުގެ މެޑިކަލްހޯދުން ތަކުންވެސް އެކަމުގެ ފައިދާތައްވަނީ ހޯދިފައެވެ. ރަސޫލާ صلى الله عليه وسلم ޙަދީޘް ކުރައްވާފައި ވެއެވެ. تَسَحَّرُوا فَإِنَّ فِي السَّحُورِ بَرَكَة. رواه البخاري ومسلم. މާނައީ: ”ހާރުކާށެވެ. ފަހެ ހާރުކެއުމުގައި ބަރަކާތް ވެއެވެ.” އަދިވެސް ޙަދީޘް ކުރައްވާފައިވެއެވެ. مَنْ أَرَادَ أَنْ يَصُومَ فَلْيَتَسَحَّرْ بِشَيْءٍ. މާނައީ: “ރޯދަހިފަން ގަސްދުކުރާމީހާ ފަހެ، ކޮންމެވެސް އެއްޗަކުން ހާރުކާށެވެ.” ހާރުކެއުމުގައިވެސް ކަދުރުކެއުމަކީ މާތްނަބިއްޔާގެ ސުންނަތުން ސާބިތުވާކަމެކެވެ. ކާނެ އެއްޗެއް ނެތްނަމަ ފެންފޮދަކުން ނަމަވެސް ހާރުކެއުމުގެ ސުންނަތް ޙާޞިލްކުރުމަށް ރަސޫލާ އަމުރުކުރައްވާފައިވެއެވެ. އަދި ހާރުކެއުމަކީ ބަރަކާތް ލައްވާކަމެއްކަމަށާއި އަދި ހާރުކާމީހުންނަށް ﷲ ތަޢާލާއާއި މަލާއިކަތުން ޞަލަވާތްލައްވާނެ ކަމަށް ޞައްޙަ ޙަދީޡުން ސާބިތުވެގެން އައިސްފައިވެއެވެ.\nވީހާވެސް ފަސްކޮށް ހާރުކާށެެވެ. ސުންނަތް ގޮތަކީ އެއީއެވެ. ޒައިދު ބުނު ޘާބިތު ރަޟިޔަﷲ ޢަންހުގެ ކިބައިން އިމާމުލް ބުޚާރީއާއި މުސްލިމު ރިވާކުރައްވާފައިވެއެވެ. تَسَحَّرْنَا مَعَ النَّبِيِّ صَلَّى اللَّهُ عَلَيْهِ وَسَلَّمَ ثُمَّ قَامَ إِلَى الصَّلَاةِ قُلْتُ كَمْ كَانَ بَيْنَ الْأَذَانِ وَالسَّحُورِ قَالَ قَدْرُ خَمْسِينَ آيَةً. މާނައީ: “އެކަލޭގެ ފާނު ވިދާޅުވިއެވެ. ނަބިއްޔާ ޞައްލަﷲ ޢަލައިހިވަސައްލަމައާއި އެކު ތިމަންބޭކަލުން ހާރުކެއީމެވެ. ދެން އެކަލޭގެފާނު ނަމާދަށް ތެދުވެވަޑައިގަތެވެ. ތިމަންކަލޭގެފާނު ދެންނެވީމެވެ. އެދެމެދުގައި (އެބަހީ: ބަންގިގޮވުމާއި ހާރުކެއުމާއި ދެމެދުގައި) ހޭދަވީ ކިހާ ވަގުތެއްހެއްޔެވެ؟ ވިދާޅުވިއެވެ. 50 އާޔަތުގެ (އެބަހީ:ކިޔާވާނެހާ) މިންވަރެވެ.” މިތަނުގައި އަޛާން ގެ މާނައަކީ ޤަމަތްކަމުގައި އިލްމުވެރިން ޝަރަޙަކުރައްވާފައިވެއެވެ. ބަންގިގޮވުމާއި ހަމައަށް ހާރުކެރުން ކުރިޔަންގެންދެވޭނެއެވެ. ރޭގަނޑުގެ ދެބައިވުމުން ހާރުކެއުމަކީ ސުންނަތާއި ޚިލާފްގޮތެކެވެ.\nނަމާދުތަކަށް ރައްކާތެރިވާށެވެ. ޖަމާޢަތުގައި ހުރިހާ ނަމާދެއްކުރެވޭތޯބަލާށެވެ. ނަމާދުނުކޮށް ރޯދަހިފުމުގެ އެއްވެސްބޭނުމެއްނެތެވެ. އަދި ނަމާދަކީ ﷲ ތަޢާލާގެ ހަޟުރަތުގައި އެންމެލޮބުވެތިކަންބޮޑު ޢަމަލެވެ. ފަރުޟު ނަމާދުތަކަށް ރައްކާތެރިވުމާއި އެކު ރަވާތިބު ސުންނަތްތަކަށް ރައްކާތެރިވުމަކީ މިފަދަމަހެއްގެ ދަރުމައާއި ސަވާބު ހޯދުމަށް ކުރެވިދާނެ މުހިއްމުކަމެކެވެ.\nފަތިސްނަމާދަށްފަހު އިރުއަރަންދެން ޛިކުރުކުރުން.\nފަތިސް ނަމާދަށްފަހު އިރުއަރަންދެން ޒިކުރުކުރުމުގައި ހޭދަކުރެވޭތޯބަލާށެވެ. އޭގެފަހުގައި ބޮންތިއަކަށް އިރުއެރުމުން2ރަކުޢަތް ނަމާދެއްކޮށްލާށެވެ. ޟުޙާ ނަމާދުގެ ދެރަކުޢަތަށްވެސް މި ދެރަކުޢަތް ފުދޭނެއެވެ. އޭގެފަހުގައި ތިމާގެ މަސައްކަތުގެ މައިދާނަށް ނުކުންނާށެވެ. އަދި މެންދުރުވާން ގާތްވުމުން މެންދުރު ނަމާދަށް ތައްޔާރުވާށެވެ.\nމެންދުރު ނަމާދުކޮށް ނިމުމަށްފަހު، މަސައްކަތުގެ ނުނިމިހުރިބައި ނިންމާލުމަށްފަހު އަސުރުވަގުތުގެ ކުރިން ޤުރްއާންކިޔެވުމާއި ނޫނީ ކުޑަކޮށް އަރާމުކޮށްލުމުގައި ވަގުތުކޮޅެއްހޭދަކޮށްލާށެވެ. ދެން އޭގެ ފަހުގައި އަސުރުނަމާދަށް ތައްޔާރުވެލާށެވެ. ބައެއްމީހުންނަށް މިމަސްވެފައި އޮންނަނީ ކެއުމާއި ނިދުމުގެ މަހަކަށެވެ. އަދި ދުވާލުދާ ހަތަރުދަމު ނިދުމުގެ ސަބަބުން ނަމާދު ނުކުރެވި ނުވަތަ ޖަމާޢަތް ގެއްލި، ރޭގަނޑު ނުނިދިގެން ހޫރެން ޖެހެއެވެ.\nރޯދަ އަށް ހުރެގެން، ހަޑި އެއްޗެހި ކިއުމާއި ގޮވުމާއި ޒުވާބު ކުރުމާއިި ދޮގު ހެދުމަކީ ރޯދައިގެ ބަރަކާތް ކެނޑޭ ކަމެކެވެ. ރަސޫލު -ޞައްލަﷲ ޢަލައިހި ވަސައްލަމަ- އަންގަވާފައިވަނީ މިފަދަ ކަންތަކުން ދުރުހެލި ނުވާނަމަ، ނުކައި ނުބޮއެ ހުރުމުގެ މާނައެއް ނެތް ކަމަށެވެ. ރަސޫލާ صلى الله عليه وسلم ޙަދީޘްކުރައްވާފައި ވެއެވެ. مَنْ لَمْ يَدَعْ قَوْلَ الزُوْرِ وَالْعَمَلَ بِهِ وَالْجَهْلَ، فَلَيْسَ لِلَّهِ حَاجَةٌ فِي أَنْ يَدَعَ طَعَامَهُ وَشَرَابهُ. رواه البخاري وأبو داود واللفظ له. މާނައީ: ” ދޮގުހެދުމާއި ޣީބަ ބުނުމާއި އެފަދަ ޢަމަލުތައް ކުރުމާއި، ޒުވާބުކޮށް ހުތުރު އެއްޗެތި ގޮވައި އެފަދަ ކަންތައްތައް ކުރުން ހުއްޓާ ނުލައިފި މީހަކު ކެއުމާއި ބުއިމުން ދުރުހެލިވުމުގެ ބޭނުމެއް މާތް ﷲ އަކަށް ނުވެއެވެ.” ރޯދައަށް ހުރެ ހުރިހާ މުންކަރާތްތަކަކުން ދުރުވާން ޖެހޭނެއެވެ. ޣީބަ ބުނުމާއި، ދެބަ އޮޑުވުމާއި ދޭތެރެ ޖެއްސުމާއި މަކަރު ހެދުމާއި ޙަރާމް ތަންތަން ބެލުމަކީ ރޯދައިގެ ރޫޙާއި މުޅިން ޚިލާފު ކަމެކެވެ. ފިލްމާއި ލަވައާއި ސިލްސިލާ ބެލުމާއި އަދި ހުސް އަނގަ ތަޅަން އެއްވެ ތިބުމާއި، ގޯޅިގޯޅީގެ ކަންމަތީ، ހޮޅުއަށިތަކަށް އެއްވެ ތިބުމާއި ރޯދަކުރުކުރުމޭ ކިޔައިގެން ބުރުޖަހަންނުކުމެ މަގުތައް ހަލަބޮލިކުރުމާއި މިކަންކަމަކީ މި މައްސަރަށް އެކަށީގެންވާ ކަންކަމެއްނޫނެވެ.\nޤުރްއާން ކިޔެވުމާއި ދީނުގެ ޢިލްމަށް ވަގުތުހުސްކުރުން\nއަޞްރު ނަމާދަށްފަހު، ނުވަތަ އެނޫންވެސް ހުސްވަގުތުގައި ދީނީ ދަރުހެއްއަޑުއެހުންފަދަ ނޫނީ ފޮތެއްކިޔާލުންފަދަ ކަމެއްކުރެވިދާނެއެވެ. އަދި، ގުރްއާންކިޔެވުމުގައި ވަގުތުހޭދަކުރާށެވެ. ކޮންމެ ރަމަޟާންމަހެއްގައި ޖިބުރީލް ޢަލައިހިއްސަލާމާއި އެކު ރަސޫލާ ޤުރްއާން މުރާޖާކުރައްވައެވެ.\nމަޣްރިބުވަގުތާއި ކައިރިވުމުން ރޯދަވީއްލުމަށް އަވަސްވެގަންނާށެވެ. ރޯދަ ވީއްލާވަގުތު ޖެހުމުން ރޯދަ ވީއްލުން އަވަސް ކުރުމަކީ ސުންނަތެކެވެ. އެއީ ބައެއް މީހުން ހީކުރާހެން ”ކެތްތެރިކަން ކުޑަވުމެއް” ނޫނެވެ. ކަދުރުން ރޯދަ ވީއްލުމަކީ ވެސް ސުންނަތެކެވެ. އަދި ހަށިގަނޑަށް ފައިދާ ވެސް ބޮޑު ކަމެއް ކަމަށް، ބައެއް ތަޖުރިބާކާރުން ބުނެއެވެ. ކަދުރު ނުލިބިއްޖެމީހާ ފެނުން ރޯދަވީލުމަށްވެސް ސުންނަތުގައި އިރުޝާދު ދެއްވާފައިވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ބަސްފުޅެއްގައިވެއެވެ. إِذَا كَانَ أَحَدُكُمْ صَائِمًا فَلْيُفْطِرْ عَلَى التَّمْرِ، فَإِنْ لَمْ يَجِدِ التَّمْرَ فَعَلَى الْمَاءِ، فَإِنَّ الْمَاءَ طَهُوَرٌ. رَوَاهُ أَبُو دَاوُدَ. މާނައަކީ: “ތިޔަބައިމީހުންކުރެ މީހަކު ރޯދައަށްހުރެއްޖެނަމަ އެމިހާ ކަދުރުން ރޯދަ ވީއްލާހުށިކަމެވެ. ދެންފަހެ ކަދުރުން ރޯދަވީއްލާން ނުލިބިއްޖެނަމަ ފަހެ ފެނުން ރޯދަވީއްލާހުށިކަމެވެ. ފަހެ އެއީ ޠާހިރު ކުރާ އެއްޗެކެވެ.” އަދި ރޯދަވީއްލާ ވަގުތަކީ ދުޢާކުރުމަށް ޚާއްޞަވަގުތެކެވެ. ރޯދަވެރިޔާގެ ދުޢާ ﷲ އިޖާބަކުރައްވައެވެ. ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ޙަދީޘްފުޅެއްގައިވަނީ: ” ތިން މީހެއްގެ ދުޢާ ރައްދު ނުކުރެވޭ ހުއްޓެވެ. އެއީ ދަރިއަކު އޭނާގެ މައިބަފައިންނަށް ހެޔޮއެދިގެން ކުރާ ދުޢާއާއި، ރޯދަވެރިޔާ ރޯދަވީއްލާ ހިނދުކުރާ ދުޢާއާއި، އަދި ދަތުރުވެރިޔާގެ ދުޢާއެވެ.” ދުޢާގެ މުހިއްމުކަން، ﷲ ތަޢާލާ ރޯދަފަރުޟު ކުރެއްވިކަން ބަޔާންކުރައްވައި ވަޙީކުރެއްވި އާޔަތް ތަކާއިވިދިގެން ދުޢާކުރުމަށް އަންގާވާ ވަޙީކުރެއްވުމުން އަޅުގަނޑުމެންނަށް އެގިގެން ދެއެވެ. އެއިލާހު ވަހީކުރައްވަނީ. وَإِذَا سَأَلَكَ عِبَادِي عَنِّي فَإِنِّي قَرِيبٌ أُجِيبُ دَعْوَةَ الدَّاعِ إِذَا دَعَانِ. މާނައީ: “އަދި ތިމަން الله އާއި މެދު ތިމަންގެ އަޅުތަކުން ކަލޭގެފާނާ ސުވާލު ކޮށްފިނަމަ، ފަހެ ތިމަން الله ވަނީ އެމީހަކާއި ކައިރިވެ ވޮޑިގެންނެވެ. އަދި ތިމަން اللهގެ ކިބައިން ކަމަކަށްއެދި އެކަމަށް ދުޢާކޮށްފި މީހަކަށް އެމީހެއްގެ ދުޢާ އިޖާބަ ކުރައްވާހުށީމެވެ.”\nކެއުމާއި ބުއިމުގެ މައްސަރަކަށް ނުހެދުން.\nއާދެ، ބައެއްމީހުން މިމަހުގައި ކާންހުންނަ ވަރެއްގެ ސަބަބުން އަނބީންނަށް ބުރަކަށި ޖައްސާލާނެ، ނުވަތަ އަޅުކަމުގައި ހޭދަކޮށްލާނެ ވަގުތެއްނުލިބެއެވެ. ހެނދުނުހޭލާގޮތަށް ވަންނަނީ ބަދިގެއަށެވެ. އަދި، ޚަރަދުގެ ގޮތުންބަލާއިރު އެހެނިހެން މަސްތަކަށްވުރެ، އެތައްގުނައެއް ޚަރަދު އިތުރުވެގެން ދެއެވެ. ކެއުމުގައި ހައްދުފަހަނަ އަޅާދިޔުމުގެ ސަބަބުން ރޯދައިގެ ޙަޤީޤީ ފައިދާއިން މަޙްރޫމްވެންދެއެވެ.\nވިޔަފާރިތަކާއި، ރެސްޓޯރެންޓްތަކަށްވެސް ހީވަނީ ވިޔަފާރީގެ ރަންޒަމާނެެއްލައިގަނެގެން އުޅޭހެނެވެ. މިފަދަކަންކަން އިސްލާހުކޮށް މިމަހުގެ ބޭނުން ހެޔޮގޮތުގައި ހިފާބަޔަކަށް އަޅުގަނޑުމެން ވަމާހިގާށެވެ. ކެއެމަށް މިކުރާހޭދަ ޞަދާގާތްކުރުމާއި ނިކަމެތިންނަށާއި ޔަތީމުންނަށް އަދި ރޯދަވީއްލުމަށް އެހެންމީހަކަށް ދަޢުވަތެއްދިނުމަށް ނުވަތަ ކާއެއްޗެއްދިނުމަށް ހޭދަކުރެވިދާނެއެވެ. ރަސޫލާ ޞައްލަﷲ ޢަލައިހި ވަސައްލަމަ އީ އެންމެދީލަތި ސާހިބާއެވެ. އެކަލޭގެފާނު ދީލަތިކަންވެސް މިމަހުގައި އިތުރުވެގެންދެއެވެ. ނަލަވައިރޯޅިއެއްފަދައިންނެވެ.\nއެހެން މީހަކަށް ރޯދަވީއްލުމަށް އެއްޗެއް ފޯރުކޮށްދިނުން.\nމީހަކަށް ރޯދަވީއެްލުމަށް އެއްޗެއްދިނުމަކީ، މިމަހުގައި ލިބޭސަވާބު އިތުރުކުރެވިދާނެކަމެކެވެ. ރަސޫލާ صلى الله عليه وسلم ޙަދީޘްކުރައްވާފައި ވެއެވެ. مَنْ فَطَّرَ صَائِمًا كَانَ لَهُ مِثْلُ أَجْرِهِ غَيْرَ أَنَّهُ لَا يَنْقُصُ مِنْ أَجْرِ الصَّائِمِ شَيْئًا. މާނައީ: ”ރޯދަވެރިއެއްގެ ރޯދަ ވީއްލުވައި ދިން މީހަކަށް، އެރޯދަވެރިއާގެ ޘަވާބާއި އެއްފަދަ ޘަވާބު ލިބެއެވެ. އެހެން ނަމަވެސް ރޯދަވެރިއާގެ އަޖުރުން މަދުވުމެއްނެތިއެވެ.”\nމަޣްރިބު ނަމާދުކޮށްލައިގެން އިޝާނަމާދާއި ތަރާވީޙްނަމާދަށް ތައްޔާރުވެލާށެވެ. އަދި އިމާމާއާއި އެކު އޭނާކުރާ އަދަދަކަށް ތަރާވީޙްނަމާދު ކުރާށެވެ. އެންމެމޮޅުގޮތަކީ އެއީއެވެ. ރަސޫލާ صلى الله عليه وسلم ޙަދީޘްކުރައްވާފައި ވެއެވެ. ((مَنْ قَامَ مَعَ الإمَامِ حَتَّى يَنْصَرِفَ كُتِبَ لَهُ قِيَامُ لَيْلَةٍ)). [الترمذي والنسائي وابن ماجه] “އިމާމާއި އެކުގައި އޭނާ ސަލާން ދީފުމަށް ދާންދެން ގިޔާމުކޮށްފި މީހަކަށް އެރޭގެ ރޭއަޅުކަން ލިޔުއްވިއްޖެއެވެ.” ރަސޫލާ صلى الله عليه وسلم ޙަދީޘްކުރައްވާފައި ވެއެވެ. مَنْ قَامَ رَمَضَانَ إِيْمَانًا وَاِحْتِسَابًا غُفِرَلَهُ مَا تَقَدَّمَ مِنْ ذَنْبِهِ. رواه البخاري ومسلم މާނައީ: “އީމާންކަމާއެކު، ﷲގެ ޙަޟްރަތުން ދަރުމައަށްއެދި ރަމަޟާންމަހު ރޭ އަޅުކަމުގައި ދެމިހުރެއްޖެ މީހާގެ ވޭތުވެދިޔަހާ ފާފައެއް ފުހެވިދެއެވެ.” ރޭގަނޑުގެ ނަމާދު ރޭގަނޑޫގެ ފަހުބައިގައި ކުރެވޭނަމަ އެންމެ ރަގަނޅުގޮތަކީ އެވަގުތަށްލަސްކުރުމެވެ. އެހެންނަމަވެސް އެގޮތަށްލަސްކުރުމުން ހޭލަންއުނދަގޫވެ ފަރުވާކުޑަކުރެވޭނަމަ ރަނގަޅުގޮތަކީ ޖަމާޢަތުގައި އިމާމާއާއި އެކުކުރުމެވެ.\nތަރާވީޙްނަމާދަށްފަހު ކުޑަކޮށް ކައި އަދި އަވަހަށް ހޭލުމަށްޓަކައި އަވަހަށްނިދާށެވެ. މުޅި ރޭގަނޑު ހޭލައިތިބެ ކުޅިވަރާއި މަޖަލުގައި ހޭދަނުކުރާށެވެ. ހާރުކެއުމުގެ ކުޑަވަގުތުކޮޅެއްކުރިން ހޭލައި ދަމުނަމާދުކޮށް ޤުރްއާން ކިޔަވައިހަދާށެވެ.\nރަމަޟާން މަހުގެ ފަހު 10 ގައި އިޢުތިކާފްކުރެވޭތޯ ބަލާށެވެ. ލައިލަތުލްޤަދުރި ވަނީ ފަހުދިހައިގެ އޮނަހިރި ރޭތަކުގައެވެ. أم المؤمنين عائشة رضي الله عنها ވިދާޅުވެފައި ވެއެވެ. ((كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ يَجْتَهِدُ فِي الْعَشْرِ الْأَوَاخِرِ مَا لَا يَجْتَهِدُ فِي غَيْرِهِ)) مسلم. أم المؤمنين عائشة رضي الله عنها ވިދާޅުވިއެވެ. رسول الله صلى الله عليه وسلم އެހެން ވަގުތެއްގައި އަޅުކަމަށް މަސައްކަތް ނުކުރައްވާހާ ގިނައިން ފަހު ދިހައެއްގައި މަސައްކަތް ކުރައްވައެވެ. (އެހެން ރިވާޔަތެއްގައި ވަނީ [ފަހު ދިހައެއް އައުމުން، އެކަލޭގެ ފާނުންގެ އިޒާރު ބަނދެލައްވައެވެ. ރޭގަނޑު އިހްޔާކުރައްވައެވެ.] ލައިލަތުލް ޤަދްރިވިލޭރޭ ދިމާވެއްޖެނަމަ ދަންނަވާނެ ދުޢާއަކާއިމެދުގައި އުންމުލް މޫމިނީން އާއިޝާ ރަޟިޔަﷲ އަންހާ އިތުރުއެކަލޭގެފާނަށް ދެންނެވުމުން ދަސްކޮށްދެއްވީ اللَّهُمَّ إِنَّكَ عَفُوٌّ تُحِبُّ الْعَفْوَ فَاعْفُ عَنِّي މި ދުޢާއެވެ. މާނައީ: “އޭ ﷲ! އިބަރަސްކަލާނގެއީ އަފޫކުރައްވާ، އަފޫކުރެއްވުމަށް ލޯބިވެވޮޑިގަންނަވާ ރަސްކަލާނގެއެވެ. އަޅުގެ ފާފަ ފުއްސަވާންދޭވެ!” އަދިވެސް ސަލާމާއި ޞަލަވާތްލެއްވި އިތުރު އެކަލޭގެފާނުން ހަދީޘްކުރެއްވިއެވެ. ((مَنْ قَامَ لَيْلَةَ الْقَدْرِ إِيْمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ)). [البخاري] “އީމާނާއި ޘަވާބުގެ ނިޔަތުގައި ލައިލަތުލް ޤަދުރިވިލޭރޭ ގިޔާމު ކޮށްފި މީހެއްގެ އިސްވެދިޔަ ފާފަ ފުހެވިއްޖެއެވެ.” ފަހުދިހާގައި އިޢުތިކާފްކޮށްފިނަމަ އަޅުގަނޑުމެންނަށް އެދުވަހާއި ދިމާވާނެކަމީ ޝައްކެއް އޮތްކަމެއްނޫނެވެ.\nރަމަޟާންމަހުގެ ބޭނުން ހެޔޮގޮތުގައި ހިފުމަށްޓަކައި މިގޮތަށް އަޅުގަނޑުމެންގެ ޢަމަލުތައް ބެހެއްޓޭތޯ ބަމަމާތޯއެވެ. މި ރަމަޟާންމަހަކީ އަޅުގަނޑުމެންގެ ފާފަތައްފުހެވި ނަރަކައިން ދިންނަވާމަހެއްކަމުގައި ﷲތަޢާލާ ލައްވާށި.


Kafaalaiy nudhin amuru review koh dheyn edhumun HC in balainugaiy\nކަފާލަތު ނުދިން އަމުރު ރިވިއުކޮށްދޭން އެދުމުން ބަލައެއްނުގަތް\nރައީސް ޔާމީން މީގެކުރިން ޖަލަށް ގެންދަނީ: އަމުރު ރިވިއު ނުކޮށް ދިން -- އަވަސް ފޮޓޯ\nކަފާލާތުގެ ދަށުން މިނިވަން ނުކުރުމަށާއި ހުކުމް ތަންފީޒުކުރުން ފަސް ކުރެވެން ނެތް ކަމަށް ހައިކޯޓުން ނެރުނު އަމުރު ރިވިއުކޮށް ދޭން ކުރީގެ ރައީސް އަބްދުﷲ ޔާމީން އަބްދުލްގައްޔޫމް އެދިވަޑައިގެންނެވި ނަމަވެސް އެކަން ބަލައި ނުގަތުމަށް އެ ކޯޓުން ނިންމައިފި އެވެ.\nކަފާލާތުގެ ދަށުން ދޫކޮށްލުމަށާއި ހުކުމް ފަސްކޮށް ދިނުމަށް ރައީސް ޔާމީން އެދިވަޑައިގެންނެވީ މަނީ ލޯންޑްރިންގެ ކުށް ސާބިތުވެ ކުރިމިނަލް ކޯޓުން އިއްވި ފަސް އަހަރު ދުވަހުގެ ޖަލު ހުކުމް ހައިކޯޓުގައި އިސްތިއުނާފު ކުރެއްވުމަށްފަހު އެ މައްސަލާގެ ތެރެއިންނެވެ. ކަފާލަތް ދިނުމަށް ރައީސް ޔާމީން ގިނަ ނުކުތާތަކެއް ޝަރީއަތުގައި ފާހަގަ ވެސް ކުރެއްވި އެވެ.\nނަމަވެސް މައްސަލަ ބައްލަވާ ތިން ފަނޑިޔާރުން ރައުޔު ވަރަށް ބޮޑަށް ތަފާތު އަމުރަކުން ނިންމެވީ ރައީސް ޔާމީނަށް ކަފާލަތް ދެވޭނެ ހާލަތެއް ވެސް ހުކުމް ތަންފީޒު ކުރުން ފަސް ކުރުމުގެ އަމުރެއް ނެރޭނެ ހާލަތެއް ވެސް ނެތް ކަމަށެވެ.\nމިއަދު މި މައްސަލާގައި ބޭއްވި އަޑުއެހުމުގައި މައްސަލާގައި ބެންޗުގެ ރިޔާސަތު ބަލަހައްޓަވާ ފަނޑިޔާރު ހުސެއިން މަޒީދު ވިދާޅުވީ ކަފާލަތް ނުދިން އަމުރު ރިވިއު ކުރާނެ ގާނޫނީ ސަބަބުތަކެއް ނެތް ކަމަށެވެ. އެހެންވެ، ރައީސް ޔާމީން ސިޓީގައި އެދިވަޑައިގެންފައިވާ އެ ހުށަހެޅުން ބަލައިނުގަންނަން ނިންމަވާފައިވާ ކަމަށެވެ.\nއެކަން އިއުލާން ކުރެއްވުމަށްފަހު ފަނޑިޔާރު އެންގެވީ މައްސަލަ އިސްތިއުނާފު ކުރި ސަބަބުތައް ޝަރީއަތަށް ހުށަހެޅުމަށެވެ. ރައީސް ޔާމީންގެ ވަކީލް އަބްދުﷲ ޝިޔާޒު ވަނީ 75 ނުކުތާއެއް އިސްތިއުނާފީ ނުކުތާގެ ގޮތުގައި ހުށަހަޅުއްވާފަ އެވެ. މިހާ ގިނައިން އިސްތިއުނާފީ ނުކުތާތައް ފާހަގަ ކުރަނީ ވަރަށް މަދު މައްސަލައެއްގަ އެވެ.\nއިސްތިއުނާފީ ނުކުތާތަކުގެ ތެރޭގައި އެންމެ ގިނައީ ރައީސް ޔާމީންއާ ދެކޮޅަށް ހެކި ބަސް ދިން މީހުންނާއި ހެކި ބަހަށް ރިއާޔަތް ކުރި ގޮތާ ގުޅޭ ނުކުތާތަކެވެ. އެގޮތުން އެންޓި ކޮރަޕްޝަން ކޮމިޝަން (އޭސީސީ)ގެ ކުރީގެ މުއައްވިޒު ރަޝީދު ޝަރީއަތުގައި ދޮގު ހަދައި އޮޅުވާލާފައިވާ ކަމަށް ވަކީލް ޝިޔާޒު ވިދާޅުވި އެވެ. އެގޮތުން ރައީސް އޮފީހުގައި ރައީސް ޔާމީންއާ ބައްދަލު ކުރެއްވި ކަމަށް ބުނާއިރު އެކަން ސާބިތުކޮށް ނުދެވޭ ކަމަށެވެ. އަދި ބައްދަލުކުރީ ވެސް މައުލޫމާތު ސާފުކުރުމަށް ކަމަށް ބުނާއިރު ތުހުމަތެއް ކޮށްފައިނުވާ ކަމަށެވެ.\nއޭގެއިތުރުން ދެން އެންމެ ބޮޑަށް ސުވާލު އުފައްދާފައިވަނީ ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތާމެދު އެވެ. އެ ދެ ބޭފުޅުން ވެސް ރައީސް ޔާމީންއާ ދެކޮޅަށް ހެކި ބަސް ދެއްވިއިރު އެއީ ދެ ފާސިގުން ކަމަށް ވަކީލް ވިދާޅުވި އެވެ. ވަކީލް ވިދާޅުވީ ފާސިގުންގެ ހެކި ބަސް ބަލައިނުގަނެވޭނެ ކަމަށާއި އެ ދެ ބޭފުޅުންނަކީ އެމްއެމްޕީއާރްސީގެ ކޮރަޕްޝަންގައި އެންމެ ބޮޑަށް ތުހުމަތުވާ ދެ ބޭފުޅުން ކަމަށެވެ.\nއަދީބާއި ޒިޔަތު، ރައީސް ޔާމީންއާ ދެކޮޅަށް ހެކި ބަސް ދެއްވުމުގައި މަގުސަދެއް އެބަ އޮތް ކަމަށާއި އެ ބޭފުޅުން ހެކި ބަސް ދެއްވީ ދައުލަތުން އެ ބޭފުޅުންނަށް ލުއިތަކެއް ދިނުމުން ނުވަތަ ދޭން އެއްބަސްވުމުން ކަން ބަލާނެ ސަބަބުތައް އެބަހުރި ކަމަށް ވެސް ޝިޔާޒު ވިދާޅުވި އެވެ. އެހެންވެ އެ ބޭފުޅުންގެ ހެކި ބަހަށް ކުރިމިނަލް ކޯޓުން ރިއާޔަތްކޮށްފައިވަނީ މަތީ ކޯޓުތަކުގެ ނިންމުންތަކާއި ޝަރުއީ އުސޫލުތަކާ ހިލާފަށްކަން ޝިޔާޒު ފާހަގަ ކުރެއްވި އެވެ.\nދެން ޝިޔާޒު ސުވާލު އުފައްދާފައިވަނީ މައްސަލާގެ ތަހުގީގު ކުރިއަށް ދިޔަ ގޮތާމެދު އެވެ. އެގޮތުން ތަހުގީގު މަރުހަލާގައި ރައީސް ޔާމީންގެ މައްޗަށް ކުރީ ދޮގު މައުލޫމާތު ދިން ކަމުގެ ތުހުމަތު ކަމަށާއި މަނީ ލޯންޑްރިންގެ ތުހުމަތު ނުކުރާ ކަމަށެވެ. ތަހުގީގަށް ސުވާލު ކުރުމުގެ ކުރިން ވެސް އެ ތުހުމަތު ކުރާ ކަމަށް ބުނެފައިނުވާ ކަމަށެވެ. އެހެންކަމުން ތަހުގީގުގައި ސުވާލު ނުކުރާ ކުށެއްގެ މައްޗަށް ދައުވާ އުފުލައި ޝަރީއަތް ކުރިއަށް ގެންދިޔައީ ޖިނާއީ އިޖުރާއަތުގެ ގާނޫނާ ހިލާފަށް ކަމަށް އޭނާ ވިދާޅުވި އެވެ.\nވަކީލް ޝިޔާޒު ވިދާޅުވީ މައްސަލާގެ އިބްތިދާއީ އަޑުއެހުންތަކާއި ޝަރީއަތުގެ މަރުހަލާތައް ވެސް ކުރިއަށް ދިޔައީ ޖިނާއީ އިޖުރާއަތުގެ ގާނޫނާ ހިލާފަށް ކަމަށެވެ. އެގޮތުން ޝަރީއަތް ކުރިއަށް ގެންދާނެ ތާވަލެއް ގާނޫނާ އެއްގޮތަށް ގާޒީ އެކުލަވާލާފައިނުވާކަން ފާހަގަ ކުރެއްވި އެވެ. އޭނާ ވިދާޅުވި ގޮތުގައި ބާތިލް އިޖުރާއަތެއްގެ މައްޗަށް ފެށޭ ހުރިހާ ކަމެއް ވެސް ބާތިލްވެގެން ދާނެ އެވެ.\nރައީސް ޔާމީންގެ މައްޗަށް ފަސް އަހަރުގެ ޖަލު ހުކުމާއެކު، ފަސް މިލިއަން ޑޮލަރުގެ ޖޫރިމަނާގެ ހުކުމެއް ވެސް އިއްވި އެވެ. އިސްތިއުނާފީ ނުކުތާއެއްގައި އެކަމާ ގުޅޭ ހުށަހެޅުމެއް ވެސް ހުށަހެޅި އެވެ. އެގޮތުން ރާއްޖޭގެ ލީގަލް ޓެންޑާއަކީ ދިވެހި ރުފިޔާ ކަމަށްވާއިރު ޖޫރިމަނާގެ އަދަދު ޑޮލަރު ކަނޑައެޅުމަކީ މަނިޓަރީ ގާނޫނާއި އޭގެ ދަށުން ހަދާފައިވާ ގަވައިދުތަކުގެ އުސޫލުތަކާ ހިލާފު ކަމެއް ކަމަށް ޝިޔާޒު ވިދާޅުވި އެވެ.\nމިއަދު މެންދުރުފަހު 1:00 ގައި ފެށި އަޑުއެހުން 2:30 ވުމުން ނިންމާލަން ފަނޑިޔާރުން ނިންމެވި އެވެ. އޭރު ތަފްސީލަށް ދެވުނީ 75 ނުކުތާގެ ތެރެއިން 10 ނުކުތާއަށެވެ. ރައީސް ޔާމީންގެ އިސްތިއުނާފީ ނުކުތާތަކުގެ ހުށަހެޅުމުގައި 101 ސަފުހާވެ އެވެ. މިއަދު ހުށަހެޅުނީ އޭގެ ތެރެއިން 25 ސަފުހާ އެވެ. އެހެންވެ، ފަނޑިޔާރުން ވަނީ ދެން އަންނަ އަޑުއެހުމަކަށް ވީހާ ވެސް ތަފްސީލްކޮށް ނުކުތާތައް ތަފްސީލް ކުރެއްވުމަށް ސަމާލުކަން ދިނުމަށް އެދިވަޑައިގެންފަ އެވެ. ޝިޔާޒު ވިދާޅުވީ ވީހާވެސް ބޮޑަށް ހުލާސާ ކުރެއްވުމަށް މަސައްކަތް ކުރައްވާނެ ކަމަށާއި ދެން އަންނަ އަޑުއެހުމެއްގައި ހުރިހާ ނުކުތާތަކެއް ތަފްސީލް ކުރުމަށް މަސައްކަތް ކުރައްވާނެ ކަމަށެވެ.\nދެން މި މައްސަލާގެ އަޑުއެހުމެއް އޮންނާނީ އަންނަ މަހުގެ ތިން ވަނަ ދުވަހު އެވެ. އެއަށްފަހު ފަސް ދުވަހަށް އަޑުއެހުމެއް ވެސް ވަނީ ތާވަލުކޮށްފަ އެވެ. ފަސް ވަނަ ދުވަހަށް ތާވަލުކޮށްފައިވާ އަޑުއެހުމަކީ ރައީސް ޔާމީންގެ އިސްތިއުނާފީ ނުކުތާތަކަށް ދައުލަތުން ޖަވާބު ހުށަހެޅުމަށް ބާއްވާ އަޑުއެހުމެކެވެ.\nރައީސް އަބްދުﷲ ޔާމީން މޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް ހައިކޯޓް އޭސީސީ ހިޔާނާތް ރައީސް ޔާމީންގެ ޝަރީއަތް


January mahu lakka akahvure gina fathuruverin raajje athuvejje - vNews.mv\nޖެނުއަރީ މަހު ލައްކައަކަށްވުރެ ގިނަ ފަތުރުވެރިން ރާއްޖެ އަތުވެއްޖެ\nޝިފްޒާ މުޞްޠަފާ 02 March 2016, 10:59\nމިއަހަރުގެ ޖެނުއަރީ މަހު އެއްލައްކަ އަށްހާސް ތިންސަތޭކަ ނުވަދިހަ ހަ ފަތުރުވެރިން ރާއްޖެއަށް ޒިޔާރަތްކޮށްފިއެވެ.\nޓުއަރިޒަމް މިނިސްޓްރީން ހާމަކުރި ޖެނުއަރީ މަހުގެ ތަފާސްހިސާބުގައި ވާގޮތުން މިއީ 2015 ވަނަ އަހަރާ އަޅައިބަލާއިރު 11.7 އިންސައްތަ އިތުރު އަދަދެކެވެ. 2015 ވަނަ އަހަރުގެ ޖެނުއަރީ މަހު ޒިޔާރަތްކުރީ ނުވަދިހަ ހަތްހާސް ހަތްދިހަ ތިން ފަތުރުވެރިންނެވެ.\nއެންމެ ގިނަ ފަތުރުވެރިން އައީ ޔޫރަޕްގެ ގައުމުތަކުންނެވެ. 2016ވަނަ އަހަަރުގެ ޖެނުއަރީ މަހު ޔޫރަޕުން 55،382 ފަތުރުވެރިން އައެވެ. 2015 ވަނަ އަހަރު އައީ 52،545 ފަތުރުވެރިންނެވެ.\nދެވަނައަށް އެންމެ ގިނައިން ފަތުރުވެރިން އައީ އޭޝިއާއާއި ފެސިފިކް ސަރަހައްދުގެ ގައުމުތަކުންނެވެ. އެ ސަރަހައްދުގެ ގައުމުތަކުން މިއަހަރުގެ ޖެނުއަރީ މަހު 43،669 ފަތުރުވެރިން އައެވެ. 2015 ވަނަ އަހަރު އައީ 36،311 ފަތުރުވެރިންނެވެ.\n2016 ވަނަ އަހަރުގެ ޖެނުއަރީ މަހު މެދުއިރުމަތީގެ ގައުމުތަކުން އައީ 4،339 ފަތުރުވެރިންނެވެ. 2015 ވަނަ އަހަރު އައީ 3،885 ފަތުރުވެރިންނެވެ.\nމިއަހަރުގެ ޖެނުއަރީ މަހުގެ ނިޔަލަށް ރާއްޖޭގައި 116 ރިސޯޓާއި، 17 ހޮޓަލާއި، 23 ގެސްޓްހައުސްއާއި، 177 ސަފާރީ ހިންގާފައި ވެއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުގައި 2015 ވަނަ އަހަރުގެ ނިޔަލަށް ރާއްޖެއަށް ޒިޔާރާތްކޮށްފައިވަނީ 1،204،857 ފަތުރުވެރިންނެވެ. މިދިޔަ އަހަރު ރާއްޖޭގެ ފަތުރުވެރިކަމުގެ ސިނާއަތު ވަނީ 2014 ވަނަ އަހަރަށް ވުރެ 2.4 އިންސައްތަ ކުރިއަރާފައެވެ.


މިދިޔަ މަހު އިންޑިއާ އިން ރާއްޖެ އައި ޓޫރިސްޓުންގެ އަދަދު ބައިލައްކައަށްވުރެ ގިނަ! – Haftha\nTue, 18 January, 2022, 4:21 am\nމިދިޔަ މަހު އިންޑިއާ އިން ރާއްޖެ އައި ޓޫރިސްޓުންގެ އަދަދު ބައިލައްކައަށްވުރެ ގިނަ!\nމިދިޔަ އޮގަސްޓް މަހު ރާއްޖެ އައި އިންޑިއާ ޓޫރިސްޓުންގެ އަދަދު ބައިލައްކައަށް ވުރެ ގިނަ ކަމަށް މޯލްޑިވްސް އިމިގްރޭޝަނުން ބުނެފި އެވެ.\nއިމިގްރޭޝަނުން މިއަދު އާންމުކޮށްފައިވާ ތަފާސް ހިސާބުތައް ދައްކާ ގޮތުން މިދިޔަ މަހު ރާއްޖެއަށް ޖުމުލަ 143,599 ޓޫރިސްޓުން އައިސްފައިވެ އެވެ. މިއީ 41 ޕަސެންޓް އިތުރު އަދަދެކެވެ. އަދި މިއީ މިއަހަރުގެ މިހާތަނަށް އެންމެ ގިނަ ޓޫރިސްޓުން ރާއްޖެ އައި މަހެވެ.\nމީގެ ކުރިން އެންމެ ގިނަ ޓޫރިސްޓުން ރާއްޖެ އައިސްފައި ވަނީ މިދިޔަ ޖުލައި މަހުގަ އެވެ. އެއީ 101,818 ޓޫރިސްޓުންނެވެ.\nއިިމިގްރޭޝަންގެ ތަފާސް ހިސާބުތައް ދައްކާ ގޮތުން, މިދިޔަ މަހު ރާއްޖެ އައި ޓޫރިސްޓުންގެ ތެރެއިން 37.6 ޕަސެންޓަކީ އިންޑިއާ ޓޫރިސްޓުންނެވެ. އެއީ ޖުމުލަ 54,094 ޓޫރިސްޓުންނެވެ.\nއިންޑިއާ އިން ބައިލައްކައަށްވުރެ ގިނަ ޓޫރިސްޓުން ރާއްޖެ އައިސްފައިވާ އިރު, މީގެ ތެރެއިން ގިނަ މީހުންނަކީ މެދުއިރުމައްޗަށް ދިއުމަށް ކަރަންޓީނު ވުމަށް އައި މީހުންނެވެ. ނަމަވެސް ކަރަންޓީނުވާން ވިޔަސް, އަދި އެ ނޫން ބޭނުމެއްގައި ވިޔަސް ކޮންމެ ގައުމަކުންވެސް ޓޫރިސްޓް ވިސާގައި އޮންނަ ކޮންމެ މީހަކީ ޓޫރިސްޓުންނެވެ.\nއިމިގްރޭޝަންގެ ތަފާސް ހިސާބުތައް ދައްކާ ގޮތުން މިދިޔަ މަހު ދެވަނަ އަށް އެންމެ ގިނަ ޓޫރިސްޓުން އައީ ރަޝިޔާއިންނެވެ. އެއީ 17,069 ޓޫރިސްޓުންނެވެ.\nތިން ވަނައަށް އެންމެ ގިނަ ޓޫރިސްޓުން އައި ޖަރުމަނުން 9,916 ޓޫރިސްޓުން ރާއްޖެ އައިސްފައިވަ އިރު, ސްޕެއިން އިން 8,338 ޓޫރިސްޓުން އައިސްފައިވެ އެވެ. އަދި ފަސް ވަނަ އަށް އެންމެ ގިނަ ޓޫރިސްޓުން އައިސްފައި ވަނީ ސައުދީންނެވެ. އެއީ 7,448 ޓޫރިސްޓުންނެވެ.\nއެ ލިސްޓުގައި ދެން ހިމެނެނީ އެމެރިކާ, ޕޯޗުގަލް, ފްރާންސް, ޔޫއޭއީ އަދި ސައުތް އެފްރިކާ އެވެ.\nފާހަގަ: އިންޑިއާ, އިގްތިސާދު, މޯލްޑިވްސް އިމިގްރޭޝަން, ޓޫރިސްޓުން, ޓޫރިޒަމް


ގާތުގައި އެހެނަސް ދުރުގައި ...\nގާތުގައި އެހެނަސް ދުރުގައި …\nލޯބިވާމީހާ ކައިރީ އުޅުމަކީ ނަސީބެކޭ ބުނާތީ އަހަމެވެ. ލޯބިވާމީހާޔާ އެކު ގިނަވަގުތު ހޭދަކުރުމަކީވެސް ނަސީބެކޭ ބުނާތީ އަހަމެވެ. އެހެނަސް އަހަންނަށް އެއީ ބަދު ނަސީބެކެވެ. އަނިޔާއެކެވެ.\nސުދާ އާއި އަހަންނަކީ ކުޑަދުވަހުންފަށައިގެންވެސް ދެރަޙުމަތްތެރިންނެވެ. ސްކޫލްދައުރު ނިންމާލީވެސް އެކުއެކީގައެވެ. ކަންދިމާކުރިގޮތުން ދެމީހުންނަށް ވަޒީފާވެސް ލިބުނީ އެއްއޮފީހަކުންނެވެ. އަނެއްކޮޅުން ދެމީހުން ގެވެސްހުންނަނީ އެހާ ކައިރީގައެވެ. ހުރިހާ ގޮތަކުންވެސް ކައިރިއެވެ. އުޅުނީ ވަރަށް އެކީގައެވެ.\nކިތަންމެ އެކީ އުޅުނަސް ލޯބިވާ ވާހަކަ ބުނާކަށް އަހަންނަކަށް ނުކެރުނެވެ. ސުދާ ހީކުރާނެ ގޮތެއް ނޭގޭތީއެވެ. ދެމެދުގައި އޮތް އެކުވެރިކަން ގެއްލިދާނެތީއެވެ. އަހަރެން ހީކުރީ އަހަރެން ނުބުންޏަސް ސުދާއަށް އެކަން އެނގޭނެ ކަމަށެވެ. އަހަރެން އޭނާޔާމެދު ބަހައްޓާ ގާތްކަމަށް އެކުވެރިކަން ނޫން ނަމެއް ލިބިދާނެކަމަށެވެ.\nއަހަރެން އުޅޭ އުޅުމުން އަހަރެން ސުދާދެކެ ލޯބިވާކަން އެންމެ ފުރަތަމަ ފާހަގަވީ އަހަރެންގެ މަންމައަށެވެ. އަހަރެން ފާޅުގައި ދެކޮޅު ހެދީމެވެ. އަހަރެންގެ ހިތް އޮތްގޮތް ބުނަންނުކެރެނީއެވެ. ބޭޒާރުވެދާނެތީއެވެ. މަންމަގެ ފަރާތުން ސުދާއަށް އެނގިދާނެތީއެވެ. ސުދާ ފިޔަވައި އަހަރެންގެ އެންމެގާތް މީހަކަށް ހުރީވެސް ހަމަ މަންމައެވެ. ދެން ހުރީ އަހަރެންގެ ބޭބެއެވެ. ބޭބެ އާއި އަހަރެން އުޑާ ބިމާހާވެސް މިޒާޖުގެ ގޮތުން ތަފާތެވެ. އަހަންނަކީ ރުޅިމަޑު ބަސްމަދު މީހެކެވެ. ކަންތައްތަކާއި ކުރިމަތިލާން ފަސްޖެހޭ ފިނޑިއެކެވެ. އަމިއްލަ އުފާތަކަށްވުރެން މީހުންގެ އުފަލަށް އިސްކަންދޭ މީހަކީމެވެ. އެހެނަސް ބޭބެ ދިމާއިދިކޮޅެވެ. ބޭބެއަކީ ރުޅިގަދަމީހެކެވެ. ބުނަން ބޭނުން ކޮންމެ އެއްޗެއް ބުނެލާ މީހެކެވެ. ފަހުން ނިކުމެދާނޭ ނަތީޖާއަކަށް ބޭބެ ނުވިސްނާނެއެވެ. އަބަދުވެސް އިސްކަންދޭނީ ބޭބެގެ އަމިއްލަ އުފަލަށެވެ. މިހެން ކަންތައް ހުރުމުން ބޭބެ ކައިރީވެސް ސުދާގެ ވާޙަކަ ދެއްކޭކަށްނެތެވެ. ސުދާ ދެކެ ލޯބިވާ ވާހަކަ ބޭބެއަށް އަންގާކަށްވެސް ނުކެރުނެވެ.\nއަހަންނާއި ސުދާ ތިބީ އޮފީހުގައެވެ. ކޮންމެދުވަހަކުވެސް ހުންނަނީ ސުދާ އާއި އެސުވާލުކުރަން ހިތު އަޅައިގެންނެވެ. އެއްދުވަހަކު ވަރަށް ހިތްވަރުކޮށްފައި ސުދާ ކައިރީ އަހަރެން އެހީމެވެ.\n” ސުދާއަށް ކަމުދަނީ ކޮންކަހަލަ ސިފައެއް ހުންނަ ކުއްޖެއް؟ ” އަހަރެންގެ ސުވާލު އިވިފައި ސުދާ ވަރަށް ފަރުވާތެރިކަމާއި އެކު އަހަރެންގެ މޫނަށް ބަލާލިއެވެ. ސުދާ ދޭނެ ޖަވާބެއް ނޭގިފައި އަހަރެން އިންދާ އޭނާ އަހަރެން ނޭފަތުގައި ސުދާ ހިފާލިއެވެ. ” ތި ސިފަ ހުންނަ ކުދިން……” އަހަންނަށް ބުނާނެ އެއްޗެއްވެސް ނޭގުނެވެ. އަހަންނަށް އެއްޗެއް ބުނެވެންވާއިރަށް ސުދާ ތެދުވެގެން ހިނގައިގަތެވެ. ސައިކޮޓަރިއަށް ދިޔަ އެހެން ކުދިން އައިސް ވަނުމުން އަހަރެންނަކަށްވެސް ސުދާ ފަހަތުން ދާކަށް ނުކެރުނެވެ. ލިބުނީ ހިތްއެދޭކަހަލަ ޖަވާބެކެވެ.\nއެރޭ ނިދަން އުޅިއުޅި ނިދޭ ގޮތެއް ނުވިއެވެ. އަހަރެން ބޭނުންވީ އެރޭގެ ބާކީބައި ސުދާގެ ހިޔާލުގައި ހޭދަކުރާށެވެ. އެހެން އޮއްވާ އަހަންނަށް ލިބުނީ ސުދާގެ ފޯނު ކޯލެކެވެ. ދަންވަރު އެގަޑީގައި ސުދާގެ ކޯލެއް ލިބުމުން އަހަރެންގެ ހަތަރެސްފައި ކޮޅަށް ޖެހުނެވެ. ޔަގީނެވެ. ސުދާވެސް އެއުޅެނީ ނުނިގެންނެވެ. އަހަރެންގެ ހިތުގައި މިހިނގާ ޝުއޫރުތައް ސުދާގެ ހިތުގައިވެސް ހިނގާ ކަމާއިމެދު ޝައްކުކުރާކަށް އަހަރެން ބޭނުމެއް ނުވިއެވެ.\n” ނުނިދަންތަ ؟ ” ސުދާ އެހިއެވެ.\n” ހޫމް ….ނިދި ނައިސްގެން…..” އަހަރެން ހާމަ ކުރީ ހަގީގަތެވެ.\n” އަހަރެންވެސް…….” ސުދާ ބުނެލިއެވެ. އަހަރެންގެ ތުންފަތް މައްޗަށް ހިނިތުންވުމެއް ވެރިވިއެވެ.\n” ކީއްވެ ؟ ” އެސުވާލު ކުރެވުނީ އަމިއްލަ އިޙްތިޔާރަކު ނޫނެވެ.\n” ނިޔާ…..ނިޔާ…..” އިރުކޮޅެއްގެ ހިމޭންކަމަށްފަހު ސުދާ އަހަންނަށް ގޮވާލިއެވެ.\n” ހޫމް އަހަރެން މިއޮތީ އަޑު އަހާށޭ…..” ބާލީހުގައި ވަރަށް ބާރަށް ބައްދާލީމެވެ.\n” ކިހިނެތްތަ ވަނީ މީހަކުދެކެ ލޯބިވީމަ………. އަހަންނަށް ކިޔާދީބަލަ………” ސުދާ އަޑުގައި ހުރި ލަދުރަކިކަން އަހަރެންނަށް ސިއްރެއްނުވިއެވެ. ސުދާގެ އެސުވާލުން އަހަންނަށް އުއްމީދު އާލާވާގޮތްވިއެވެ.\n” ލޯބިވީމަ ލޯބިވާ މީހާ ކައިރީ ހުންނަން އަބަދުވެސް ބޭނުންވާނެ……ވާހަކަދައްކާ ހިތްވާނެ……ފެނުމުން ހިތަށް ބުނެދޭން ނޭގޭ އުފާވެރިކަމެއް ލިބޭނެ………..އަޑުއިވުމުން ހިތަށް ފިނިކަން ލިބޭނެ…….ހިނދުކޮޅަކަށްވެސް ދުރުގައި ހުންނާކަށް ހިތެއް ނޭދޭނެ…………އެއީ ވަރަށް ބާރުގަދަ ޖަޒްބާތެއް ބުނެދޭން ނޭގޭ އެތަށް އެތަށް އިހްސާސެއް ކުރުވާނެ………” ދެލޯ މަރައިގެން އޮވެ އަހަރެން އިއްވާލަދިނީ އަހަރެން ހިތުގެ ހާލެވެ.\n” ނިޔާ….ނިޔާ……. ދެން ހުއްޓާލާ ނިޔާއަށް ތިހިރީ ރަނގަޅަށްވެސް މީހެއްދެކެ ލޯބިވެވިފައި………..” ސުދާ އަހަންނާ ދިމާކޮށްލުމުން އަހަންނަށް ހަމަ ބިމަށް ފޭބުނުކަހަލައެވެ. ލޯބީގެ އޮއެވަރުގައި ޖެހި އަމިއްލަ ހިތް ސުދާގެ ކުރިމަތީ ހުޅުވާނުލެވުނީ ހަމަ ކިރިޔާއެވެ.\n” ސުދާ ނުވަންތަ ؟ މީހަކު ދެކެ ލޯތްބެއް؟ ” އެންމެ ފަހުން އެސުވާލުވެސް ކޮށްނުލާ އަހަންނަކަށް ނޯވެވުނެވެ.\n” ތިއެއް ނޭގިގެން މިއުޅެނީ ނިޔާ ތިބުނި ކަހަލަ ގޮތް ތަކެއް އަހަންނަށްވެސް ވޭ…..” ސުދާ އެހެންބުނުމުން އަހަންނަށް އަތް ލެވުނީ މޭގައެވެ. ހިތްވެސް އުފަލުން ނިކުމެދާނެ ކަހަލަ އިހްސާސެއް އަހަންނަށް ކުރެވުނެވެ. އެފޯނު ކޯލަށްފަހު އަހަރެން އިންތިޒާރުކުރީ ސުދާގެ ފަރާތުން އިޝާރާތެއް ލިބޭތޯއެވެ.\nއެހެން ހުއްޓާ ސުދާ ކުރިއަށްވުރެން ގެއަށް އަންނަލެއް ގިނަވިއެވެ. އެއަންނަ އައުމުގައި ސުދާ ވަރަށް ގިނަ ކަންތައް ކޮށްދެއެވެ. ގޭތެރެކުނި ކަހައިދީ އަހަންނާއި ބޭބެގެ އެއްޗެހި އިސްތިރިކޮށްދެއެވެ. މަންމަޔާ އެކު ހަވީރުސައިގައި ސުދާ ބައިވެރިވާނެއެވެ. މަންމަވެސް ސުދާއަށް މީރު އެއްޗެހި ހަދާކަން ފާހަގަވާންފެށީ އެހެން ގިނަދުވަސްތައް ތަކުރާރުވާންފެށުމުންނެވެ. މަންމަޔާ ސުދާ އާއި މެދު އޮންނަ ގުޅުން ކުރިއަށްވުރެންވެސް ބަދަހިވިއެވެ. ދެމީހުން ވާހަކާގައި ތިބެފައި އަހަރެން ފެނުމުން ހުއްޓާލައެވެ. ސުދާ އަހަންނަށް ބަލާލާފައި ރަކިވެގެން ހޭންފަށައެވެ. މިހުރިހާ ކަމަކުންވެސް އަހަންނަށް ސުދާއަށް ދެވޭ މަގާމާއި ދަރަޖަވީ އިތުރެވެ.\nއެއްދުވަހަކު އޮފީހުން އައިތަނުން ލިބުނު ޙަބަރުން އަހަރެންނަށް ބުނާނެ އެއްޗެއް ނޭގުނެވެ. ހަތަރު އުދަރެސް ފެނުޖެހުނު ކަހަލައެވެ. ބޭބެގެ ދުލުން ސުދާ އާ ކައިވެނިކުރަން އުޅޭ ވާޙަކަ އިވިފައި އަހަރެން ދެކެމުން އައި އުފާވެރި ދުނިޔެ ފުނޑުފުނޑުވިއެވެ. އުއްމީދުތައް ވިއްސިވިހާލިއެވެ. ސުދާ ލޯބިވީ އަހަރެން ދެކެ އެއްނޫނެވެ. އަހަރެންގެ ބޭބެ ދެކެއެވެ. ގަބޫލުކުރަން ބޭނުން ނޫނަސް މިހަގީގަތާއި އަހަރެން ޖެހޭނީ ކުރިމަތިލާށެވެ.\nބޭބެގެ ކައިވެނީގެ ޙަފުލާ ކުރިއަށްދިޔައިރު އަހަރެން ހުރީ ދުރުގައެވެ. އެމަންޒަރު ދެކެން އަހަންނަށް ކެތްވާނީ ކޮންފަދަޔަކުން ހެއްޔެވެ؟ އެންމެ ލޯބިވާ ސުދާ ބޭބެގެ އަންހެނުންގެ ގޮތުގައި ބަލައިގަންނާނީ ކިހިނަކުން ހެއްޔެވެ.؟ ކައިވެނި ހަފްލާގައި ގޭދޮށު މީހަކު އަހަރެންނާ ދިމާއަށް ބުނެލިއެވެ. ” އަހަރެން ހީކުރީ ނިޔާޒުކަމަށް ސުދާޔާ އިންނާނީ…………ނިޔާޒު ވިއްޔާ ސުދާ އެކީ ކުޑަކުޑަ އިރުންފެށިގެން އުޅޭތީ ފެންނަނީ…………” އަހަރެން ގަދަކަމުން ހިނިތުންވެލީމެވެ.\nކައިވެންޏަށްފަހު ސުދާ ދިރިއުޅުން އަހަރެމެން ގެއަށް ބަދަލުވިއެވެ. އެކަމުން އަހަންނަށް ވަރަށް އުނދަގުވިއެވެ. އެހެނަސް ކެތްކުރުން ނޫން ގޮތެއްނެތެވެ. ބޭބެގެ އަންހެނުންނަށް ވީ ހިސާބުން އަހަރެމެން ދެމެދު އޮތް އެކުވެރިކަން ހީނަރުވިއެވެ. ސުދާ އަހަންނާ ވާހަކަދައްކަން ކިތަންމެ މަސައްކަތެއް ކުރިޔަސް އަހަރެން ބުނަނީ ކޮންމެހެން ބުނަންޖެހޭ އެއްޗެކެވެ. ގޭގައިވެސް ގިނަ ވަގުތު އަހަރެން ހޭދަކުރަނީ ކޮޓަރީގައެވެ. ނޫނީ ގެއިން ބޭރުގައެވެ. އަހަންނަށް މިއާ ބަދަލާއި ބެހޭގޮތުން އެއްދުވަހަކު ސުދާ އަހަންނާ ސުވާލުކުރިއެވެ.\n” ނިޔާ މިހާރު ހާދަ ބޮޑަކަށް ބަދަލުވެއްޖޭ…………”\n” ތީ ސުދާއަށް ހީވާގޮތް…………އެހެން ނޫނަސް ކުރިއާ މިހާރާ ހުރިހާ ކަމެއްވެސް ތަފާތެއްނު……..” އަހަރެން އަވަހަށް ކޮޓަރިއަށް ވަދެ ދޮރު ލެއްޕީމެވެ. އިތުރަށް ސުދާ އާ ކުރިމަތިލާނެ ހިތްވަރެއް އަހަރެންގެ ނެތެވެ.\nދުވަސްތައް ފާއިތުވަމުން ދެއެވެ. އަހަރެން ސުދާ އާއި ވަރަށް ދުރުން އުޅެނިކޮށް ބޭބެ މަސްތުވާތަކެތީގެ މައްސަލައިގައި ބަންދުކުރިއެވެ. ބޮޑު ޙުކުމެއް ބޭބެ ތަންފީޒްކުރަން ޖެހުނެވެ. އޭރު ސުދާ ބަނޑުބޮޑެވެ. ސުދާ ގޭމީހުން އެދުނީ ފިރިމީހާ ކައިރިން ވަރިވެގެން ސުދާ އެމީހުންގެ ކައިރިއަށް އައުމަށެވެ. އެހެނަސް ސުދާ ހުރީ ބޭބެ ކައިރިން ވަރިވާ ގޮތަކަށް ނޫނެވެ. އަހަންނަށް ފެނުނީ ސުދާ ބޭބެ ދެކެ ލޯބިވާވަރެވެ. ބަނޑުގައިވާ ދަރިފުޅުގެ ހައްޤުގައިވެސް އެކީ އުޅެން ބޭނުންވާ ވަރެވެ.\nމިއަދު އަހަރެންގެ ސައިކަލު ފަހަތަށް ސުދާ އަރުވައިގެން އޮފީހުން އައިސް ގޮސް މިހަދިނީ މަޖްބޫރުވެގެންނެވެ. ބޭބެ އާއި މަންމައަށްޓަކާއެވެ. ސުދާ ދެކެ ލޯބިވިޔަސް އެލޯބި އަހަރެންނަށް ހަރާމެވެ. ސުދާ އާއި ކުރިމަތި ނުލައިވެސް އަހަންނަށް ވާކަށް ނެތެވެ.\nކުޑަދުވަހުން ފެށިގެން ސުދާ އުޅުނީ އަހަރެންނާ އެކުއެވެ. އެކަމަކު ލޯބިވީ އަހަރެންގެ ބޭބެ ދެކެއެވެ. އަހަރެމެން ދެމީހުންގެ ސިފަ ވަރަށް ވައްތަރެވެ. ސުދާ ކައިރީ އަހަރެން އެހީ ސުދާއަށް ކަމުދަނީ ކޮން ސިފައެއް ހުންނަ މީހެއް ހެއްޔެވެ؟ ޖަވާބުގައި ސުދާ ބުނީ އަހަރެންގެ ސިފަ ކަމުގައެވެ. އެބުނީ މުޅިއަކުން ދޮގެއް ނޫނެވެ. އަހަރެންނާއި އަހަރެންގެ ބޭބެ ސިފަ ވަރަށް އެއްގޮތެވެ. އެކަމަކު މިޒާޖާއި އުޅުން އުޑާ ބިމާހާވެސް ތަފާތެވެ. ކިތަންމެ ކައިރީގައި ކިތަންމެ އެކުވެރިކޮން އުޅުނަސް ހިތް އޮތް ގޮތެއް ނޭގޭނެއެވެ. އަހަރެން އެންމެ ލޯބިވި މީހާ އެއުޅެނީ އަހަރެން ކުރިމަތީގައެވެ. ވަރަށް ކައިރީގައެވެ.\nމޭ 12, 2019 at 10:19 am\nމީތި ކަމުގޮއްސި ……


ތަންތަން ކުއްޔަށް ދޭނެ ކަމަށްބުނެ ވެސް އޮޅުވާލުމާއި މަކަރު، ސަމާލުވޭ! – Haftha\nMon, 18 January, 2021, 3:00 am\nތަންތަން ކުއްޔަށް ދޭނެ ކަމަށްބުނެ ވެސް އޮޅުވާލުމާއި މަކަރު، ސަމާލުވޭ!\nއަމިއްލަ ގެދޮރުނެތުމުގެ ސަބަބުން ތަންތަން ކުއްޔަށް ހިފައިގެން ދިރިއުޅޭ މީހުން މިއަދު ރާއްޖޭގެ އެކިއެކި ކަންކޮޅުތަކުގައި އުޅޭކަމީ ހަގީގަތެކެވެ. ހާއްސަކޮށް މާލޭގައެވެ. ނަމަވެސް ހިތާމަޔަކީ ދިރިއުޅޭނެ ތަނެއް ނެތިގެން މާލޭގެ ބައެއް ގޭގެއަށް އެޕާޓްމަންޓެއް ނުވަތަ ކޮޓަރިއެއް ކުއްޔަށް ހިފަން ދިއުމުން އަންނަ މަހު ހުސްވާ އެޕާޓްމަންޓެއް ނުވަތަ ކޮޓަރިއެއް ހުރި ކަމަށް ބުނެ އޮޅުވާލައިގެން ބޮޑު އަގުގައި އެޑްވާންސްކޮށް އެއްމަސް ނުވަތަ ދެ މަހުގެ ކުލި ނަގަމުންދާ މައްސަލަވެސް ހިނގަމުންދާކަމެވެ. މިގޮތުން މި ހިއްސާ ކޮށްލަނީ އެފަދަ ހާދިސާއެއް ދިމާވެފައިވާ މީހެއްގެ ވާހަކައެެވެ.\nދަރިންނަށް ރަނގަޅު ތައުލީމެއް ހޯދަދިނުމުގެ މަގުސަދުގައި މުޖާހިދު (އަސްލުނަމެއް ނޫން) އާއިލާ މާލެ ގެނެސް މާލެއިން އެޕާޓްމަންޓެއް ކުއްޔަށް ހިފައިގެން ދިރިއުޅެމުންދެއެވެ. ނަމަވެސް ބުރަ މަސައްކަތުން ލިބޭ އާމްދަނީން ތަނުގެ ކުއްޔަށާއި އެހެނިހެން ހަރަދުތައްކޮށް ފަހަށް ރައްކާކުރާނެ ފައިސާއެއް މުޖާހިދު އަތަކު ނުހުރެއެވެ. ގޭގައި މުޖާހިދުގެ ދެމަފިރިންނާއި ދެކުދިންގެ އިތުރުން ދޮންތައާއި ދޮންތަގެ ދެ ކުދިންނާ އަދި ރައްޓެއްސެއްގެ ދެކުދިން ދިރިއުޅެއެވެ. ނަމަވެސް އެ އެޕާޓްމަންޓަކީ ދެ ކޮޓަރީގެ އާދައިގެ އެޕާޓްމަންޓަކަށްވެފައި އެހާ ގިނަ ބަޔަކު ދިރިއުޅެން ޖެހުމުން ދަތިތަކާއި ކުރިމަތިވިއެވެ. އެހެންކަމުން މުޖާހިދުގެ ދޮށީ އަންހެން ދަރިފުޅާއި ދޮންތައާއި އޭނާގެ ދޮށީ ފިރިހެން ދަރިފުޅު ވެސް މާލެއިން ވަޒީފާއެއް ހޯދައިގެން ވަޒީފާއަށް ދާން ފަށައިފިއެވެ. މުޖާހިދުގެ ބޭނުމަކީ އާއިލާ ތަނަވަސްކަމާއެކު އުޅޭވެނެ ވަރުގެ ތިން ކޮޓަރީގެ އެޕާޓްމަންޓެއް ހޯދުމެވެ. އަދި މިހާރު ދިރިއުޅޭ ތަނަކީ ތަންކޮޅެއް ކުޑަ ތަނަކަށްވެފައި މި އެޕާޓްމަންޓްގައި ދިރިއުޅެން ދީފައިވާ މުއްދަތު ވެސް ހަމަވުމާއެކުގައެވެ.\nއެހެންކަމުން ކުއްޔަށް ދޭ ތަނެއް ލިބޭތޯ މުޖާހިދު މަސައްކަތް ފެށިއެވެ. އަދި ރައްޓެހިންނަށް ގުޅައިގެން ވެސް ކުއްޔަށްް ދޭ އެޕާޓްމަންޓެއް ލިބޭތޯ ބެލިއެވެ. މިގޮތުން އެއް ދުވަހަކު ރައްޓެއްސަކު މެދުވެރިވެގެން އެޕާޓްމަންޓް ކުއްޔަށްދޭ މީހެއްގެ ނަންބަރު ހޯދިއެވެ. އެމީހާއާ ގުޅައިގެން އެމީހާ ބުނި ގެއަށް ދިޔައެވެ. އެމީހާއާ ބައްދަލުވުމުން، ތިން ކޮޓަރީގެ ރީތި އެޕާޓްމަންޓެއް ދައްކައި، ތަނުގެ އެޑްވާންސަކީ 50،000 ރުރިޔާ ކަމުގައި ބުންޏެވެ. އަދި އެ އެޕާޓްމަންޓް މަރާމާތުކުރުމުގެ ހުރިހާ ކަމެއް ނިމޭނީ އަންނަ މަހު ކަމުގައި ވެސް ބުންޏެވެ. އެހެންކަމުން މުޖާހިދު އެނބުރި ގެއަށްގޮސް ގޭގައި ދިރިއުޅޭ އެންމެންގެ މަތިން އެޑްވާންސަށްވާ ފައިސާ ހޯދައި ހަމަ ނުވުމުން ބެންކުން ލުއި ލޯނެއް ނަގައި އެ ފައިސާ ހަމަކޮށްގެން އެމީހާއަށް ގުޅިއެވެ. އަދި އެމީހާ ބުނިތަނަށް ގޮސް އެ ފައިސާ ހަވާލުކުރިއެވެ.\nއޭގެ އެއްމަސް ފަހެވެ. ކުއްޔަށްހިފި އެޕާޓްމަންޓަށް ބަދަލުވުމަށް މުޖާހިދުގެ އާއިލާ ފޮށިތަންމަތި ބަންދުކުރަން ފެށިއެވެ. އަދި އެެޕާޓްމަންޓް ކުއްޔަށްދިން މީހާއަށް ގުޅިއެވެ. ނަމަވެސް ފޯނެއް ނުނަގައެވެ. މިގޮތަށް އެތައް ފަހަރަކު ގުޅުމުން ވެސް ފޯނަށް ޖަވާބެއް ނުދީ ފަހުން އެމީހާ ފޯނު ނިއްވާލީއެވެ. އެކަމާ މުޖާހިދު ވަރަށް ކަންބޮޑުވިއެވެ. އެހެންކަމުން އެމީހާ ކުއްޔަށް ދޭން ބުނި އެޕާޓްމަންޓް ބެލުމަށް މުޖާހިދުގެ ދެމަފިރިން އެ އެޕާޓްމަންޓަށް ދިޔައެވެ. ދިޔައިރު ސިޑި ކައިރީ ފައިވާންތަކެއް ހުރުމުން އެ އެޕާޓްމަންޓްގައި ބަޔަކު އުޅޭކަން އެނގުނެވެ. އެހެންކަމުން ދޮރުގައި ޓަކި ޖަހާލިއެވެ. މިގޮތަށް ދެތިން ފަހަރަކު ޓަކި ޖަހާލުމުން މެދު އުމުރުގެ އަންހެނަކު ދޮރު ހުޅުވިއެވެ. ވާހިދު (އަސްލުނަމެއް ނޫން) ކިޔާ މީހަކު އުޅޭތޯ މުޖާހިދު އެ އަންހެން މީހާ ގާތު އެހިއެވެ. ވާހިދުގެ ރަށާއި އެޑްރެހާ ބުނުމުން ވެސް އެއީ ކާކު ކަމެއް އެ އަންހެން މީހާއަކަށް ނޭނގުނެވެ.\nއެހެންކަމުން މުޖާހިދު އެ އެޕާޓްމަންޓު ކުއްޔަށް ހިފައި އެޑްވާން ވެސް ދައްކާފައިވާ ކަމުގައި އެ އަންހެން މީހާ ގާތު މުޖާހިދު ބުންޏެވެ. އެ ގެއަކީ އެ އަންހެން މީހާގެ މަންމަގެ ކަމާ އަދި އެ އެޕާޓްމަންޓަކީ ގެ ބަހާފައި އޭނައަށް ލިބުނު ބައިގައި ހަދާފައިހުރި އެޕާޓްމަންޓެއް ކަމުގައި އެ އަންހެން މީހާ ބުންޏެވެ. އަދި އެ ތަނަށް އެމީހުން ބަދަލުވީ ހަދާ ނިމުމުން މިދިޔަ މަހު ކަމުގައި ވެސް ބުންޏެވެ.\nމިއީ ހަމަ އެންމެ މީހެއްގެ ވާހަކައެވެ. ދިރިއުޅުމަށްޓަަކައި މުޖާހިދުގެ އާއިލާއިން ކުރި ފޮނި އުންމީދުތައް ވެއްޔާ މޮޑެވިއްޖެއެވެ. މަކަރުވެރިއެއްގެ ސަބަބުންނެވެ. މިގޮތުން މުޖާހިދުއަށް ދިމާވި މި ހާދިސާއަށް ފުންކޮށް ވިސްނާލާއިރު، ކުއްޔަށް ދޭ ފަރާތުން ޖެހިގެން އަންނަ މަހު ތަން ހުސްވުމުން އެތަން ކުއްޔަށްދޭނެ ކަމަށާއި ނަމަވެސް ކުއްޔަށް ހިފާ ފަރާތަށް ކުއްޔަށް ދެވޭނީ އެޑްވާންސްކޮށް އެއް މަސް ނުވަތަ ދެ މަހުގެ ކުއްޔަށްވާ ފައިސާ ދިނުމުން ކަމަށް ބުނެއެވެ. އަދި ކުއްޔަށް ހިފާ ފަރާތުން ކުއްޔަށް ދޭ ފަރާތަށް ތަނުގެ އެޑްވާންސަށްވާ ފައިސާ ދިނުމަށްފަހު ކުއްޔަށް ދޭނެ ކަމަށް ބުނި މުއްދަތު ހަމަ ވުމުން ކުއްޔަށް ދޭ ފަރާތް ނުވަތަ ގޭގެ ވެރިފަރާތާއި ގުޅުމުން ފޯނު ނުނަގައި ފިލައިގެން އުޅުމާއި، ކުއްޔަށް ދޭނެ ކަމަށް ބުނާ ތަނަށް ނުވަތަ އެޕާޓްމަންޓަށް ދިއުމުން އެތަނުގައި އެހެން ބަޔަކު ދިރިއުޅެމުންދާއިރު، އެ ތަންތަނުގައި ދިރިއުޅޭ ފަރާތްތަކުން ބުނަމުންދާ ވާހަކަތަކާއި ތަނުގެ ވެރިފަރާތް ކަމަށް ބުނާ ފަރާތާ އެއްވެސް ގުޅުމެއް ނުވާކަން މުޖާހިދުގެ ވާހަކައިން ވެސް ހާމަވެއެވެ.\nފުލުހުންނަށް ހުށަހެޅޭ މިފަދަ މައްސަލަތަކަށް ބަލާއިރު، ގިނަ މައްސަލަތަކުގައި މުއާމަލާތް ކުރާ ފަރަތަކީ އެތަނުގެ ވެރިފަރާތްތޯ ނުވަތަ ގުޅުންހުރި ފަރާތްތޯ ޔަގީން ނުވުމާއި ތަން ކުއްޔަށް ދޭން ވާހަކަ ދައްކާ ފަރާތްތުގެ ވަނަވަރު އޮޅުވާލުމާއި އެޑްވާންސަށް ފައިސާ ދޭއިރު ކާކުކަން ޔަގީންނުކޮށް ފައިސާ ޓްރާންފާ ކުރުމާއި ނުވަތަ ނަގުދު ފައިސާ އެގްރީމެންޓަކާ ނުލައި ހަވާލުކުރުމަކީ ފާހަގަކުރެވިފައިވާ ކަންކަމެވެ.\nމިފަދަ މައްސަލަތަކަކީ ރައްޔިތުން މިހާރަށްވުރެ ބޮޑަށް ސަމާލުކަންދީ، ފާރަވެރިވެ ތިބެއްޖެނަމަ ހުއްޓުވި ދާނެ ނުވަތަ އޮޅުވާލައިގެން މަކަރާއި ހީލަތުން ފައިސާ ހޯދުމުގެ ފުރުސަތު އެއްވެސް ފަރާތަކަށް ނުދެވޭނެފަދަ މައްސަލަތަކެވެ.\nއެހެންކަމުން ތަނެއް ކުއްޔަށްހިފާއިރު އެއީ އެތަނުގެ ވެރިފަރާތްތޯ ނުވަތަ އެތަނަކާ ގުޅުންހުރި ފަރާތްތޯ ބަލައި ޔަގީން ކުރަންވާނެއެވެ. އަދި ސައްހަ އެއްބަސްވުމެއް ހޯދައި ޔަގީންކުރަން ވާނެއެވެ. އަދި އެއްބަސްވުމުގައި އިނގިލީގެ ނިޝާން ޖަހައި ދެ ހެކިންގެ ހާޒިރުގައި ފައިސާ ހަވާލުކުރުމަކީ މަކަރުވެރިންގެ އަތްދަށުން ސަލާމަތްވުމަށް އެޅޭނެ މުހިންމު ފިޔަވަޅެކެވެ. އެހެންކަމުން މަކަރުވެރިންގެ ކިބައިން ސަލާމަތްވުމަށް މަސައްކަތްކުރަން އެބަޖެހެއެވެ.\nފާހަގަ: ރިޕޯޓް, ޕޮލިސް


UAE Ge Hurihaa Rayyithun Covid-19 Ah Test Kuranee - Vaguthu\nޔޫއޭއީގެ ހުރިހާ ރައްޔިތުން ކޮވިޑް-19 އަށް ޓެސްޓު ކުރަނީ\nޔުނައިޓެޑް އަރަބް އެމިރޭޓްސް (ޔޫއޭއީ)ގެ ރައްޔިތުންނާއި އެގައުމުގައި ދިރިއުޅެމުންދާ ހުރިހާ މީހުން ކޮވިޑް-19 އަށް ޓެސްޓު ކުރުމަށް ނިންމައިފިއެވެ.\n"އަލް އަރަބިއްޔާ" ނޫހުން ރިޕޯޓުކޮށްފައިވާ ގޮތުގައި އެގައުމުގެ ސަރުކާރުން މިކަން ކުރުމަށް ނިންމީ އެގައުމުގައި ކޮވިޑް-19 ފެތުރެމުންދާއިރު، މިކަން އަދިވެސް ކޮންޓްރޯލް ކުރެވިފައި ނުވުމުންނެވެ.\nމިހާތަނަށް އެ ގައުމުން 7000 އަށްވުރެ ގިނަ މީހުން ކޮވިޑް-19 ވައިރަހަށް ފައްސިވެފައިވާ އިރު މިދިޔަ 24 ގަޑިއިރު ތެރޭގައި އެކަނިވެސް ވަނީ 484 ކޮވިޑް-19 ގެ އާ ކޭސްތައް ވަނީ ފެނިފައެވެ. ކޮވިޑް-19 އަށް ފައްސިވި މީހުންގެ ތެރެއިން އެގައުމުން މިހާތަނަށް މަރުވެފައި ވަނީ 43 މީހުންނެވެ.\nކޮވިޑް-19 ހުއްޓުވުމަށް އެ ގައުމުން އަޅާފައިވާ ފިޔަވަޅުތަކުގެ ތެރޭގައި، ރެސްޓޯރެންޓު ފަދަ ތަންތަން ބަންދުކުރުމާއި ވިޔަފާރިކުރާ ބޮޑެތި ތަންތަން ބަންދުކުރުމާއި، ޑެލިވަރީގެ ހިދުމަތް ފުޅާ ދާއިރާއެއްގައި ކުރުން ހިމެނެއެވެ. އަދި މިހާރު އެގައުމުން ވަނީ ގިނަ ފްލައިޓު ދަތުރުތައް ވެސް މެދުކަނޑާލައިފައެވެ.\nމިހާރު ވެސް އެ ގައުމުން ދަނީ ގިނަ ބަޔަކު ޓެސްޓު ކުރަމުންނެވެ. ނަމަވެސް މި ޕްރޮގްރާމް އިތުރަށް ފުޅާ ކޮށް އެގައުމުގައި ދިރިއުޅެމުންދާ މީހުން ހިމެނޭހެން ހުރިހާ ރައްޔިތުން ބައްޔަށް ޓެސްޓުކުރުމަށް ނިންމާފައިވާ ކަމަށްވެއެވެ.\nމިދިޔަ މާޗް މަހުން ފެށިގެން އެގައުމުގެ ހުރިހާ ސަރަހައްދެއްގައި ވެސް ވަނީ ޓެސްޓު ކުރެވޭނެ އިންތިޒާމް ހަމަޖައްސައިފައެވެ. އެގައުމުގައި މިހާތަނަށް ވަނީ މި ބައްޔަށް ޓެސްޓު ކުރެވޭނެ އަދި ތަފާތު ހޯދުންތައް ހޯދޭނެ ބޮޑު ލެބޯޓަރީ އެއް ހުޅުވާފައިވެއެވެ. މި ބައްޔަށް ރައްޔިތުން ޓެސްޓުކުރުމުގެ ކަންކަން ވެސް އިންތިޒާމްކުރުމަށް މަސައްކަތް ކުރަމުން އަންނަނީ އެއްވެސް ވަރަކަށް އިތުރަށް ބަލި ފެތުރިގެން ނުދާނެ ގަވައިދުތަކަކާ އެކު ކަމަށް ސަރުކާރުން ވަނީ ހާމަކޮށްފައެވެ.\nމީގެއިތުރުން ހާއްސަ އެހީ އަށް ބޭނުންވާ ފަރާތްތަށް ގެއަށް ގޮސް ޓެސްޓު ކުރުމުގެ ހިދުމަތް ވެސް މިހާރު ފަށާފައިވާ ކަމަށް އަލް އަރަބިއްޔާ އިން ވަނީ ރިޕޯޓުކޮށްފައެވެ.\nއޭޕްރީލް 21, 2020 12:29\nނަޒްލާ ބުނީ އެއްވެސް ގައުމަކުން އެންމެނެއް ޓެސްޓެއް ނުކުރެވޭނެއޭ.\nއެކަމު ޔޫއޭއީ އަށް ޕޮސިބަލް ކަމެއް އެންމެން ޓެސްޓުކުރުން.\nޔޫއޭއީ އަށް އެކަން ވަންޏާ ރާއްޖޭގަ ވެސް އެންމެން ޓެސްޓުކުރެވޭނެ.\nމައްހީވަނީ އިބޫ އަތު އެހާވަރަށް ފައިސާ ނެތީ ކަަންނޭގެ ޓެސްޓު ކިޓު ގެންނަން.\nލައްކައެއްހާ ގިނަ ޓެސްޓު ކިޓު ރާއްޖެއައް ގެނެވިއްޖެއްޔާ މާރީއްޗައްވެސް އެންމެން ޓެސްޓު ކުރެވޭނެ.\nއޭޕްރީލް 21, 2020 12:39\nސަރުކާރުން މިކަހަލަ ވިސްނު މެއް ނާދޭތޯ؟?


Male' Fenboduvun: Shifaa Adhives Zinmaa Alhuvanee Muizzu Bolugai - Vaguthu\nމާލޭގައި ފެންބޮޑުވުން: ޝިފާ އަދިވެސް ޒިންމާ އަޅުވަނީ މުއިއްޒުގެ ބޮލުގައި!\nމާލޭގައި ފެން ބޮޑުވުމުގެ މައްސަލަ ހައްލުނުވެ ފާޑުކިޔުންތައް އަމާޒުވަމުން ދާތީ މާލޭ މޭޔަރު ޝިފާ މުހައްމަދު އަނެއްކާވެސް ޒިންމާއިން ރެކިވަޑައިގަތުމުގެ ގޮތުން ފެން ބޮޑުވުމުގެ މައްސަލަ ހައްލު ނުކުރެވެނީ ކުރީގެ ހައުސިން މިނިސްޓަރ ޑރ.މުހައްމަދު މުއިއްޒުގެ ސަބަބުން ކަމަށް ވިދާޅުވެއްޖެއެވެ.\nމިހަފްތާގައި މާލެ އަށް ކުރި ވިއްސާރައިގެ ސަބަބުން މަގުތަކުގައި ވަރަށް ބޮޑަށް ފެންބޮޑުވެ ހިނގައި ބިނގާވެ އުޅެން ދަތިތައް ކުރިމަތިވިއެވެ. އެއާއިއެކު ގިނަ ބަޔަކު ވަނީ މާލޭ ސިޓީ ކައުންސިލަށާއި މޭޔަރު ޝިފާއަށް ވަރަށް ބޮޑަށް ފާޑުކިޔާފައެވެ.\nމާލޭގެ ހާލަތު އޮތް ގޮތް އަންގައި ދިނުމަށް އެޑިޓް ކޮށްފައި ހުރި ފޮޓޯތަކެއް މީހަކު ޓްވިޓާގައި އާއްމު ކުރުމުން ޝިފާ ވަނީ މާލޭގައި ފެންބޮޑުވުމާއި ގުޅޭ ގޮތުން ވާހަކަ ދައްކަވާފައެވެ. ފޮޓޯތަކުން ފެންނަނީ ފެންގަނޑުގެ ތެރޭގައި މޭޔަރު ޝިފާ ހުންނަވާތަނެވެ.\nއެފޮޓޯތަކާއި ގުޅިގެން ޝިފާ ކުރެއްވި ޓްވީޓެއްގައި ވިދާޅުވީ އެފޮޓޯތައް އޭނާ އަށް ކަމުދާ ކަމަށެވެ. މިފޮޓޯތަކާއި އެކު ކައުންސިލާއި އޭނާ އަދި ސަރުކާރުގެ ޒިންމާ މައްސަލަ ހައްލުކުރަން އޮތް މިންވަރު އިތުރަށް ހަނދާންވާ ކަމަށް ވެސް ޝިފާ ވިދާޅުވިއެވެ. ނަމަވެސް ޝިފާ ދެން ވިދާޅުވީ މިނިސްޓަރ މުއިއްޒުގެ އަތްޕުޅުގައި ހަތް އަހަރު ދުވަސް ވަންދެން ހުރިހާ ބާރެއް އޮތްއިރު މިމައްސަލަ އަށް ހައްލެއް ނުގެނައި ކީއްބެތޯ ރައްޔިތުންގެ ހިތުގައި ސުވާލު އުފެދޭ ކަމަށެވެ.\nމާލޭގައި ފެން ބޮޑުވުމުގެ މައްސަލަ ހައްލު ނުވަނީ މުއިއްޒުގެ ސަބަބުން ކަމަށް ޝިފާ ވިދާޅުވުމުން ގިނަ ބަޔަކު ވަނީ ޓްވިޓާގައި އޭނާ އަށް ފާޑުކިޔާފައެވެ. މާލޭގައި ފެން ބޮޑުވުމުގެ މައްސަލަ ހައްލު ކުރަން ޝިފާ އަށް ދެއަހަރު ދުވަސް ތެރޭގައި ކުރެވުނީ ކޮންކަމެއްތޯ ވެސް ފާޑުކިޔާ މީހުން ސުވާލު ކޮށްފައި ވެއެވެ.\nI love this photo ,cos it reminds me everyday of the responsibility on me & the council as well as on the government . People still wonder why Mueez did not solve this issue when he had all the powers for more than7years .@MaleCitymv https://t.co/kj0m5agaDV\n— Shifa Mohammed🎈 (@SifaMohammed) November 18, 2020\n"މާލޭސިޓީ ސްޓްރީޓް ސްކޭޕިންގ ޕްރޮޖެކްޓް"ގެ ނަމުގައި ރޯޑް ޑިވެލޮޕްމަންޓް ކޯޕަރޭޝަން އާއި ހަވާލުކޮށްގެން މާލޭގެ މަގުތަކަށް ދިމާވެފައިވާ މައްސަލަތައް ހައްލުކުރަން ސިޓީ ކައުންސިލުން ޖަނަވަރީ މަހު މަޝްރޫއެއް ފެށިއެވެ. ނަމަވެސް އެމަޝްރޫއު ފެށިތާ އަހަރެއްވާން ކައިރިވެފައި ވާއިރު އަދިވެސް އެމަޝްރޫއުގެ ސަބަބުން ރައްޔިތުންނަށް މާބޮޑު ފައިދާއެއް ކުރާތަނެއް ނުފެނެއެވެ. އަދި މިހާތަނަށް މާލޭގެ މަގުތަކަށް ދިމާވެފައިވާ މައްސަލަތަކެއް ހައްލެއް ވެސް ގެނެވިފައެއް ނުވެއެވެ.\nމާލޭގައި ފެން ބޮޑުވަނީ މުއިއްޒު މައްސަލަ ހައްލު ނުކުރުމުން ކަމަށް ޝިފާ ވިދާޅުވިއިރު މިސަރުކާރުގެ އެކިއެކި ބޭފުޅުން އަބަދުވެސް ފާޑުކިޔުންތަކަށް ރައްދު ދެއްވުމުގެ ގޮތުން ވިދާޅުވަނީ މައްސަލަތައް ހައްލު ނުވަނީ ކުރީ ސަރުކާރުގެ ސަބަބުން ކަމަށެވެ.\nމާލޭގެ މިސްކިތްތަކުގައި ގައިދުރުކޮށްގެން ނަމާދު ކުރާ ގޮތަށް ފާހަގަ ޖަހަނީ\nނޮވެމްބަރު 19, 2020 11:36\nތިޔަކު ސަހަލަ މީހަކުނެތް! ޝިފާއަކީ ބޮޑެ ފެއިލެއް! މުއިއްޒު އަކީ7އަހަރަ!7އަހަރު މިކަމާ ހަވާލުވެހުރި މިނިސްޓަރު! މިއިން އެކަކަށްވެސް ނުވި ދެމީހުންވެސް ފޭލު! މަށަށް މޮޔައީ އަހަރެމެންގެ ތެރެއިން މިއިން ވަކި އެކަކު މޮޅުކަމަށާ މާތްކަމަށާ ރަނގަޅުކަމަށް ސިފަކުރާމީހުން. ވަ ﷲ އަޢުލަމް...\nނޮވެމްބަރު 19, 2020 16:56\nޔާމީން ސަރުކާރުގައި ފެންހިންދުމަށް ކުރި މަސައްކަތް ނާކާމިޔާބެކޭ ނުބުނެވޭ. ފެންބޮޑުވޭ ސަރަހައްދުތަކުގަ މދުވެގެން 30 މިނެޓްތެރޭ ފެންހިނދޭ. ޢޭރުވެސް ފެންބޮޑުވީ އެ ސަރުކާރުން މިލިޔަނުން ހަރަދުކޮއްގެން ބެހެއްޓި ގްރެވިޓީ ޕަންޕްތަކަށް ގެއްލުންދީގެން. ޢެކަމަށް ތުހުމަތު ކުރެވޭ ބަޔަކު މިހާރު ދެން ކީކޭބާ މިކިޔަނީ. ޢޭރު ކަޑައިންޔާ މިހާރު އެއްށްވުރެ ރަނގަޅުކޮށްބަލަ.\nނޮވެމްބަރު 19, 2020 11:41\nލަދެއްހަޔާތެއް ނެތިއްޔާ ދައްކާނެ ވާހަކައެއް ނޭގެންޏާ ކުރާނެކަމެއް ނޭގެއްޏާ އުޅޭނެގޮތަކަށް އުޅެފަ ކުރާނެކަމެއްކޮށްފަ ކާނެވަރަކަށް ކައިފަ އެފައިސާމިފައިސާ ތަކުގައި ބަގުނޑިބައްދައިގެންތިބެ ތަންދޮރު އެނގިފަޔިބޭ ޤައުމުގެ ރައްޔިތުންގެ އިތުބާރާއި ލޯބި ކަށަވަރުކޮށްފައި ތިބޭ މުއިއްޒުމެންފަދަ ރައްޔިތުން ބަލައިގަންނަފަދަ ފެންވަރުގެ ބޭފުޅުން ދިވެހި ޤައުމަށްޓަކައި ރައްޔިތުން ނަށްޓައި ކޮށްދީފައި ހުރިގިނަގުނަ މަސައްކަތް ނުފެނުމީ އަދި އެފަދަ އިޙުތިރާމާއި ލޯބި ލިގެންވާ ބޭފުޅުންނަށް ޝިފާފަދަ ލަދެއްހަޔާތެެއްނެތް ގޮތެެއްފޮތެއްނެތް ގޮތްކުޑަ މުޑުދާރު މީހުންގެ ބަހަކީ މިމުޖުތައު ބަލައި ގާންނާނެ ބައެއްނޫންކަން ހަމަ ކަށަވަރު ތިމާއަށްކަމެއްނުކުރެވި އެހެންމީހުންގެ ބޮލަށް ކަންތައްތައް ޖެހުމަކީ ތިމާގެ ނާޤާބިލްކަން އެއިންވެސް އެނގިގެންދަނީ ލާރިހުރެގެން ވައްކަންކޮށްގެން ކޯލިޝަނެއް އޮވެގެން ކަމެއްނުވަޏާ ރީތިގޮތުގައި އިސްތިއުފާ ދީފަ ގެއަށްދިއުންނޫނޫން ގޮތެއް ތިބައިގަނޑަކަށްނެތް އެކަކުންޏެއްގެ ވަރުންއެކަކުށްޏެއް ހަރުކޮންނާނީ ތިމާގެ ފެންވަރުން ތިމާވާހަކަދައްކަބަލަ ކަލޭތީ އަންހެނުންނަށްވެސް ހުރި ހުތުރެއް މާﷲ ތިބައިގަނޑު ނިކަމެތި ގޮތަކަށް ބަލިކުރަށްވާށި މާޝާﷲ.\nނޮވެމްބަރު 19, 2020 11:42\nހިތުގަ އުފެދޭ ސުވާލަކީ އެކަކު އަނެކަކުގެ ބޮލުގަ ޒިންމާ އަޅުވަން މަގާމަށް އަންނަ ބަޔެއް ބާއޭ މީ .\nނޮވެމްބަރު 19, 2020 11:51\nބަލަ މަންޖޭ މިހާރު2އަހަރުވެއްޖެ. ކިޔަންވީނުން ނާސިރޭ.\nނޮވެމްބަރު 19, 2020 11:52\nނޮވެމްބަރު 19, 2020 11:59\nކަމެއް ނުވަންޏާ ދެން ފައިބާ. ކު ރިޔޭ ފަހަތޭ މައްޗޭ ނުކިޔާ\nބައްލަވަ، މިއީ މުއިއްޒު އެތަން މިލިޔަނެއް ހަރަދު ކޮށްގެން ހެދި މަގުތަކެކޭ ފެންހިންދާށޭ ކިޔާފައި. ވީ ކަމެއް ހަރާމް ..\nނޮވެމްބަރު 19, 2020 12:46\nމާލޭގެ މަގުތަކުގައި ފެންބޮޑުވުމަކީ މިހާރު ޝިފާ ވަރަށް އުފާކުރަންޖެހޭނެ ކަމެއް. އެހުރިހާ ފެން ޝިފާ ހެދި ނަލަނަލަ ޕާކަށް ޑައިވާރޓްކުރެވޭ ގޮތް ހަދާލީމަ ޕާކްގައި ހުރި ހުރިހާ ގަހަކަށް ފެންދިނުމުގެ ޚަރަދު ވަރަށް ބޮޑުތަނުން ކުޑަވާނެ. އަމީނީމަގުގެ މާފަންނާ ވީ ކޮޅު އުސްކޮށްލާފަ ހެންވޭރު ޕާކާ ހަމައަށް އަންނަންދެން ތިރިކުރަމުން ގެންނާނީ. އޭރުން ހުރިހާ ފެނެއް އެމަގުން އަމިއްލައަށް އައިސް ޕާކް ތެރެއަށް އެޅި ގަސްތަކަށް ފެންޖެހޭނެ.\nނޮވެމްބަރު 19, 2020 13:22\n30 އަހރުގެ ގެ ވެރިކަމޭ ނުކީ ކޭއްވެބާ ކަލޭމެންގެ އެމްޑީޕީން ޖުމްލަ5އަހަރު ވެރިކަން ކޮށްފި އަންނިގެ3އަހަރު އިބޫގެ2އަހަރު ކަލޭ ސިޓީ ކައުންސިލްގައި ހުރެގެނ ވީކަމެއް ބުނެބަލަ އަހަރެން ލީ ސިޓީއަކަށް މިހާޜު ތިން އަހރު ވެއްޖެ ޖަވާބެއް ނުލިބޭ ގަރާޖަކުން ދަވާދު ސްޕްރޭ ކުރާތީ ދުވަހަކަު ހައްލެއް ނުވޭ އަހަރެންގެ މުސްކުޅި ބައްޕައާއި މަންމަ ނޭވާގެ މައްސަލަ އަބަދު ޖެހެނީ އެގަރާޖުން ފުލުހުންގެ ވެހިކަލާ ސިޓީ ކައުންސިލްގެ ބޮޑެތި މީހުންގެ ވެހިކަލު ހަދަނީ ދެން މިކަން ވެސް މުއިއްޒު ތޯ\nނޮވެމްބަރު 19, 2020 13:37\nސިފާ އަށް ދައްނަވާބަލަ ޔާމީނުގެ ވެރިކަން ނިމި އިބޫ ވެރިކަމަށް ދެ އަހަރު ވެއްޖޭ! އަދިވެސް ޖެހޭތޯ ކުރީގެ ސަރުކާރުން ގޯސްކޮށް ކޮށްފައި ހުރި ކަންތަކުގެ ވާހަކަދައްކަން. ތިބޭފުޅުން ގެނައީ ކުރީ ސަރުކާރު ގޯސްވެ އެކަންތަށް ރަގަޅު ކޮއްދެން ވައުދު ތަކެއްވީމަ. އަހަރެމެން އަމީހުން މަތިން ހަދާން ނަށްތާލިމަވެސް ތިބޭ ފުޅުން އާ ކޮށްފަ އެމީހުން ގެ ވާހަކަ ނުދައްކާބަލަ😂އާދޭސް ކޮށް ފަ ބުނަން ތިކަންތަކަށް ދާއިމީ ހައްލެއް ހޯދައި ދޭން މަސައްކަތް ކޮށްބަލަ.\nނޮވެމްބަރު 19, 2020 13:38\n"މާލޭސިޓީ ސްޓްރީޓް ސްކޭޕިންގ ޕްރޮޖެކްޓް"ގެ ނަމުގައި ރޯޑް ޑިވެލޮޕްމަންޓް ކޯޕަރޭޝަން އާއި ހަވާލުކޮށްގެން މާލޭގެ މަގުތަކަށް ދިމާވެފައިވާ މައްސަލަތައް ހައްލުކުރަން ސިޓީ ކައުންސިލުން ޖަނަވަރީ މަހު މަޝްރޫއެއް ފެށިއެވެ.ނަމަވެސް އެމަޝްރޫއު ފެށިތާ އަހަރެއްވާން ކައިރިވެފައި ވާއިރު އަދިވެސް އެމަޝްރޫއުގެ ސަބަބުން ރައްޔިތުންނަށް މާބޮޑު ފައިދާއެއް ކުރާތަނެއް ނުފެނެއެވެ. އަދި މިހާތަނަށް މާލޭގެ މަގުތަކަށް ދިމާވެފައިވާ މައްސަލަތަކެއް ހައްލެއް ވެސް ގެނެވިފައެއް ނުވެއެވެ.\nމިވެސް2އަހަރު ދުވަހުގެ ތެރޭގައި ނިންމާފައިިވާ ޕްރޮޖެކްޓެއް\nނޮވެމްބަރު 19, 2020 14:30\nތިވަރަށް ގޮތެއްނެތްމީހެއްގެ ވާހަކަ ތިދައްކަނީ ވާއެއްވެސް ކަމެއްނެތް އެކަމަކު މޭޔަރުގެ މަޤާމުގައި .\nނޮވެމްބަރު 19, 2020 14:59\nމިވަރުބަޔަކަށް ދިހަ އަހަރު ދިނަސް ބުނާނެ ކުރީގެ ކޮންމެވެސް ކަމެކޭ....ކަންތަ އް ހައ އްލު ކުރަން ނުދަންނަ ސަރުކާރު.\nރައީސް ޔާމީންގެ ސަރުކާރުން ނިންމާފަ އޮތް ކަމެއްނު މިވެސް..


Dharivarunnaai beysfaruvaa ah beyrahdhaa faraaiythakah cardge limit ithuru kohdheyne | ThePress\nދަރިވަރުންނާއި ބޭސްފަރުވާއަށް ބޭރަށްދާ ފަރާތްތަކަށް ކާޑުގެ ލިމިޓް އިތުރުކޮށްދޭނެ\nބީއެމްއެލްގެ ކާޑުން ކުރެވޭ މުއާމަލާތުގެ އަދަދު ދަށް ކުރެވުނު ކަމުގައިވިޔަސް، ބޭސްފަރުވާ އާއި ތައުލީމާ ގުޅުން ހުރި ކަންކަމުގައި ފައިސާ ދެއްކުމަށް ވަގުތީ ލިމިޓެއް ކަސްޓަމަރުންނަށް ދިނުމަށް ހަމަޖެހިފައިވާ ކަމަށް ބީއެމްއެލުން ބުނެފިއެވެ.\nބީއެމްއެލުން ވަނީ މިގޮތަށް ވަގުތީ ލިމިޓެއް ބޭނުންވާ ކަސްޓަމަރުން އިންޓަނެޓް ބޭންކިން މެދުވެރިކޮށް އެކަމަކާ ގުޅުން ހުރި ލިޔުންތައް ބޭންކަށް ފޮނުވުމަށް އެދިފައެވެ. އެގޮތުން، އިންޓަރނެޓް ބޭންކިންގެ ސާވިސް ޓައިޕް މެނޫގައި ހިމެނޭ 'ޓެމްޕަރަރީ ކާޑް ލިމިޓް' ހިޔާރު ކުރުމަ ށްފަހު ވީސާގެ ކޮޕީއަކާއެކު ބޭންކަށް ހުށަހެޅުމަށް އެ ބޭންކުން އެދެއެވެ.\nބޭންކުން ބުނީ، ލިބޭ ހުށަހެޅުން 24 ގަޑިއިރުތެރޭ ޕްރޮސެސް ކުރުމަށްފަހު، ލިމިޓް ހަމަޖެހުމުން ބޭންކުން ކަސްޓަމަރަށް ގުޅާނެ ކަމަށެވެ. އަދި ހަމައެހެންމެ މިހާރެކޭ އެއްގޮތަށް ކޮލެޖް، ޔުނިވާސިޓީތަކާއި ހޮސްޕިޓަލްތަކަށް ދައްކަންޖެހޭ ފައިސާ ޓީޓީ މެދުވެރިކޮށް ފޮނުވާ ކަސްޓަމަރުންނަށް ރުފިޔާ އެކައުންޓުން ޓީީޓީ ފޮނުވޭނެ ކަމަށް ވެސް ބޭންކުން ބުނެއެވެ.\nމިއަދުން ފެށިގެން ބީއެމްއެލުން ދޫކޮށްފައިވާ ހުރިހާ ޑެބިޓް އަދި ކްރެޑިޓް ކާޑުގެ ތެރެއިން ކޮންމެ ކާޑަކުން މަހެއްގެ މައްޗަށް ރާއްޖޭން ބޭރުގެ މުއާމަލާތްކުރެވޭނެ އަދަދެއްކަމުގައި 250 ޑޮލަރު ވަނީ ކަނޑައެޅިފައެވެ. އަދި ރާއްޖޭން ބޭރުގައި ދިރިއުޅޭ ދިވެހިންނަށް އެހީތެރިވުމުގެ ގޮތުން ބޭންކުން މަހެއްގެ މައްޗަށް 750 ޑޮލަރު ބޭނުންކުރެވޭނެ ގޮތް ހަމަޖައްސައިފައިވާއިރު، މި އަދަދުތައް ކަނޑައެޅިފައި މިވަނީ ދިވެހި ރުފިޔާ އެކައުންޓް މެދުވެރިކޮށް ކާޑުން ކުރާ ބޭރުގެ މުއާމަލާތްތަކަށެވެ. ބީއެމްއެލް އިން ދޫކޮށްފައިވާ ޑެބިޓް ކާޑެއް ބޭނުންކޮށްގެން ޑޮލަރު އެކައުންޓުން ކަސްޓަމަރުންކުރާ މުއާމަލާތްތައް މިހާރެކޭ އެއްގޮތަށް ކުރެވޭނެއެވެ. އެއީ ދުވާލަކަށް 3000 ޑޮލަރެވެ.\nރާއްޖޭން ބޭރަށް ދަތުރުކުރާ ދިވެހިންނަށް ބީއެމްއެލް ޔޫއެސްޑީ ބުކިން ޕޯޓަލް މެދުވެރިކޮށް މިހާރެކޭ އެއްގޮތަށް ކޮންމެ މީހަކަށް 500 ޑޮލަރު ގަނެވޭނެއެވެ. އަލަށް އަދަދުތައް ކަނޑައެޅިފައިވާއިރު ޑޮލަރު ޕޯޓަލް އިން ގަންނަ ޑޮލަރުގެ އަދަދަށް ބަދަލެއް ނާދެއެވެ.


Athlete un ah baaru dhee MOC ge aa qavaaidhu faaskohfi\nއެތުލީޓުންނަށް ބާރުދީ އެމްއޯސީގެ އާ ގަވާއިދު ފާސްކޮށްފި\nމިއަހަރުގެ އިންޑިއަން އޯޝަން އައިލެންޑް ގޭމްސްގައި ވާދަ ކުރި އެތުލީޓުނުން، އެތުލީޓުންނަށް ބާރު ލިބޭ ގޮތަށް އެމްއޯސިއޭގެ ގަވާއިދު ވަނީ ފާސް ކޮށްފަ --- ފޯޓޯ: އެމްއޯސީ\nއޮލިމްޕިކް ކޮމިޓީގެ ކޮންގްރެސްގައި ސީދާ އެތުލީޓުންގެ ފަރާތުން ބަސްބުނުމުގެ ފުރުސަތު ލިބޭ ގޮތަށް އެމްއޯސީ އާ ގަވާއިދު ފާސް ކޮށްފި އެވެ.\nމިއަދު ބޭއްވި އެމްއޯސީގެ އަހަރީ ކޮންގްރެސްގައި، އެމްއޯސީގެ އާ ގަވައިދު ފާސް ކުރުމަށް ކޮންގްރެސްއަށް ހުށަހެޅީ ގަވާއިދަށް އެންމެ ގިނަ އިސްލާހް ހުށަހެޅި ހޭންޑްބޯލް އެސޯސިއޭޝަނުންނެވެ. ހޭންޑްބޯލްގެ ހުށަހެޅުމަށް ތާއީދު ކުރީ ބޮޑީބިލްޑީން އެސޯސިއޭޝަނުންނެވެ. ހޮޓެލް ޖެންގެ ކޮންފަރެންސް ހޯލްގައި އެމްއޯސީގެ ގަވާއިދު ފާސް ކުރީ ހާޒިރުވި ހުރިހާ އެސޯސިއޭޝަނެއްގެ ވޯޓާ އެކު އެވެ.\nއާގަވާއިދުގެ ދަށުން އެތުލީޓުންނަށް ލިބޭނެ އެންމެ ބޮޑު ބާރަކީ އެތުލީޓް ކޮމިޝަނެއް އުފެދިގެން ދިއުމެވެ. އެތުލީޓުންގެ ފަރާތުން ތަމްސީލް ކުރާ އެތުލީޓުންގެ ކޮމިޝަނަށް އެމްއޯސީގެ ކޮންގްރެސްގައި ވޯޓް ދިނުމާއި ކަންކަން ހުށަހެޅުމުގެ ބާރު ލިބިގެން ވެއެވެ. އަދި އެމްއޯސީގެ އިންތިހާބުގައި ވާދަ ކުރުމުގެ ފުރުސަތުވެސް ލިބިގެން ދެ އެވެ.\nއޮލިމްޕިކް ކޮމިޓީގެ ގަވާއިދުގައި މިހާރު އޮންނަ ގޮތުން ޖެނަރަލް ސެކެޓްރީ އާއި ހަޒާންދާރަކީ އިންތިހާބުގައި މެންބަރު އެސޯސިއޭޝަން ތަކުން ވޯޓް ދީގެން ހޮވާ ދެ މަގާމެވެ. މިއަދު ފާސް ކުރި ގަވާއިދުގެ ދަށުން އެ ދެމެގާމަކީވެސް އެމްއޯސީގެ އެގްޒެކެޓިވް ކޮމިޓީން އައްޔަން ކުރާ ދެ މަގާމަށް ވެގެންދާނެ އެވެ.\nއޮލިމްޕިކް ކޮމިޓީގެ ޖެނަރަލް ސެކެޓްރީ އަހްމަދު މަރުޒޫގް (މަރޭ) ވިދާޅުވީ ކުރިން އެމްއޯސީގެ ގަވާއިދު އޮތީ، އޭރު ޖަމްއިއްޔާތަކުގެ ގާނޫނުގެ ދަށުން ރަސޖިސްޓްރީ ކޮށްފައިވާ ބޮޑީއެއްގެ ގޮތުގައި އޮތުމުން އެ ގާނޫނަށް ފެތޭ ގަވާއިދެއްގެ ގޮތުގައި ކަމަށެވެ. އެހެންނަމަވެސް ކުޅިވަރު ގާނޫނުގެ ދަށުން އޮލިމްޕިކް ކޮމިޓީ އަކީ ކުޅިވަރުގެ މުހިންމު އެއް ގުނަނެއްގެ ގޮތުގައި އޮތުމުން އެކަމަށް ފެތޭ ގޮތަށް ގަވާއިދު އިސްލާހު ކުރުމުމުން މުޅި ގަވާއިދަށް ބަދަލު އައިސްފައިވާނެ ކަމަށެވެ. އިސްލާހް ގެނައިރު ކުޅިވަރު އެސޯސިއޭޝަންތަކުން ހުށަހެޅި ކަންތައްތަކާއި އިންޓަނޭޝަނަލް އޮލިމްޕިކް ކައުންސިލުން (އައިއޯސީ) ހުށަހަހަޅާފައިވާ ކަންކަން ހިމެނޭނެ ކަމަށް މަރުޒޫގް ވިދާޅުވި އެވެ.\nމަރުޒޫގް ވިދާޅުވީ އާ ގަވައިދު ތަންފީޒު ކުރަން ފަށާނީ އައިއޯއައިސީ އަށް ފޮނުވައިގެން ރަޖިސްޓްރީ ކޮށް އަދި އޭގެ ފަހުގައި ސްޕޯޓްސް ކޮމިޝަނާގެ އޮފީހުގައި ރަޖިސްޓްރީ ކުރެވުމުން ކަމަށެވެ.\nމިއަދު ބޭއްވި ކޮންގްރެސްގައި ބައެއް އެސޯސިއޭޝަންތަކުން ވަނީ ކުޅިވަރު އެސޯސިއޭޝަންތަކުގެ މެދުގައި ހަމަހަމަކަން ގެންގުޅުމަށް އެމްއޯސީއަށް ގޮވާލާފަ އެވެ. ބޯޑީ ބިލްޑިން އެސޯސިއޭޝަންގެ ނައިބު ރައީސް އަލީ ރިފާއު ވިދާޅުވީ ރާއްޖެއަށް މިހާރު އެންމެ ގިނައިން މެޑަލް ގެންނަ އެސޯސިއޭޝަނަކަށް ބޮޑީބިލްޑިން އެސޯސިއޭޝަން ވެގެންދާނެ ކަމަށެވެ. އެހެންނަމަވެސް އެހެން އެސޯސިއޭޝަންތަކަށް ނިސްބަތްވާ ގައުމީ ޓީމުތައް މެޑަލް ހޯދުމުން އެކަން ފާހަގަކުރާ ގޮތާއި ބޮޑީބިލްޑިންގެ އެތުލީޓުން ވޯލްޑް ޗެމްޕިއަންޝިޕުން މެޑަލް ހޯދުމުންވެސް އެކަން ފާހަގަ ނުކުރާ ކަމަށެވެ.\nއެމްއޯސީގެ ކޮންގްރެސްއަށް ހާޒިރު ނުވަނީ، ސާފިން އެސޯސިއޭޝަނުންނެވެ، ކޮންގްރެސްގައި ވީއޭއެމް ބައިވެރި ނުކުރަން އެމްއޯސީން ވަނީ ނިންމާފަ އެވެ. އެއީ މިހާރު ވީއޭއެމްގެ ލީޑާޝިޕާމެދު އުފެދިފައިވާ މައްސަލަތަކާއެކު އެފްއައިވީބީ އާއި އޭޝިއާގެ އޮލިމްޕިކް ކައުންސިލްގެ ލަފާގެ މަތިން އެމްއޯސީން ނިންމި ނިންމުމެއް ކަމަށް އެމްއޯސީން ބުނެ އެވެ.


Dharifulhuge ulhumun mi4kanthah fenna nama alhainulai dhookoh nulaathi! - One Online\nދަރިފުޅުގެ އުޅުމުން މި4ކަންތައް ފެންނަ ނަމަ އަޅައިނުލައި ދޫކޮށް ނުލާތި!\nޅައުމުރަކީ ކޮންމެ ކުއްޖެއްގެ ހަޔާތުގައިވެސް އަންނަ ވަރަށް ނާޒުކު ދުވަސްކޮޅެކެވެ. އެގޮތުން ކުޑައިރު، ދަރިފުޅު ދިރިއުޅޭ މާހައުލުންނާއި އެކީ އުޅޭ މީހުން ގާތުންވެސް ގިނަ އާދަތަކެއް ދަސްކުރާނެއެވެ. އެގޮތުން ބައެއް ފަހަރު އެ އާދަތަކަކީ ރަނގަޅު އަދާތަކަކަށް ނުވެދާނެއެވެ. އެހެންކަމުން ކުއްޖާގެ ޅައުމުރުގައި މައިންބަފައިން ދަރިފުޅުގެ އުޅުމަށް ހާއްސަ ސަމާލުކަމެއް ދޭން ޖެހޭނެއެވެ. އެގޮތުން މައިންބަފައިންނަކީ، ދަރިފުޅަށް ދިމާވާ ކޮންމެ ކަމެއް ޖެހިލުމެއްނެތި ކިޔައިދެވޭ ބަޔަކަށް ވާންވާނެއެވެ. އެހެންކަމުން ދަރިފުޅުގެ ކިބައިން ފެންނަ ބައެއް ކަންކަމަކީ އަޅައިނުލައި ދޫކޮށްލުމުން ފަހުން އެކަމުގެ ހިތި ނަތީޖާ ފެނިދާނެ ކަންކަމެވެ.\nމައިންބަފައިން މީހުންނާ ވާހަކަދައްކާއިރު ނުވަތަ ބޮޑެތި މީހުން މުހިންމު ވާހަކައެއްގައި ތިބޭއިރު ކަމަކާ ނުލައި ދަރިފުޅު އެވާހަކަތަކަށް ހުރަސް އަަޅާނަމަ އެކަމާ އަޅައިނުލައި ނުހުންނާށެވެ. ސަބަބަކީ އޭރުން ކުއްޖާ ފަހުން އެހެން މީހުންގެ ތެރޭގައި އުޅޭއިރުވެސް ސަމާލުކަން ހޯދުމަށް އެފަދަ ކަންކަން ކުރާނެތީއެވެ. އެހެންކަމުން ދެން ފަހަރަކުން ދަރިފުޅު އެފަދަ ގޮތަކަށް ކަންތައް ކުރާ ނަމަ، އެއްވެސް ކަމަކާ ނުލައި ބޮޑު ދެމީހަކު ވާހަކަ ދައްކަނިކޮށް ހުރަސް ނޭޅުމަަށް ނަސޭހަތް ދޭށެވެ. އެއީ ރަނގަޅު އާދައެއް ނޫންކަން ދަރިފުޅަށް ވިސްނައިދޭށެވެ.\nކުޑަކުދީންނަކީ އެއް އުމުރެއްގެ ކުދިންނާއެކު ނުވަތަ ގޭކައިރީގައި އުޅޭ އެކުވެރިންނާއިއެކު ކުޅުމަށް ވަރަށް ފޯރި ހުންނަ ބައެކެވެ. ދަރިފުޅު ކުޅެ މަޖާކުރުމަކުން މައްސަލައެއްވެސް ނެތެވެ. އެހެންނަމަވެސް ކުޅެން އުޅޭ ގަޑީގައި ދަރިފުޅު ހަރުކަށިވެ އެހެންކުދިންނަށް އަނިޔާ ކުރުމަކީ މައްސަލައެކެވެ. އެކީގައި ކުޅެން އުޅެފައި ދަރިފުޅު ކުއްޖެއްގެ ގައިގައި ދަތް އެޅުމުން ނުވަތަ ޖެހުމުން އެއީ ކުއްޖާ ކުޑަވީމަ ކުރި ކަމެކޭ ބުނެ އެކަން ދޫކޮށް ނުލާށެވެ. ދަރިފުޅުގެ ކިބައިން އެފަދަ އަމަލެއް ފެނިއްޖެނަމަ، އެއީ ގޯސްކަމެއްކަން ކުއްޖާއަށް ވިސްނައިދޭށެވެ. މީހުންނަށް އަނިޔާ ކުރުމަކީ އެއްވެސް ހާލެއްގައި ކޮށްގެން ވާނެ ކަމެއް ނޫންކަން ދަރިފުޅު ގާތު ބުނާށެވެ.\nމައިންބަފައިންނާއި، ކުއްޖާއަށް ވުރެ ބޮޑެތި މީހުން ދައްކާ ވާހަކަ އަޑު ނޭހުމަކީވެސް އަޅައިނުލައި ދޫކޮށްލާވަރުގެ ކަމެއް ނޫނެވެ. އެފަދަ ކުދިކުދި ކަންކަން ކުއްޖާ ކުރުމުން އަޅައިނުލައި ދޫކޮށްލުމުން ބޮޑުވާނީވެސް އެ އަދާތަކާ އެކުގައެވެ. އޭރުން ބޮޑުވުމުންވެސް މީހުން ދައްކާ ވާހަކަ އަޑެއް ނާހާނެއެވެ. ބޮޑެތި މީހުންގެ ނަސޭހަތެއް އަޑެއް ނާހާނެ އެވެ. އެހެންކަމުން މިސާލަކަށް ދަރިފުޅު ޓީވީ ބަލަން އިންނަ ގަޑިއަކު، އެކުއްޖާއާ ވާހަކަދެއްކުމުން ދައްކާ ވާހަކަ އަަޑުނާހައި، ސަމާލުކަން ނުދޭ ނަމަ ޓީވީ ނިއްވައިލާށެވެ. އެގޮތަށް ހެދުމުން ކުއްޖާގެ ސަމާލުކަން ލިބޭނެއެވެ.\nދޮގު ހެދުމަކީ ކޮންމެ މީހަކަށްވެސް އެނގޭނެ ފަދައިން ވަރަށް ގޯސް އާދައެކެވެ. ތިބާގެ ދަރިފުޅު މީހުންގެ ތައުރީފާއި ސަމާލުކަން ހޯދަން ތަކުރާރުކޮށް ދޮގު ހަދާނަމަ އެކަން ހުއްޓުވަން ވާނެއެވެ. އޭރުން ކުއްޖާ ބޮޑުވުމުންވެސް މީހުންގެ ތައުރީފު ހޯދުމަށް ދޮގު ހަދާނެއެވެ. އެހެންކަމުން އަބަދު ދޮގު ހަދާނަމަ އެއްވެސް މީހަކު ކުއްޖާ ދައްކާ ވާހަކަ ގަބޫލު ނުކުރާނެކަން ކުއްޖާއަށް ބުނެދޭށެވެ. މީގެ އިތުރުން ދަރިފުޅު ދޮގު ހަދާ ސަބަބު ހޯދައި އެކަން ދެވަނަ ފަހަރު ތަކުރާރު ނުވެ ވޭތޯ ބެލުމަށް ކުރެވެން ހުރި ހުރިހާ މަސައްކަތެއް ކުރިން ވަރަށް މުހިންމެވެ.\nގުޅޭ ޓެގު ބެލެނިވެރީން


SunOnline: snow there 13\nސްނޯ ތެރޭ 13\nއައިޝާ ނަސީމް 03 May 2022, 10:23\n"އަބަދާ އަބަދު ޒިކުރުކުރުން މަތީ ހުންނާށެވެ. މިއީ އަޅުކަން ކުރުމުގެ އެންމެ ފަސޭހަ އެއްގޮތެވެ. ކޮންމެ ވަގުތެއްގައި ކޮންމެ ތަނެއްގައި ކޮންމެ މަސައްކަތެއްގައި ހުއްޓަސް ޒިކުރުކުރުން މަތީ ތިބާއަށް ހުރެވިދާނެއެވެ."\nސިއާރާގެ ކެތްތެރިކަން ކޮޅުން ލައިގެން ދިޔައީ އެރޭއެވެ.\nމާކްއާއި ކެތްރީންގެ ކައިވެންޏަށްފަހު އޭނަގެ ދިރިއުޅުމަށް އަންނާނެ ޒަލްޒަލާގެ ކޮޅުމަތި ފެނުނީ އެރޭގައެވެ.\nސިއާރާ އޭނަގެ ކޮޓަރިއަށް ވަންނަނިކޮށް އަސްލަން ދޮރު ދޭތެރެއަށް އަތް ލެއްވިއެވެ.\n"މަޑުކޮށްބަލަ. އަހަރެމެންވެސް އެބަޖެހޭ ވާހަކައެއް ދައްކައިލަން...."\n"ބުނެފީމެއްނު ދައްކަން ޖެހޭ އެއްވެސް ވާހަކައެއް ނެތޭ.." ސިއާރާ ތަންކޮޅެއް ފަހަތަށް ޖެހުނެވެ. އަސްލަންގެ މޫނުމަތިން ފެންނަ ބޮޑާކަމުން ފޫހިވެސްވިއެވެ.\n"ތިހެން ގަދަކޮށްލައިގެނެއް ނޫޅެވޭނެ އިނގޭ."\n"ދެން ކީއްކުރާނީ..މަރާލާނީތަ؟ ހެވޭ މަރާލިޔަސް............." ސިއާރާ ދުރަށް ބަލަންފެށިއެވެ.\n" ރީތިކޮށް ކައިވެނި ހަމަޖެހުނީމަ ބޮޑާވެ ގަދަކޮށްލަން ނޫޅެ އެއްބަސްވިނަމަ. ފާޑެއްގެ ޑްރީމްއަކުން އެންޖެލްސްތަކެއް އައިސްފަ ބުނަން ތިއީ ސެއިންޓެއްވިއްޔަ....ގޯޑް ވޯނިން ދޭ ވަރުގެ މީހެއްތަ މަށަކީ؟ މޭ ބީ ހީ ނޯސް މީ ބެޓާ ދެން އެނީވަން އެލްސް......." އަސްލަން ދެން ދީނާއި ދެކޮޅަށް ބުނެލި އެއްޗަކުން ސިއާރާއަށް އަނގަ ހަދައިލެވުނެވެ. ދީން ގަބޫލުނުކުރާ މީހަކާއި ވާހަކަދައްކަންވެސް ފަސްޖެހުނެވެ. ބޭރުފުށުން ރީތި ސިފައެއް ހުއްޓަސް ކޮންފަދަ އަނދިރި މަގު ގެއްލިފައިވާ ރޫހެއް ހެއްޔެވެ؟ ﷲ އޭނަ ސަލާމަތްކުރައްވާށިއެވެ.\nދުރުގައި ހުރެ ވާހަކަދެއްކިޔަސް ސިއާރާއަށް އެންމެ ރަގަޅެވެ. އުދަގޫވީ އަސްލަން އޭނަގެ މޫނުގައި ހިފުމުންނެވެ. އެގޮތަށް ގޯނާ ކުރަން ފެށުމުން ސިއާރާގެ ސިކުނޑީގައި ނުރައްކާތެރިކަމުގެ ރަގަބީލު ޖެހުނެވެ. މަންމަމެން ފުރުމުން އޭނައަށް އަސްލަންގެ ފަރާތުން ކުރިމަތިވެދާނެ ބިރުވެރިކަން ވިސްނުމުން ހިތް ގެނބޭފަދަ އިހުސާސެއް ކުރެވުނެވެ.\n"ޔޫ އާ މައިން ސިއާރާ. އެއްގޮތުން ނުވިއްޔާ އަނެއްގޮތުންވެސް މަގޭ ލައިފަށް ގެންނާނަން. އަހަރެމެންގެ ޕޭރެންޓުންގެ ސަބަބުން ދެމީހުންގެ ޑެސްޓިނީ މިއޮތީ ގުޅިފައި. އިތުރު އެއްވެސް ޗޮއިސް އެއްނެތް. މެރީ މީ. ނޫނީ ހިތާމަ ކުރާނެ............" އަސްލަންގެ މަޑު އެކަމަކު ނުރައްކާތެރި އަޑު ކަންފަތުގައި ގުގުމައިލިއެވެ.\n"ޑެސްޓިނީ އަކީ އަސްލަން ލިޔަން އޮތް އެއްޗެއް ނޫން. އަހަރެން ބިރެއް ނުގަނޭ. އެކަނި ބިރުގަންނަނީ ހެއްދެވި ފަރާތަށް..." ސިއާރާ ލޯ އަޅައިލިއެވެ.\n"މޮޅުވާ ފަރާތެއް ބަލާނީ....."\n"ކިބުރުވެރިންނަށް މޮޅެއް ނުލިބޭނެ. ފިއުޗާ ޑިސައިޑްކުރަންވެގެން އިސްތިޚާރާކުރުމުން ދުރުވާން ޖެހޭގޮތަށް ފެނުނީ ސޮރީ މިސްޓަރ އަސްލަން...." ސިއާރާ ދުރަށް ހިނގައިގަތީ އަސްލަންގެ ލޭ ހޫނުކޮށްލާފައެވެ. ނިތްކުރީގައި އަތުން ހިފަހައްޓައިލެވުނެވެ. އޭނަގެ "އިގޯ" ފުޑާލަން އުޅޭ މިކުއްޖާގެ މިފަދަ ކޮންމެ ޖުމްލައަކުން އެކުއްޖާ ހާސިލްކުރުމުގެ އެދުން ހިތުގައި ބޮޑުވެ އެކަމަށް އަމަލީ ސިފަ ގެންނަން އެކިގޮތްގޮތުން ޚިޔާލުކުރެވެން ފެށިއެވެ. އެނޫން އެހެން ޚިޔާލެއް ހިތަށް ނުގެނެވި އަބަދާއަބަދުހެން ސިއާރާ އޭނަގެ ސިކުނޑީގައި ރަނިކަން ކުރަނީއެވެ. ރޭގަނޑުގެ މަލިކާ ހަނދު ރޭގަނޑު ފަލަކުގައި ރަނިކަން ކުރާފަދައިންނެވެ.\nކްރިސްޓިއަން އާއިލާއެއްގެ ތެރޭގައި އުޅުމަކީ ސިއާރާއަށް ކުރިންވެސް ފަސޭހަކަމެއް ނޫނެވެ. މިހާރު ކުރިއަށްވުރެ އެކަންތައް އުދަގޫވާނެ ވަރު ވިސްނުނީ ގޭތެރެއިން ފެންނަ މަންޒަރުތަކުންނެވެ. މިނީ ބާރއެއްގެ އިތުރުން އެގޭގެ ކާކޮޓަރީގެ މޭޒުމަތީގައިވެސް ރާ ފުޅިތަކެވެ. އަސްލަން އާއި އެރިކް އެގޭގެ ކޮޓަރިއެއްގައި ތިބިއިރު އަސްލަންގެ އަތުގައި ހުރީ ބިޔަރު ދަޅެކެވެ. ބުއިންތަކަށްވެސް ރާ ނާޅާނެކަމެއް އެނގެނީއެއްވެސް ނޫނެވެ. ސިއާރާ ދޮރުމައްޗަށް އަރާފައި އެރިކްއަށް ގޮވައިލިއެވެ.\n"ހޭއި ލަވް..." އަސްލަން ލަދެއްނެތި ގޮވައިލިއެވެ.\nއެރިކް ތެދުވެގެން އައެވެ. ކޮއްކޮކަން އެނގުމަށްފަހުގައިވެސް އެދޭތެރޭގައި އަދި އެހާ ގާތްގުޅުމެއް އުފެދިފައެއްނެތެވެ. އެރިކްއާއި ވާހަކަދައްކަން ސިއާރާވެސް ޖެހިލުންވެއެވެ.\n"ފަސްމިނިޓް ދެވިދާނެތަ؟" ސިއާރާ އެހީ އަސްލަން ކީ އެއްޗަކަށް އަޅާލުމެއްނެތިއެވެ.\n"ޝުއާ..." އެރިކް ކޮޓަރީގެ ދޮރު މަޑުމަޑުން ލައްޕައިލިއެވެ.\n"ހާރިސް އެއްވެސް ވަރަކަށް ކޮންޓެކްޓް އޮވޭތަ؟" ސިއާރާ އާއި އެރިކް އެކީގައި ހިނގައިގަތީ ބޮޑުކޮޓަރިއާއި ދިމާލަށެވެ.\n"ހާރިސް ތަންކޮޅެއް ދީނީ ވާނެ އެހެންވެ އަހަރެން މަންމަ ގާތުގައި ހުންނަން ބޭނުމެއްނުވި...." އެރިކް ކުޑަކޮށް ހީލިއެވެ." ދީނުގައި ހައްދު ފަހަނަޅާ ދިޔުމުން ފުދޭވަރަކަށް އުދަގޫވާނެ. ވެއިޓް. ޓްރައިކޮށްލާނަން..."\nއިރުގަނޑެއްފަހުން ހާރިސްއަށް ގުޅުނެވެ.\nލިބުނު ފުރުސަތުގައި ސިއާރާ އެރިކްގެ ފޯނު އަތުލައިގެން ތަންކޮޅެއް ދުރަށް ހިނގައިގަތީ ހާރިސްއަށް އޭނަގެ ހާލަތު ބަޔާންކޮށްދިނުމަށެވެ. އޭނައަށް މިގެއިން ދިމާވެދާނެ ގޮންޖެހުންތައް ހާރިސްއާއި ހިއްސާކޮށްލުމަށެވެ.\n"ބޭބެމެން ކަން އެނގުނީމަ ﷲއަށް ހަމްދުކުރަން. ހިމާޔަތްލިބޭނެކަމަށް އުއްމީދުކުރަން. ﷲ ސުބުހާނަހޫވަތައާލާއަށް ކޮންމެ ހާލެއްގައިވެސް ތަވައްކަލްކޮށްގެން ހުންނަން ނިންމީ. އެކަމަކު މިހާރު މިހުރެވުނީ ކްރިސްޓިއަނުންގެ ތެރޭގައި. ގަސްތުގައި ޖެއްސުންކޮށް ގޯނާކުރާނެ މީހަކު ހުރިތަނެއްގައި. ދީނާއި ދުރުކުރަން އޭނައަށް ވެވެން ހުރިހާކަމެއް ކުރާނެ.." ސިއާރާ އަސްލަން އޭނައާއި ދިމާލަށް ބުނި ވާހަކަތަކުގެ ތަަފްސީލް ކިޔާދިނެވެ."ޕްލީޒް ސޭވް މީ..."\n"ﷲ ދެރަގޮތެއް މެދުވެރިއެއް ނުކުރައްވާނެ. ޒިކުރުކޮށް ދުޢާ ގިނައިން ކުރައްޗޭ. ތިތަނުން ސަލާމަތްކޮށްދޭނަން އިރާދަކުރެއްވިއްޔާ. އެރިކްއަށް ފޯނު ދީ....." ހާރިސްގެ އަޑު ކަންފަތުގައި ޖެހުމުންވެސް ރައްކާތެރިކަން އިހުސާސްވި ސަބަބެއް ސިއާރާއަކަށް ނޭގުނެވެ. އަޑުގައިވި ސާބިތުކަމާއި ޔަގީންކަމުންކަމަށްވެސް ވެދާނެއެވެ.\nކެތްރީން އާއި މާކް ހަނީމޫނަށް ފުރުމުގެ ކުރިން ބޭނުންވީ ކެތްރީންގެ މައިންބަފައިން ނާސިން ހޯމަކަށް ފޮނުވައިލުމަށެވެ.ބާވެފައިވާ އެ އިމާރާތް އަލުން ރީތިކޮށް އަޅަން މާކް ބޭނުންވީކަމުގައި ކެތްރީން ބުނެލިއެވެ. ސިއާރާގެ ހިތުގައި އުފެދިގަތް ހަލަބޮލި ރާޅުތަކުގެ އޮއިވަރުގައި ޖެހިގެން ފަހުން ހިތާމަކުރަން ޖެހޭވަރުގެ އެއްޗެއް މަންމައާއި ދިމާލަށް ނުބުނެ ހުރެވުނީ ހަމަ ކިރިޔާއެވެ. މާމަމެންނާއިމެދު އެގޮތަށް ކަންތައް ކުރަނީ ހަމަ މާކްގެ ލޯބީގައި މަންމަގެ ލޯ ހަމަ އެހާ އަނދިރިވެފައި ހުރީބާވައޭ ހިތަށް އެރިއެވެ. ޔަގީނުންވެސް ލޯބިވާ މާމަމެންނާއިމެދު އެގޮތަށް ކަންތައް ކުރަން އުޅުމުން ސިއާރާގެ ހިތަށް ކުރި އަސަރުން ލޯ ތެމޭގޮތްވިއެވެ. އުމުރުން ދުވަސްވެ އަޅާލުމަށް އެންމެ ބޭނުންވީ ދުވަހު އެހެން ބަޔެއްގެ އަތްމައްޗަށް އެއްލައިލުމަކީ ސިއާރާ ގަބޫލުކުރާ އުސޫލުތަކާއި މުޅިން ޚިލާފު އަމަލެކެވެ. ކުޑަކޮށް ކުރެވުނު ޒުވާބަށްފަހު ކުރި ލިބުނީ ކެތްރީންއަށެވެ.\nޖެހިގެން އައި ދުވަހު ކެތްރީންގެ ދުވަސްވީ މައިންބަފައިން ނާސިން ހޯމަކަށް ލުމަށްފަހު މާކްމެން ހަނީމޫނަށް ފުރީ އަސްލަންއާއި އެރީކްއާއި ސިއާރާ އަދި ޚައިރާ ހަވާލުކޮށްފައެވެ.\nހާރިސްގެ ރީތި އަޑުން ކިޔަވާފައި ހުުރި އިސްރާ ސޫރަތުގެ އާޔަތްތަކެއްގެ ވީޑިއޯ ފެނުމުން ޚައިރާ މޮޔަވާވަރުވިއެވެ. އެރޭ ނުނިދާ ހޭލާއޮވެ އެ އާޔަތްތައް އެހުނު އަދަދެއްވެސް ނޭގުނެވެ. ހާރިސްގެ އަޑު އެކަންޏެއް ނޫނެވެ. އެރީތި ލޮލުގެ މަތިން ހަނދާން ނައްތާލުންވެސް ފަސޭހަކަމަކަށް ނުވިއެވެ. ހާރިސްގެ ދަރުސްތަކާއި މަދަހަތައްވެސް އަޑުއަހަން ފެށުނެވެ. "ޣުރަބާ" ލަވަ ކިޔާފައި ހުރިލެއް ރީތިވީވަރުން އޭނަގެ ފޯނުގެ ރިންގްޓޯނަށްވެސް އެލަވަ ލެވުނެވެ. އެކަމަކު ހުރިހާކަމެއްވެސް ކުރަން ޖެހުނީ އޭނަގެ ބޭބެ އަސްލަންއަށް ސިއްރުންނެވެ. ނިރުބަވެރިއެއްގެ ލަވަތަކާއި ގުރުއާނަށް އޭނަ ލޯބިކުރާވަރު އެނގުމުން އަސްލަންއަށް ކެތެއްނުކުރެވޭނެއެވެ. އޭނަވެސް ބައެއްފަހަރު އަމިއްލަ ނަފުސާއި ސުވާލުކުރެއެވެ.\n"އަހަންނަށް ހާރިސްދެކެ ލޯބިވެވުނީބާ. ހާދަ ކަމުގޮއްސިއޭ. މިވަރަށް ކަމަކަށް ހިތްޖެހި މޮޔަވީކަމެއް ނެގޭ. އަބަދު ބޮލުތެރޭ އެނބުރެނީ އެ ރީތި އަޑުން ކިޔަވާއަޑު.ލޮލަށް ފެންނަނީ އެ ތަސްވީރު. އެ ކަޅުކަމުން ފުންމިން ނޭގޭ ލޮލުން ބަލާހެން ހީވަނީ. މިއަށް ކިޔާނީ ދެން ކޯނޗެކޭތަ؟ ލައިފް ޕާޓްނާއަކަށް އެހާ ބޭނުންވާ އެހެން މީހެއް ނުފެނޭ. ބައްޕައާއި ބޭބެއަށް އެނގިއްޖެއްޔާ އަހަރެން މަރާލަންވެސް ފަހެއް ނުޖެހޭނެ. ލޯބިވުމަކީ ކުށެއްތަ؟ ދީނަށް ބަލަން ކޮންމެހެން ޖެހޭތަ؟" ޚައިރާގެ ހިތަށް އެތައް އެއްޗެއް އަރާ ފައިބަމުން ދިޔައެވެ.\nއަސްލަން އޭނަގެ އެކުވެރިއެއްގެ ގާތުގައި ޓެސްޓެއް ހަދާދޭން އެދުނެވެ. ނަތީޖާ ކޮންމެ ގޮތަކަށް އަޔަސް އޭނަގެ ހިތުގައި އޮތީ ސިއާރާ އޭނަގެ މިލްކަކަށް ހެދުމަށެވެ. އެ ބޮޑާ އަންހެންކުއްޖާ އޭނަގެ ގަދަރު ވެޔާއި މޮޑެލައިފިއެވެ. އެއްވެސް އިހުތިރާމްކުރުމެއްނެތެވެ. މިވީހާ ދުވަހު އޭނަގެ ފަހަތުން އަންހެންކުދިން ދުވަމުން މޮޔަވެގެން އުޅުނުއިރު ސިއާރާ ފިޔަވާ އޭނަގެ ލޯތްބާއި ދެކޮޅުހަދަން ކެރުނު ފަރާތެއްނެތެވެ. އެންމެ ރަގަޅެވެ. ލޯތްބެކޭ ނުކިޔަސް އޭނައާއި ކައިވެނިކުރުމުގެ ފުރުސަތު ލިބުމުން ދެކޮޅުހެދީއެވެ. އެކަމުގެ އަގު ހިތިގޮތަކަށް އަދާކުރަން ސިއާރާއަށް ޖެހޭނެއެވެ.\nސިއާރާ ހާރިސްގެ ފޯނުގެ އިންތިޒާރުގައި ކެތްމަދުވެފައި ހުއްޓާ ގުޅާފައި ހުށަހެޅީ ސިއާރާ ވިސްނަން ޖެހުނުފަދަ ހައްލެކެވެ. ސިއާރާ ސަލާމަތްކޮށް ދެވެން އޮތީ އެންމެ ގޮތަކަށެވެ. ހާރިސްގެ އެކުވެރިއަކާއި ކައިވެނިކޮށްގެންނެވެ. ހާރިސް ބުނީ އޭނަ އެލިޔަސްއަށް އަމިއްލަ ނަފުސަށްވުރެ ބޮޑަށް އިތުބާރުކުރާކަމަށާއި ދީނަށް ލޯބިކުރާ މާތް ޒުވާނެއް ކަމުގައެވެ. ދީނަށްޓަކާ ފުރާނަވެސް ގުރުބާންކޮށްލާ ވަރުގެ ތަގުވާވެރި މީހެއް ކަމުގައެވެ.


މިލަދުންމަޑުލު އުތުރުބުރީ ކޮމަންޑޫ ކައުންސިލްގެ އިދާރާ\nބީލަން ހުށަހެޅުމުގެ ދައުވަތު ( އިންޑޯޖިމް ގާއިމްކުރުމަށް ޕްރީސްކޫލް މީޓިންގ ރޫމްގެ އެތެރޭގެ މަސައްކަތްކުރުން )\nމިރަށުގައި އިންޑޯޖިމް ގާއިމްކުރުމަށް ކުރަންހުރި މަސައްކަތުގެ ތެރެއިން ޕްރީސްކޫލް އިމާރާތުގެ މީޓިންގ ރޫމްގެ އެތެރޭގެ މަސައްކަތްތައް ކުރުމަށް، މަސައްކަތްކޮށްދޭނެ ފަރާތެއް ހޯދަންބޭނުންވެއެވެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވާ އަދި ޝަރުތުހަމަވާ ރާއްޖޭގެ އެންމެހާ ފަރާތްތަކަށް ހުޅުވާލަމެވެ. މިމަސައްކަތަށް ކުރިމަތިލައި ފަރާތްތަކުގައި ހުންނަންޖެހޭ ޝަރުތުތައް ބީލަމާއިގުޅޭ މަޢުލޫމާތު ކަރުދާހުގައި ބަޔާންކުރެވިފައި ވާނެއެވެ.\nމި ބީލަމުގައި ބައިވެރިވެ ލެއްވުމަށް އެދޭފަރާތްތަކުން ބީލަންރަޖިސްޓްރީ ކުރުމާއި މަޢުލޫމާތު ސާފުކުރުމަށް ރަސްމީ ބަންދުނޫން ކޮންމެދުވަހެއްގެ ހެދުނު 8.00 އިން މެންދުރުފަހު 2.00 އަށް މިއިދާރައިގެ ފޯންނަންބަރ 6540027 އާއި ގުޅުއްވައި ބިޑް ރަޖިސްޓްރީ ކުރުމަށް ދަންނަވަމެވެ. ރަޖިސްޓްރީ ކުރުމުގެ އެންމެފަހު ތާރީހަކީ 27 ޖެނުއަރީ 2022 ބުރާސްފަތި ދުވަހުގެ މެންދުރުފަހު 1.30 އެވެ. އަދި ރަޖިސްޓްރީވިކަމަށް ބަލަންވާނީ ރަޖިސްޓްރީ ސްލިޕް ލިބުމުންނެވެ.\nމި ބީލަމާއި ގުޅިގެން ތައްޔާރުކޮށްފައިވާ މައުލޫމާތުކަރުދާސް މިއިދާރައިގެ ކައުންޓަރުންލިބެން ހުންނާނެއެވެ. އަދި މިއިއުލާނާއެކު މަޢުލޫމާތުކަރުދާސް ގެޒެޓް ކުރެވިފައި ވާނެއެވެ.\nބީލަން ބަލައިގަތުން އަދި ހުޅުވުން އޮންނާނީ 1 ފެބްރުއަރީ 2022 ވާ އަންގާރަ ދުވަހުގެ މެންދުރުފަހު 1.00 ގައި މިއިދާރައިގެ މީޓިންގ ރޫމްގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީ އުރައިގެބޭރުގައި ހުށަހަޅާފަރާތުގެނަމާއި އިއުލާން / ޕްރޮޖެކްޓްގެ ނަންބަރާއި ކޮންކަމަކަށްކަން ހުށަހެޅޭ އަންދާސީހިސާބެއްކަން ލިޔެފައި އޮންނަންވާނެއެވެ.\nހުށަހަޅާބީލަންތައް ވަޒަންކުރާނެ މިންގަޑާއި ބީލަމާއިއެކު ހުށަހަޅަންޖެހޭތަކެތީގެ ތަފްސީލް ބީލަމާއިގުޅޭ މައުލޫމާތު ކަރުދާހުގައި ހިމެނިފައިވާނެއެވެ.\n25 ޖުމާދަލްއާހިރާ 1443\n25 ޖެނުއަރީ 2022 މުހައްމަދު ސިނާނު\nނަންބަރު: (IUL)281-CA/281 /2022/1\nޕަބްލިޝްކުރި ގަޑި: 15:13\nސުންގަޑި: 01 ފެބުރުވަރީ 2022 13:00\n- Indoor Gym Mauloomath karudhaas\n- Indoor gym Drawing


BREAKING: Covid Ah Positivevi Thuthu Kuhjjaa Ge2Vana Test Negative | Hathaavees\nކޮވިޑަށް ޕޮޒިޓިވްވި ތުއްތު ކުއްޖާގެ ދެވަނަ ޓެސްޓުގެ ނަތީޖާ ނެގެޓިވް\nކޮވިޑް19 އަށް ޕޮޒިޓިވްވި އެއްމަސް ނުވާ ތުއްތު ކުއްޖަކު ދެވަނަ ޓެސްޓު ކޮވިޑް19 އަށް ނެގެޓިވްވެއްޖެއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އައިޖީއެމްއެޗުގެ ޑޮކްޓަރު އިބްރާހިމް އަފްޒަލް ވިދާޅުވީ އެކުއްޖާގެ ތިން ސާމްޕަލެއް ނެގި ކަމަށެވެ. އަދި ފަހުން ނެގި ދެ ސާމްޕަލް ވެސް ނެގެޓިވްވި ކަމަށް ޑރ. އަފްޒަލް ވިދާޅުވިއެވެ.\nއެނގިފައިވާ ގޮތުގައި އެކުއްޖާ އަކީ އޭޑީކޭ ހޮސްޕިޓަލުގައި ވިހި ކުއްޖެކެވެ. އެކުއްޖާ ޕޮޒިޓިވްވީ މީގެކުރިން ޕޮޒިޓިވްވި މީހަކާއި ޑައިރެކްޓު ކޮންޓެކްޓެއް ވެގެންނެވެ. ތުއްތު ކުއްޖާ ކޮވިޑަށް ޕޮޒިޓިވްވުމުން އެކުއްޖާގެ މަންމައާ ބައްޕަ އަދި އާއިލާ މެންބަރުންގެ ސާމްޕަލް ވަނީ ނަގާފައެވެ. އެނގިފައިވާ ގޮތުގައި އެ ހުރިހާ އެންމެންގެ ސާމްޕަލް ވެސް ވަނީ ނެގެޓިވްވެފައެވެ.\nރާއްޖެއިން މި ބަލި ޖެހުނު މީހުންގެ ތެރެއިން 86 މީހަކު ބަލިން ރަނގަޅުވެފައިވާއިރު މި ބަލީގައި ހަތަރު މީހަކު ވަނީ މަރުވެފައެވެ.


ބައެއް މީހުން، އެމީހުންނަށް އަބަދުކުރެވޭ ކަމަކަށްވާތީ އަތަށް އެއްޗެއް ލައިގެންހުރެ ނަށަމުން ވެސް ތިމަންނާ ފާފަކުރުން ހުއްޓާލަން މަސައްކަތް ކުރާ ކަމަށް އެބަ ބުނެއެވެ. މިއީ ދެކޮޅު ޖެހޭ ގޮތަކަށްވެސް، ދެކޮޅޫޖެހޭ ބަހަކަށްވެސް އަދި ދެކޮޅުޖެހޭ ކަމަކަށްވެސް ނުވާނެއެވެ.\nފާފަކުރުން ހުއްޓާލަން އެދޭ މީހާ ފުރަތަމަ ކަމަކަށް އަތުގައި އޮތް އެތި ދޫކޮށްލާށެވެ. އެއާއި ކައިރިވެސް ނުވާށެވެ. އިތުރަށް ކައިރިވެސް ނުވާން ޢަޒުމް ކަނޑައަޅާށެވެ. ދުރަށް ޖެހިލުމަށްފަހު އެބަ މަސައްކަތް ކުރަމޭ ބުނާށެވެ! އެއިރުން ﷲ ތަޢާލާ އެމީހަކަށް ހިތްވަރު ދެއްވަވާނެތެވެ! ހުއްޓާލަން މަގުފަހިކުރައްވަވައި ދެއްވަވާނެތެވެ. އިން ޝާ ﷲ\nބައެއް މީހުންނަށް ވިސްނެނީ ފާފަ ކުރުން ހުއްޓައި ނުލެވޭނެ ކަމަށެވެ. އަބަދުވެސް ހުންނާނީ ފާފަ ކުރެވިކުރެވި ކަމަށެވެ. އެކަމުގެ މައްޗަށް ތިމާގެ އަމިއްލަ އެއްވެސް ބާރެއް ނުހިނގާނެ ކަމަށެވެ. ނަމަވެސް އެއީ އެއްގޮތަކަށްވެސް އެކަން އޮތްގޮތެއް ނޫނެވެ.\nހަމަ އެއާއެކު ފާފަކުރުން ހުއްޓާލަން އެދޭމީހާ އެކަމަށް ނިޔަތް ގަންނަ ވަގުތުން ފެށިގެންވެސް ނަމާދުކުރުމަށް ޚާއްޞަ ސަމާލުކަމެއް ދޭންވާނެއެވެ. އަދި ނަމާދު ކުރަންވާނީ ނަމާދުކުރުމުގެ ރޫޙްގައެވެ. ޚުޝޫޢަތްތެރިކަމާއި އެކުގައެވެ. ނަމާދަކަށް ނަމާދެއް ކުރާ އުޞޫލަކުން ނޫނެވެ.\nމިއީ އަހަރެން ބުނާ ބަހެއް ނޫނެވެ. ކީރިތި ޤރްއާނުގައިވާ ﷲ ތަޢާލާގެ ވަޙީ ބަސްފުޅެވެ. "ނަމާދަކީ ފާފަކުރުމާއި ދެމެދު ލެވިގެންދާ ވަރުގަދަ ހުރަހަކަށް ވެގެންދާނެ"އެވެ. އަދިވެސް ބުނަން ހެއްޔެވެ! ފުރިހަމަ ގޮތުގައި ކުރާ ނަމާދަކީ ތިބާ އާއި ﷲ ތަޢާލާއި ގުޅުވައިލަދޭނެ ވަސީލަތެވެ. އެ ވަސީލަތުގެ ސަބަބުން ފާފަ ކުރުމާއި ތިބާ އާއި ދެމެދު ވަރުގަދަ ފާރެއް ލެވިގެންދާނެއެވެ.\nބައެއް ޙާލަތްތަކުގައި ދިރިއުޅުމުގެ ކަންކަން މިހުންނަ ގޮތުން މަދުން އަޅުކަން ކުރެވޭ ހާލަތެއްވެސް ކުރިމަތިވެދާނެއެވެ. ނަމަވެސް ކޮންމެ ޙާލަތެއްގައިވެސް ނަމާދު ނުއަޅާށެވެ. ނަމާދު ނުއަޅާނަމަ ހުރިހާ ކަމެއްވެސް ދާނީ ﷲ ތަޢާލާގެ ވާގިފުޅާއިއެކު ޙައްލުކުރެވެމުންނެވެ.\nﷲ ތަޢާލާގެ ރަޙްމަތްފުޅާއިމެދު މާޔޫސް ނުވާށެވެ! ތިބާ ތައުބާވުމުން ހުރިހާ ފާފަތަކެއްވެސް ފުއްސަވާނެތެވެ. ފަރުވާތެރިވާންވީ ނަމާދަށެވެ. ނަމާދު ފުރިހަމައަށް ކުރާނަމަ ދާނީ ހުރިހާ މަގުތަކެއްވެސް ދާނީ ހުޅުވެމުންނެވެ. އެއީ ޝައްކުވެސް ކުރަންޖެހޭނެ ކަމެއް ނޫނެވެ.


ރޯދަ ވީއްލަން ދާނީ ކޮންތަނަކަށް ބާ؟ – Faanooz\nރޯދަ ވީއްލަން ދާނީ ކޮންތަނަކަށް ބާ؟\nMay 25, 2018 | އަޙުމަދު އަނަސް\nސޭންޑްވިޗެއް ކާލާނަމޭ ހިތައި ރެސްޓޯރެންޓް އަކަށް ގޮސް ސޭންޑްވިޗް އަކަށް އޯޑަރު ކޮށްލުމުން ނިކަން އަވަހަށް ގެންނާނެއެވެ. އެހެނަސް ޓޮމާޓޯ މަދުވެދާނެއެވެ. ނުވަތަ ޗީޒް މާގިނަ ވެދާނެއެވެ. ދުވަހަކުވެސް ހިތްރުހޭ ވަރުގެ ސޭންޑްވިޗެއް ކާކަށް ނުލިބެއެވެ. މަގޭ ސޭންޑްވިޗް މަ ބޭނުން ގޮތަށް ކާން ލިބޭނެ ނަމައޭ އެވަގުތު ހިތަށް އަރައެވެ.\nހާސްވާނެ ކަމެއް ނެތެވެ. މިހާރު “މަގޭ ސޭންޑްވިޗް މަ ބޭނުން ގޮތަކަށް” ހަދާލެވޭނެއެވެ. މިދައްކަނީ ޖަނަވަރީ ހިނގުން (ދަރުބާރުގެ ކުރިމަތި ގޯޅި) ގައި ހުންނަ ކުޑަކުޑަ އެކަމަކު ރީތި ކެފޭ އެއްގެ ވާހަކައެވެ. އާނއެކެވެ! ސޭންޑްވިޗް ބާގެ ވާހަކައެވެ.\nދިވެހިންގެ ތެރެއަށް މި އާ ޚޔާލު ގެނެސް ފައްކާކޮށްލީ ތިން އެކުވެރިން ކަމަށްވާ އަލީ މަޝާރް މުސްތަފާ އާއި ސައްމާން ޝަމީމް އަދި އަލީ ހަމީޒެވެ. ސޭންޑްވިޗް ބާ އުފެދިގެން އައީ މެލޭޝިއާގައި ކިޔަވަން ތިބެ ސައްމާން އަދި މަޝާރަށް އައި ހިޔާލެއް މާލެ އައިސް އަލީ ހަމީޒަށް ކިޔަިދީ، އެ ހިޔާލު ފައްކާވެގެންނެވެ. ސޭންޑްވިޗް ބާއަކީ ތަފާތު ކަންކަން ތަޢާރަފުކުރަމުންދާ ބައެކެވެ. މި ރަމަޟާން މަހާއި ދިމާކޮށް އަނެއްކާވެސް މިއޮތީ ސޭންޑްވިޗް ބާގެ ތަފާތު ކަމެކެވެ.\nމިފަހަރު މިއޮތީ ބާ ރޯދަ ވީއްލުމެވެ. ބާގެ ރޯދަ ވީއްލުން ތަފާތުވާ ސަބަބުތައް ބައިވަރެވެ. އެގޮތުން ބާގެ ރޯދަ ވީއްލުމުގެ އަގަކީ އެހެން ރެސްޓޯރެންޓް ތަކުގެ ރޯދަ ވިއްލުމުގެ އަގަށްވުރެ މާބޮޑަށްވެސް ހެޔޮ އަގެކެވެ. ބާ ރޯދަ ވީއްލުމުގައި ހިމެނެނީ އެމީހަކު ބޭނުންވާ ވައްތަރެއްގެ ސޭންޑްވިޗް، “ބާ ޕީސް”، “ރޯސް ބާން”، “ބާއްޒާ”، އަދި ބޯނެ އެއްޗެކެވެ. ބާގެ ރޯދަ ބީއްލުމުގައި ހުންނަނީ މީހާ ރަނގަޅަށް ކާލާފައި އިސްރާފު ނުވާ ވަރަށެވެ. އެންމެ 165 ރުފިޔާއަށް މިހުރިހާ އެއްޗެއް ލިބޭއިރު މީތި ކިހާ ސަޅި ހެއްޔެވެ. އަދި އޭގެއިތުރުން ގުރޫޕް ރޯދަ ވީއްލުން ތަކަށް މީހުންގެ އަދަދަށް ބާލާފައި ޑިސްކައުންޓް ދެވޭނެ ކަމަށް ސޭންޑްވިޗް ބާއިން ބުނެއެވެ.\nމީގެ އިތުރުން މިރަމަޟާންމަހު ސޭންޑްވިޗް ބާއިން ޑެލިވާވެސް ކޮށްދެއެވެ. ކޮންމެ ދުވަހަކުވެސް ހެނދުނު 10 އިން ހަވީރު4އަކާއި ހަމައަށް ބާއަށް އޮންލައިންކޮށް އޯޑަރ ކުރެވޭނެއެވެ. އަދި އޯޑަރ ކުރައްވާ ފަރާތްތަކަށް ހަރީރު 5:30 ގެ ކުރިން ޑެލިވާ ކޮށްދެވޭނެއެވެ. މީގެ ސަޅި ތަންކޮޅަކީ، ޑެލިވަރީ އަށް އަގެއް ނުނަގާކަމެވެ.\nމި ރަމަޟާންމަހު ބާއިން ވިއްކާ “ބާ ޕީސް” ތަށިވެސް ލިބެން ހުންނާނެއެވެ. ބާތަށީގެ އަގު އުޅެނީ 250 އާއި 450 އާއި ދެމެދުގެ އަގުތަކެއްގައެވެ.7އިންޗި ޑައިމީޓާރގައި ހުންނަ ބާ ތައްޓަކީ ރޯދަ ވީއްލަން އެންމެ ފައްކާ ފޮނި ކާއެއްޗެވެ.\nމި ރަމަޟާން މަހު ސޭންޑްވިޗް ބާއިން ރޯދަ ވީއްލާ އެތައް ބަޔަކު އެބައުޅެއެވެ. އެ އެންމެނަށްވެސް ބާ ރޯދަ ވީއްލުން ވަރަށް ކަމުދެއެވެ. މި ރަމަޟާންމަހު ތިބާވެސް ސޭންޑްވިޗް ބާ ރޯދަ ވީއްލުމުގެ އަޖުމަ ބަލައިލަން ވާނެއެވެ.


Screen vaguthun kudhinge sikundiah asaru kuranee kon gohtakah?\nއިސްކިރީނު ގިނަ ވަގުތު ބޭނުން ކުރުމުން ކުދިންގެ ސިކުޑިއަށް ގެއްލުންވޭ - ދިރާސާ\nއިސްކިރީނު ވަގުތުން ކުދިންގެ ސިކުނޑިއަށް އަސަރުކުރަނީ ކޮންގޮތަކަށް؟\n31 ޑިސެމްބަރ 2018, 22:30 |\nސްކްރީން ޓައިމް (އިސްކިރީނު ވަގުތު) އިން ކުދިންގެ ސިކުނޑިއަށް އަސަރުކުރަނީ ކޮންގޮތަކަށް ހެއްޔެވެ؟ މިއީ މިހާރު މުޅި ދުނިޔޭގައި ވެސް ހަގީގަތް ހޯދަން ބޭނުންވާ ކަންބޮޑުވުންތަކެއް ހުރި ސުވާލެކެވެ. މިސުވާލުގެ ޖަވާބު ހޯދުމުގެ ގޮތުން އެމެރިކާ ސަރުކާރުން ވަނީ 300 މިލިޔަން ޑޮލަރުގެ ދިރާސާއެއް ހަދަން ފަށާފައެވެ.\nމި ދިރާސާގައި ޓެކްނޮލޮޖީގެ ސްކްރީންތައް އެކިވަރަށް ބޭނުންކުރާ ކުދިންގެ ސިކުނޑީގެ ބައިތައް އުފެދި ބޮޑުވަމުން އަންނަ އިރު އެމްއާރު އައި ހަދައި ސިކުނޑިއަށް އަން ބަދަލުތައް ދެނެގަން ވަނީ ފަށާފައެވެ.\nމި ދިރާސާގެ ފުރަތަމަ ބައިގެ ނަތީޖާ މި ޑިސެމްބަރު މަހު ވަނީ ހާމަކޮށްފައެވެ.\nދުވާލަކު7ގަޑިއަށްވުރެ ގިނައިން ސްކްރީން ބޭނުން ކުރާ ކުދިންގެ ސިކުނޑި ހެދިބޮޑުވެގެން އަންނަނއިރު ބަދަލަުތަކެއ އަންނަކަން ވަނީ ފާހަގަ ކުރެވިފައެވެ. އެގޮތުން ސިކުނޑީގެެ ކޯޓެކްސް އުފެދުމުގައި ތުނިވާކަން ހާމަވިއެވެ.\nމި ދިރާސާގެ ނަތީޖާއިން ދައްކާ ގޮތުން ދުވާލަކު2ގަޑިއަށް ވުރެ ގިނައިން ސްކްރީނު ބޭނުންކުރާ ކުދިންނަށް ބަހުގ (ލެންގްއޭޖް) އިމްތިހާނުތަކުން ނާއި ވިސްނުމުގ (ތިންކިން) އިމްތިހާނުތަކުން ހޯދޭ ނަތީޖާ ދަށެވެ.\nމިއަށްވުރެވެސް ކަނބޮޑުވާ ނަތީޖާއަކީ ދުވަލަކު7ގަޑިއަށް ވުރެ ގިނައިން އިލެކްޓްރޯނިކް ގެޖެޓްސް ބޭނުންކުރާ ކުދިންގެ ސިކުޑީގެ ކޯޓެކްސް އުފެދުމުގައި ތުނިވެފައި ވާކަމެވެ. މިދިރާސާގައި އިސްކޮށް އުޅުއްވި ޑރ. ގަޔާ ޑޯވްލިން ހާމަކުރައްވާ ގޮތުގައި މިއީ ސިކުނޑީގެ ކޯޓެކްސް ބޮޑުވެ ފުރިހަމަވުމުގެ ކުރިން އެބައިން އެކަށޭނަ މިންވަރަށްވުރެ ބޮޑަށް މަސައްކަތް ކުރަން ފެށުމުން އެބަޔަށް ލިބިގެންދާ އުނިކަމެއް ކަމަށް ބެލެވެއެއވެ.\nމިބަދަލު ސިކުޑިއަށް މިއަންނަނީ ސީދާ ސްކްރީން ވަގުތުންނޭ ބުނަން އަދި މުޅިން ޔަގީން ނުވާކަމަށް ޑރ. ގަޔާ ވިދާޅުވިއެވެ. މީއި އަދި ސީދާ ގެއްލުމެއް ކަމަށް ނިންމަން ވެސް އަވަސް ކަމަށް އޭނާ ހާކުރެއްވިއެވެ. މިކަން މުޅިން ޔަގީން ކުރުމަށް އަދި ދުވަސްތަކެއް ނަގާނެ ކަމަށެވެ.\nމިދިރާސާގެ ފުރިހަމަ ނަތީޖާ އެނގޭނީ ދުރު މުސްތަގުބަލެއްގައި އިސްކިރީނު ވަގުތުން ސިކުނޑިއަށް ކުރާ އަސަރު އެނގުމުންނެވެ. މިކަމަށް އަދި 10 ވަރަކަށް އަހަރު ބޭނުންވާނެ ކަމަށްއެވެ.\nނަމަވެސް ކުޑަކުދިންގެ ޚާއްސަ ޑޮކްޓަރުން ވެސް މިނަތީޖާތައް ދެއްކި ގޮތުން ކުޑަކުދިންގެ ސިކުޑިއަށް ސްކްރީން ވަގުތުން ކުރާ އަސަރާއި މެދު ކަންބޮޑު ވުން ހާމަކޮށްފައި ވެއެވެ.\nއިތުރު ލިޔުންސްކްރީން ޓައިމް\nTags: ސްކްރީން ޓައިމް


ވިއެޓުނާމު - ވިކިޕީޑިއާ\n(އިނގިރޭސިބަހުން: "Army March")ފަންވަތް:Refn\nEthnic groups ފަންވަތް:Unbulleted list\nCommunist (Marxist-Leninist), Socialist, single party dictatorship\n- Total $205.539 billion\nވިއެޓްނާމް، ރަސްމީ ނަމަކީ ސޯޝަލިސްޓް ރިޕަބްލިކް އޮފް ވިއެޓްނާމް، އަކީ އިރުދެކުނު އޭޝިއާ ސަރަހައްދުގެ އިންޑޮޗައިނީސް ޕެނިންސުލާ ގެ އެންމެ އިރުމަތީ ކޮޅުގައި، ލާއޯސް އާއި ބޯޑަރުގައި އޮންނަ ގައުމެއް އެކެވެ , ކެމްބޯޑިއާ، ޗައިނާ، އިރުމަތީ ކަނޑާއި ތައިލެންޑްގެ ގަލްފް އެވެ.\nވިއެޓްނާމުގެ ރަސްމީ ބަހަކީ ވިއެޓްނާމީޒްއެވެ. އެންމެ ބޮޑު ޝަހަރަކީ ހޯޗީމިން ސިޓީއެވެ. ވެރިކަން ކުރަނީ ހަނޯއީގައެވެ. ވިއެޓްނާމަކީ ސޯޝަލިސްޓް ޖުމްހޫރިއްޔާއެކެވެ. އަދި ހަމަ އެހެންމެ ސިންގަލް ޕާޓީ ކޮމިއުނިސްޓް ސްޓޭޓެކެވެ. ވިއެޓްނާމުގެ އާބާދީއަކީ 86 މިލިއަނެވެ. ޤައުމުގެ ޖީ.ޑީ.ޕީ ޕަރކެޕިޓާއަކީ 2793 ޑޮލަރެވެ. ބިމުގެ ބޮޑުމިނަކީ 0.33 މިލިއަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ vn. އެވެ. ކޯލިން ކޯޑަކީ +84 އެވެ. ފައިސާގެ ގޮތުން ބޭނުންކުރަނީ ވިއެޓްނާމީ ޑޮންގްއެވެ.\nވިއެޓްނާމް، މި ނަން އެ ޤައުމުގެ ރަސްމީ ނަމެއްގެ ގޮތުގައި ބޭނުން ކުރައްވަން ފެށްޓެވީ 1804 ވަނަ އަހަރުގައި އެމްޕެރަރ ޖިއާ ލޮންގއެވެ. މިއީ “ނާމް ވިއެޓް” މި ނަމުން ނެގިފައިވާ ނަމެކެވެ. މީގެ މާނައަކީ ދެކުނު ވިއެޓް އެވެ. މިއީ ޤަދީމީ ޒަމާނުގައި މި ޤައުމަށް ކިޔާފައިވާ ނަމެވެ. 1839 ގައި އެމްޕެރަރ މިން މާންގް އެ ޤައުމުގެ ނަން “ދައި ނާމް” ނުވަތަ “ގްރޭޓަރ ސައު^ް” އަށް ބަދަލު ކުރެއްވިއެވެ. 1945 ގައި އެ ޤައުމުގެ ނަމަކީ ވިއެޓްނާމް ކަމުގައި އަލުން ހަމަޖެހުނެވެ.\nވިއެޓްނާމުގެ އުތުރުގައި އޮތީ ޗައިނާއެވެ. ހުޅަނގު އުތުރުގައި އޮތީ ލާއޯސްއެވެ. ހުޅަނގު ދެކުނުގައި އޮތީ ކެންބޯޑިޔާއެވެ. އިރުމަތީގައި އޮތީ ދެކުނު ޗައިނާ ކަނޑެވެ.\nވިއެޓްނާމުގެ ގޮތުގައި މިއަދު އޮތް ސަރަޙައްދުގައި އިންސާނުން ވަޒަންވެރިވެފައިވާތާ އެތައް ހާސް އަހަރެއް ވެއްޖެކަމަށް ތާރީޚީ ހެކިތަކުން ސާބިތުވެއެވެ. ތަންހޯ ޕްރޮވިންސުގައި ހުރި އާސާރީ ތަންތަނުގެ ތެރޭގައި އެތައް ހާސް އަހަރެއް ވެފައި ހުރި ތަންތަން އެބަހުށްޓެވެ. ވިއެޓްނާމުގެ މިނިވަންކަމަށް އެތައް ފަހަރެއްގެ މަތީން ފަރަންސޭސީން ވަނީ އަރައިގެންފައެވެ. މި ގޮތުން 1859 ވަނަ އަހަރުން ފެށިގެން 1885 ވަނަ އަހަރާ ދެމެދު ދީފައިވާ ޙަމަލާތައް ފާހަގަކޮށްލެވެއެވެ. ފަރަންސޭސީންގެ ދަށުގައި އޮތުމުގެ ސަބަބުން ހުޅަނގުގެ ތަޢުލީމީ ނިޒާމު ވިއެޓްނާމުގައި ޤާއިމުވެގެން ދިޔައެވެ. އަދި ހަމަ އެހެންމެ ވިއެޓްނާމުގެ މުޖުތަމަޢުގައި ޢީސާއީ ދީން ފުރަތަމަ ފަހަރަށް ފެތުރިގެން ދިޔައީ ވެސް މި ދުވަސްވަރުއެވެ. މަޝްހޫރު ވިއެޓްނާމް ހަނގުރާމައިގައި އެމެރިކާގެ ލަޝްކަރުތަކަށް ލިބިގެން ދިޔަ ނާކާމިޔާބީއަކީ މިއަދު ވެސް ވިއެޓްނާމުގައި ފާހަގަކުރަމުންދެއެވެ. ދައި ވިއެޓްގެ ގޮތުގައި 1054 ގައި ޤާާއިމުވި ދައުލަތް 1853 އާއި 1883 އާ ދެމެދު ފަރަންސޭސިވިލާތުގެ ދަށަށް ދިޔައެވެ. ފަރަންސޭވިލާތުގެ ކިބައިން މިނިވަންވީ2ސެޕްޓެންބަރު 1945 ގައެވެ. ވަކިވެފައި އޮތް ދެ ވިއެޓްނާމް އަލުން އެއް ވެގެން ދިޔައީ 30 އެޕްރީލް 1975 ގައެވެ. މިހާރު ވިއެޓްނާމުގައި ހިންގަމުންދާ ޤާނޫނުއަސާސީ ތަޞްދީޤު ކުރެވުނީ 19 ޑިސެންބަރ 1980 ގައެވެ.\nއާބާދީގެ ގޮތުން 86 މިލިޔަނެއް ހައި މީހުން ތިބި ފިލިޕީންސަކީ މުޅި ދުނިޔެއަށް ބަލާއިރު 13 ވަނައަށް އެންމެ އާބާދީ ބޮޑު ޤައުމެވެ. ވިއެޓްނާމުގެ އާބާދީގެ 86.2% އަކީ ކިންހ ނަސްލުގެ މީހުންނެވެ. މީގެ އިތުރުން ފާހަގަ ކޮށްލެވޭ ނަސްލުތަކުގެ ތެރޭގައި ހްމޮން، ޑާއޯ، ޓައި، ތައި، އަދި ނުންގ ނަސްލު ހިމެނެއެވެ. 1978 ވަނަ އަހަރާއި 1979 ވަނަ އަހަރާ ދެމެދުގެ ޗައިނާ ނަސްލުގެ 450000 އެއް ހައި މީހުން ވަނީ ވިއެޓްނާމް ދޫކޮށް ގޮސްފައެވެ.\nވިއެޓްނާމުގައި އެންމެ ގިނައީ ބުދިސްޓުންނެވެ. އެމީހުންނަކީ އާބާދީގެ 85% މީހުންނެވެ. 8% މީހުންނަކީ ކްރިސްޓިޔަނުންނެވެ. 3% މީހުންނަކީ ކާއޮޑައިޒަމަށް ތަބަޢަވާ މީހުންނެވެ. އެހެން ދީންތަކަށް ތަބަޢަވާ މީހުންގެ ނިސްބަތަކީ 4% އެވެ. ވިއެޓްނާމުގެ ސަގާފަތު ބިނާވެފައިވަނީ ޗައިނާ އާއި އިންޑިޔާގެ ސަގާފަތުގެ މައްޗަށެވެ. މީގެ އިތުރުން ޔޫރަޕުގެ އިސްތިޢުމާރުގެ ސަބަބުން ކޮށްފައިވާ އަސަރުތަކުގެ މައްޗަށެވެ.\nވިއެޓްނާމުގެ އިޤްތިޞާދު ބިނާވެފައިވަނީ ހަނޑުލުގެ ދަނޑުވެރިކަމުގެ މައްޗަށެވެ. ވިއެޓްނާމު ހަނގގުރާމައިގެ ސަބަބުން އިޤްތިޞާދަށް ހީނަރުކަމެއް ލިބިގެން ދިޔަ ނަމަވެސް، މިއަދު ވިއެޓްނާމުގެ އިޤްތިޞާދުގެ ދުވެލި ހުރީ ކުރިޔަށެވެ. ފިލިޕީންސްގެ ޖީ.ޑީ.ޕީ ޕަރކެޕިޓާ އަކީ 2793 ޑޮލަރެވެ.\n↑ Robbers, Gerhard (30 January 2007). Encyclopedia of world constitutions. Infobase Publishing. ISBN 978-0-8160-6078-8. Retrieved on 1 July 2011.\n↑ 3.0 3.1 3.2 3.3 3.4 "World Economic Outlook: Vietnam". International Monetary Fund. October 2013. Retrieved 16 February 2014.\n↑ "Gini Index". World Bank. Retrieved 29 March 2013.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 11 މެއި 2022، 10:46 ގައެވެ.


މެނިފެސްޓޯ އޮޑީގެ މެންބަރުން ހދ. ނޮޅިވަރަންފަރު، ނޭކުރެންދޫ އަދި ވައިކަރަދޫގެ ހާލަތު ދެނެގަނެފި. – Maldivian Democratic Party\nމެނިފެސްޓޯ އޮޑީގެ މެންބަރުން ހދ. ނޮޅިވަރަންފަރު، ނޭކުރެންދޫ އަދި ވައިކަރަދޫގެ ހާލަތު ދެނެގަނެފި.\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީން) މިހާރު ފަށާފައިވާ މެނިފެސްޓޯ އޮޑި ހދ. ނޮޅިވަރަންފަރު، ނޭކުރެންދޫ އަދި ވައިކަރަދޫއަށް ދަތުރުކޮށް އެ ތިން ރަށުގެ ރައްޔިތުންނާ ބައްދަލުކޮށްފިއެވެ.\nހދ. ނޮޅިވަރަންފަރަށާއި ނޭކުރެންދޫ އަދި ވައިކަރަދޫއަށް އެމްޑީޕީގެ މެނިފެސްޓޯ އޮޑި ކުރި ދަތުރުގައި އެމްޑީޕީގެ މެންބަރުންނާ ބައްދަލުކޮށް އެމްޑީޕީގެ ޕާލިމެންޓް ގްރޫޕް މެންބަރުން ވަނީ ވާހަކަ ދައްކަވާފައެވެ. އެ މެންބަރުންގެ ވާހަކައިގައި މެނިފެސްޓޯ އޮޑީގެ ދަތުރުގެ ބޭނުމާއި ޙާޞިލް ކުރަންބޭނުންވާ ކަންކަމާއި ގުޅޭގޮތުން ވާހަކަ ދެއްކެވިއެވެ. އަދި ރައީސް ނަޝީދަށް މިއަހަރުގެ ރިޔާސީ އިންތިޙާބްގައި ވޯޓް ލާންވީ ކީއްވެގެންކަން ވަރަށް ރަނގަޅަށް ސާފުކޮށްދެއްވިއެވެ. އަދި މި ދަތުރަކީ އެމްޑީޕީގެ ރިޔާސީ ކެންޑިޑޭޓް ރައީސް ނަޝީދު އިސްނަންގަވައިގެން އެމަނިކުފާނު ބޭނުންފުޅު ވެލައްވައިގެން، ރައްރަށުގެ ރައްޔިތުންގެ ހާލަތު ވަރަށް ކައިރިން ދެނެގަނެ، ރައްޔިތުންގެ ބޭނުންތައް އަހައި އޮޅުން ފިލުވުމަށް ކުރަމުންދާ ދަތުރެއްކަމަށް މެންބަރުން ފާހަގަ ކުރެއްވިއެވެ.\nނޮޅިވަރަންފަރަށާއި ނޭކުރެންދޫ އަދި ވައިކަރަދޫއަށް އެމްޑީޕީ މެނިފެސްޓޯ އޮޑި ކުރި ދަތުރުގައި ރަށްރަށުގެ ޓީމްތަކާއި ވަނީ ބައްދަލުކޮށްފައެވެ. މި ބައްދަލުވުން ތަކުގައި ރަށުގެ ހާލަތު ދެނެގަތުމަށް ރަށުގެ ރައްޔިތުން ކައިރިން މައުލޫމާތު އަހާ އޮޅުން ފިލުވުމަށްފަހު މި ތިން ރަށުގެ ރައްޔިތުން ކުރި ސުވާލުތަކަށް މެނިފެސްޓޯ އޮޑީގެ މެންބަރުން ޖަވާބު ދެއްވިއެވެ. މި ބައްދަލުވުން ތަކުގައި އެމްޑީޕީ ޕާލަމެންޓް ގްރޫޕްގެ މެންބަރުންނާއި އެމްޑީޕީ ޕޮލިސީ ކޮމިޓީގެ މެންބަރުން ބައިވެރިވެ ރައްޔިތުންނަށް އެމްޑީޕީގެ ސިޔާސަތުތައް އިތުރަށް ވަނީ އޮޅުން ފިލުވައިފައެވެ.\nއެމްޑީޕީގެ މެނިފެސްޓޯ އޮޑީގެ މެންބަރުން ކުރިއަށް ގެންދިޔަ ބައްދަލުވުން ތަކުގައި ރަށުގެ ޒުވާނުންނާއި ވިޔަފާރިވެރިންނާއި، ރަށުގެ އިސް ބައެއް ފަރާތްތަކާއި ބައްދަލުކޮށް މައުލޫމާތު ބަދަލު ކުރެވުނެވެ. އަދި ކުމުންދޫގެ މަދަނީ ޖަމުއިއްޔާތަކާ ބައްދަލުކޮށް ރަށުގެ ކުރިއެރުމަށް މަސައްކަތް ކުރެވިދާނެ ގޮތްތަކާއިބެހޭ ގޮތުންނާއި އެމްޑީޕީގެ ސިޔާސަތު ތަކާއިގުޅޭގޮތުން މަޢުލޫމާތު ޙިއްސާ ކުރެވުނެވެ.\nމެނިފެސްޓޯ އޮޑީގެ މެންބަރުން ނޮޅިވަރަންފަރަށާއި ނޭކުރެންދޫ އަދި ވައިކަރަދޫއަށް ކުރި ދަތުރުގައި މި ތިން ރަށުގެ އެމްޑީޕީގެ ކެންޕެއިން ޓީމާއި ބައްދަލުކޮށް މައުލޫމާތު ހިއްސާ ކުރުމާއި ކުރިއަށް އޮތް އިންތިހާބުގެ ވޯޓްގެ މަސައްކަތުގައި އެމްޑީޕީގެ ފަރާތުން އިސްވެ ހަރަކާތްތެރިވާ މެންބަރުންނަށް މައުލޫމާތު ހިއްސާކޮށް، ހޭލުންތެރިކަން އިތުރު ކުރުމަށް އެކިއެކި މައުލޫމާތު ފޯރުކޮށްދެވުނެވެ.


Maamigilee maguthah, zamaanee fenvarah hedhumuge masahkai fashanee – Iru\nމާމިގިލީ މަގުތައް، ޒަމާނީ ފެންވަރަށް ހެދުމުގެ މަސައްކަތް ފަށަނީ\nމިމަސް ނިމުމުގެ ކުރިން އދ.މާމިގިލި މަގު ހެދުމުގެ ޢަމަލީ މަސައްކަތް ފަށާނެކަމަށް ރޯޑް ޑިވެލޮޕްމަންޓް ކޯޕަރޭޝަނުން ވިދާޅުވެއްޖެއެވެ. މިއީ މާމިގިލީގެ މަގުތަކާ ގުޅޭގޮތުން ކުރިއަށްގެންދާ މިފަދަ ފުރަތަމަ މަޝްރޫއެވެ.\nމާމިގިލީ މަގުހެދުމުގެ މަޝްރޫޢަށް ބޭނުންވާ ސާމާނާއި އެމަސައްކަތް ކުރުމަށް ބޭނުންވާ މީހުން މިހާރުވަނީ އެރަށް ގޮސްފައެވެ. މިމަޝްރޫޢުގެ މަސައްކަތާ ގުޅޭގޮތުން މަޢުލޫމާތު ދެއްވަމުން ރޯޑް ޑިވެލޮޕްމަންޓް ކޯޕަރޭޝަންގެ ސީނިއާ އޮފިސަރ ޕްރޮޖެކްޓް މެނޭޖްމަންޓް މަޙްމޫދު މުޙައްމަދުފުޅު ވިދާޅުވީ ސައިޓުގައި ޢަމަލީ މަސައްކަތް ފެށުމުގެ މަސައްކަތް ލަސްވަނީ އެންވަޔަރަންމަންޓަލް އިމްޕެކެޓް އެސެސްމަންޓާގުޅޭ ބައެއް މަސައްކަތްތައް ކުރިއަށްދާތީކަމަށެވެ. ނަމަވެސް މިމަސައްކަތްނިމި މިމަސް ނިމުމުގެ ކުރިން ރަށުގައި ޢަމަލީ މަސައްކަތް ފަށާނެކަމަށް ވިދާޅުވިއެވެ.\nމަގުތަކުގައި މަސައްކަތް ފަށާފައި ނުވިނަމަވެސް، މަގު ހެދުމުގެ މަސައްކަތަށް ބޭނުންވާ ސައިޑް ބްލޮކްސްއާއި ކޭބަލް ޖަންކްޝަންތައް ތައްޔާރުކުރުމާއި އެހެނިހެން މުހިންމު މަސައްކަތްތައް ފަށައިގެން ކުރިއަށްދާކަމަށް މަހުމޫދު ވިދާޅުވިއެވެ.\nއދ.މާމިގިލީ މަގުތައް ހަދަނީ ތާރު އަޅައިގެން ޒަމާނީ ފެންވަރަށެވެ. އާރްޑީސީން ވިދާޅުވީ މި މަސައްކަތުގެ ދަށުން އެރަށުގެ6މަގެއްގައި ތާރުއަޅާނެކަމަށެވެ. އެއީ ޖުމްލަ 4.89 ކިލޯމީޓަރުގެ މަގެވެ.\nމާމިގިލި މަގު ހެދުމުގެ މަސައްކަތް އާރްޑީސީއާ ޙަވާލުކޮށްފައިވަނީ 14މަސްދުވަހުން މަސައްކަތް ނިންމާގޮތަށެވެ. މި މަޝްރޫޢު ކުރިއަށްގެންދަނީ ސަރުކާރުގެ ބަޖެޓުން 10މިލިއަން ރުފިޔާ ޚަރަދުކޮށްގެނެނެވެ. މި މަސައްކަތަކީ 2020ގެ ބަޖެޓުގައި ހިމަނައިގެން ފެށި މަސައްކަތެކެވެ.


KEYONIRU COLUMN: Addu in madhiri aai vaa huskodhey candidate aka alhuganduge Vote! – adduLIVE\nކެޔޮނިރު ކޮލަމް: މަދިރި އާއި ވާ ހުސްކޮށްދޭ ކެންޑިޑޭޓަކަށް ވޯޓް!\n1 Jul 21, 2018, 10:28 މުހައްމަދު ބުޝްރީ\nއައްޑޫ ދޮންދީނި : ފޮޓޯ: ހަސަން ނަޖްމީ\nމިދިޔަ ބުދަދުވަހު ހެނދުނު ދަރިފުޅު ސްކޫލަށްލާފައި ހިތަދޫ ބޮޑުމަގުން ދަނިކޮށް ހައިރާން ކުރަނިވި މަންޒަރެއް ފެނުނެވެ. އަޅުގަނޑުގެ ހަޔާތުން ދުވަހަކުވެސް އައްޑު އިން ކާޅެއް ނުދެކެމެވެ. ނަމަވެސް އެދުވަހު ފުރަތަމަފަހަރަށް ކާޅެއް ފެނުނެވެ. އައްޑޫ ސިޓީގައި ކާޅުގެ ބަދަލުގައި އުޅެނީ ރާއްޖޭގެ އެހެން އެއްވެސް އަތޮޅެއްގައި ނޫޅޭ، ހުދުކުލައިގެ ދޮންދޫންޏެވެ. އެދުވަހު އެފެނުނު ކާޅަކީ ވަޔާއިއެކު ކޮންމެވެސް ގޮތަކަށް އޮޅިގެން މިހިސާބަށް އާދެވުނު ކާޅެއްކަމަށް ވެދާނެއެވެ.\nކާޅުގެ އުދަގުލުން އައްޑޫ އަތޮޅު މީހުން ސަލާމްތް ވެފައިވިއަސް ވާލާއި މަދިރީގެ އުދަގުލުން ސަލާމަތެއް ނުވެއެވެ. އައްޑު އަތޮޅުގައި ކިތައްމެ ވަރަކަށް އަނބުގަސް ގިނަވިއަސް ގަސްގަހުގައި އަޅާ އަނބުގެ ބޮޑުބައި ކަނީ ވާލެވެ. ދޮންކޭލާއި ފެން ފޯކާއި ޖަބުރޯލާއި ޖަންބުފަދަ މޭވާގެ ބޮޑުބައިވެސް ވަނީ ވާލުގެ ކާނާއަށެވެ. އިހުޒަމާނުގައި މާލޭގައިވެސް ކާޅާއި ވާ އުޅުނެވެ. އޭގެ އުދަގޫ މާލޭގެ ރައްޔިތުނަނަށްވެސް އެޒަމާނުގައި ނުހަނު ބޮޑަށް ކުރިއެވެ. ނަމަވެސް ސިފައިން ނިކުމެ ބަޑިޖަހައި މާލެއާއި މާލެ ކައިރި ރަށްރަށުން ވާލާއި ކާޅު ހުސް ކުރިއެވެ. މަދިރި ބޭސް ސްޕްރޭކޮށްގެންނާއި ރަށުތެރެ ސާފުކޮށްގެން މާލެއިން މަދިރިވެސް ނައްތާލިއެވެ.\nދޮންދީނި، ފޮޓޯ: ހަސަން ނަޖުމީ\nމީގެ ހަތަރު ވަރަކަށް އަހަރު ކުރިން އައްޑު އަތޮޅަށް ދިރިއުޅުން ބަދަލު ކުރި ފަހުން ގޯތިތެރޭގައި ކިތައްމެވަރަކަށް ބަގީޗާ ގަސް ގިނަވެފައި ފެހިވިއަސް މަދިރީގެ އުނދަގޫ ބޮޑުކަމުން ގެއިންބޭރުގައި ތާޒާ ވައި ޖައްސާލަން އިނުމަކީ ކުޑަވަރެއްގެ މުސީބާތެކެވެ. ގޭގައި އަނބުގަސް ހައްދައި، އެގަހުގައި ފުރަތަމަ ފަހަރަށް އަނބު އެޅުމުން އިންސްޓަގްރާމަށް ފޮޓޯލައި، ހެވިފައި ހުއްޓާ ހުރިހާ އަނބުކޮޅު ކާލީ ވާލެވެ.\nތަރައްގީގެ އެހެން އެއްކަމެއް ނުކޮށްދިނަސް އައްޑު އަތޮޅުން ވާލާއި މަދިރީގެ މުސީބާތް ނިމުމަކަށް ގެނެސް މަގުތަކުގައި ތާރު އަޅައިދޭ ކެންޑިޑޭޓަކަށް އަޅުގަނޑުގެ ވޯޓު ހަމަގައިމުވެސް ދޭނަމެވެ. އެއްވެސް ޕާރޓީއެއްގެ ނުވަތަ އަމިއްލަ ކެންޑިޑޭޓެއްގެ މެނިފެސްޓޯގައިވެސް މިފަދަ ވައުދެއް ހިމަނާފައި ނުވާތީ ހައިރާން ވަމެވެ. މިއީ ވޯޓުހޯދަން ވާންވީ އެންމެ ފުރަތަމަ ވައުދެވެ. ގަލާހާޖާ ކުރަން ބޭނުންވެފައި ހުންނަ މީހާއަށް އެންމެ މުހިއްމު ވާނީ ފާހާނާ އެވެ. ސްކޫލެއް ނޫނެވެ. ހަމައެހެން، މަދިރިއާއި ވާލުގެ މުސީބާތުން ސަލާމަތް ނުވެވިފައިތިބި އައްޑުގެ ރައްޔިތުންނަށް ޓްރާންސްޝިޕްމެންޓް ބަނދަރަކަށްވުރެވެސް މުހިއްމީ މިމުސީބާތުން ސަލާމަތް ވުމެވެ. ވޯޓު ހޯދަން ދޮރުން ދޮރަށް ހިގާއިރު ކެންޑިޑޭޓުންގެ ކަރުގައި މަދިރިބޭސް ޖަހާ "ދުންކަރާސް" އާއި ވާ މަރާ ބަޑި އޮތުމުން އައްޑުގެ ވޯޓު ލިބޭނެކަން ޔަގީނެވެ!\nސިފައިން ނިކުމެ މާލެއިން ވާލާއި މީދަލާއި މަދިރި ހުސްކުރި ގޮތަށް ރާއްޖޭގެ އެހެން ސިޓީތަކުގައިވެސް މިފަދަ ޕްރޮގްރާމެއް ހިންގައި މިކަމުން ރައްޔިތުން ސަލާމަތްކޮށްދޭންވީ އެވެ. މީގެ އިގްތިސޯދީ، އިޖްތިމާއީ އަދި ސިއްހީފައިދާ ނުހަނު ބޮޑުވާނެކަން ކަށަވަރެވެ. އެފަދަ ޕްރޮގޮރާމެއްގެ ސަބަބުން ދިވެހި ސިފައިންނަށް އަމާޒަށް ބަޑިޖަހަންވެސް އިތުރަށް ފަރިތަވެގެން ދާނެއެވެ.\nކޮންމެވެސް އެއް ކެންޑިޑޭޓަކު އައްޑު އަތޮޅަށް ވަޑައިގެން ކެމްޕެއިންގެ ވައުދެއްގެ ގޮތުގައި މަދިރި އާއި ވާލާ ދެކޮޅަށް ހަނގުރާމަ އިއުލާން ކުރައްވާނެ ކަމަށް އުއްމީދު ކުރަމެވެ. އެބޭފުޅަކަށް ވޯޓުލާން އަޅުގަނޑު މިހިރީ ތައްޔާރަށެވެ!


މަންމައަށް ސިއްރުން ރޯދަ ހިފަން ފެށީ ސުވަރުގެދާން ވަރަށް ބޮޑަށް ބޭނުންވާތީ-7އަހަރުގެ އާރިޒް\nއުމުރުން7އަހަރުގެ ޢާރިޒް ތަލްހާ ފުރިހަމަ ރޯދައެއް ހިފި މިއަހަރުއެވެ. މިހައިތަނަށް އޭނާ ހިފަނީ ބައި ރޯދައެވެ. އޭނާގެ ަމައިން ބަފައިން ބުނަނީ ފުރިހަމަ ރޯދައެއް ހިފަން އޭނާ އަދި މާކުޑަ ކަމަށެވެ.\nއާރިޒް ބުނީ މައިން ބަަފައިން ދައްކާ ވާހަކަ ޤަބޫލުކުރަން މިއަހަރު ބޭނުން ނުވީ ކަމަށެވެ. އަދި ރޯދަ ހިފުމަކީ އޭނާއަށް ކުރެވިދާނެކަމެއްކަން ބަލަން ބޭނުންވީ ކަމަށެވެ. "މިހާރުވެސް އަހަރެންނަށް ޔަޤީން ކުރެވޭ ރޯދަ ހިފުަމަކީ އިސްލާމް ދީނުގެ5ރުކުނުގެ ތެރެއިން ރުކުނެއްކަން. އަދި ރޯދަ ހިފުމަކީ ސުވަރުގެ ދެވޭ ސަބަބެއްކަން. އަހަރެން ބޭނުން ސުވަރުގެ ދާން. އެހެންވެ ރޯދަ ހިފަން ފެށީ."\nއާރިޒް ބުނީ އޭނާ ރޯދައަށް ހުންނަން ބޭނުންވި ފުރަތަމަ ދުވަހު އޭނާ ހުރީ ރޯދައަށްކަން މަންމައަށް ނުއެނގޭނެ ކަމަށާއި ރޯދަ ހިފީ މަންމައަށް ސިއްރުން ކަމަށެވެ. "އަހަރެންނަކީ ދުވާލަކު3ފަހަރު ކިރުުތަށި ބޯ ކުއްޖެއް. އެހެންވެ ޤަބޫލެއްވެސް ނުކުރަން ކިރު ތަށި ނުބޮއި ހުރެވޭނެކަމަށް."\nއާރިޒް ބުނީ ރޯދަ ފަރުޟު ކުރެއްވެވީ މާތްﷲ ކަމާއި ރޯދަ ހިފުމަކީ މާތްﷲ އެންމެ ލޯބިވެވޮޑިގެންވާ އަޅުކަންކަން ޓީޗަރު ކިޔައިދިނީ މިއަހަރު ކަމަށާއި އެދުވަހުން ފެށިގެން އޭނާ ހުރީ ރޯދަ ހިފަން ބޭނުންވެގެން ކަމަށެވެ. "އަހަރެން ބޭނުން މާތްﷲ އަހަރެން ދެކެ ވަރަށް ބޮޑަށް ލޯބިވެވޮޑިގަންނަވަން. އެހެންވެ ރޯދަ މިހިފަނީ. އެކަން ހިތަށް އެރީމަ ބަނޑުފައެއް ނުވޭ. ކަރެއްވެސް ނުހިއްކާ." އުނދަގުލެއްވެސް ނުވޭ."\nއާރިޒްގެ މަންމަ ބުނީ އިއްތިފާގުން އެދުވަހު ރޯދަ ވީއްލަން ދާން އޮތީ އާރިޒްގެ ބޮޑުބޭބެގެ ގެއަށް ކަމަށެވެ. އާރިޒް އޭނާ ހުރީ ރޯދައަށް ކަމަށް ބުނީ އެގެއަށް ދާން ކާރަށް އެރުމަށްފަހުގައި ކަމަށެވެ. "އަހަރެމެންނަށް ލިބުނީ ކުއްލިި ހައިރާން ކަމެއް."\nއާރިޒްގެ މަންމަ އާއި ބައްޕައަކީ އިސްލާމް ދީނަށް ވަރަށް ބޮޑަށް ލޯބިކުރާ ޞާލިޙް ދެމަފިރިންނެވެ.\nއާރިޒް އަކީ ދުބާއީގެ ކުއްޖެކެވެ.


Europa league ge final ah dhe gaumehge araarun\nޔޫރޮޕާ ލީގްގެ ފައިނަލަށް ދެ ގައުމެއްގެ އަރާރުން\nޔޫރޮޕާ ލީގްގެ ފައިނަލުގައި އާސެނަލްގެ ސްކޮޑުން، ހެންރިކް މިކިތާރިޔަން ވަކިވީ، އަޒަރު ބައިޖާންގެ ބަކޫގައި އޭނާ އަށް ސަލާމަތީ ކަންކަމާ މެދު ޔަގީންކަން ނެތުމުންނެވެ.\nއަސްލު މައްސަލަ ގުޅެނީ، 30 އަހަރު ކުރިން އަޒަރުބައިޖާން އާއި އަރުމީނިއާގެ ބޯޑަރު ސަރަހައްދުގައި ހިނގަދީޔަ ނަސްލީ ހަނގުރާމަ އާ އެވެ. އަޒރުބައިޖާން އާއި އަރމީނީއާ ދެމެދު ޒަމާނުން ފެށިގެން އުފެދިފައިވާ ދެކޮޅު ވެރިކަން، ޔޫރޮޕާ ލީގްގެ ފައިނަލަށް ވެސް ވަނީ އަސަރު ކޮށްފަ އެވެ.\nދެހާސް ސޯޅައިގައިވެސް، ބޯޑަރު ސަރަހައްދުތަކުގައި ހިންގި ކުރިމަތިލުންތަކުގައި 350 މީހުން މަރުވެފައިވާ ކަމަށް އެމެރިކާގެ ސްޓޭޓް ޑިޕާޓްމެންޓުން އަންދާޒާ ކުރެ އެވެ.\nއަރުމީނިއާގެ ގައުމީ ޓީމުގެ މިޑްފީލްޑަރު، މިކިތާރިޔަން އަށް އަޒަރުބައިޖާންގައި ސަލާމަތްތެރިކަން ނެތީ އެވެ. އޭނާގެ ފުރާނަ އަށް ނުރައްކާ ވެދާނެ ކަމުގެ ބިރަށް އާސެނަލްއިން ނިންމީ، ފައިނަލަށް އޭނާ ނުގެން ދިއުމަށެވެ. މިކިތާރިޔަން ބުނީ އެ ފުރުސަތު އޭނާ އަށް ގެއްލުމުން ވަރަށް ދެރަ ވާ ކަމަށެވެ.\nއާސެނަލްއިން ވަނީ އެ މައްސަލަ، ޔޫއެފާގެ ސަމާލުކަމަށް ގެނެސްފަ އެވެ. އާެނަލްއިން ބުނީ އެ ޓީމުގެ މުހިންމު ކުޅުންތެރިޔަކަށް ޓީމާ އެކު ދަތުރު ނުކުރެވޭ ހިސާބަށް ހާލަތު ގޯސްވުމަކީ ކަންބޮޑުވާ ކަމެއް ކަމަށެވެ. އަދި މެޗެއްގައި ދިމާވާން ނުޖެހޭ ހާލަތެއް ކަންބޮޑުވުމަކީ އިންތިހާއަށް ކަންބޮޑުވާން ޖެހޭ ކަމެއް ކަމަށެވެ.\nއިނގިރޭސި ޕްރިމިއާ ލީގްގެ ވާދަވެރި ޗެލްސީއާ ދެކޮލަށް ކުޅޭ ޔޫރޮޕާ ލީގްގެ ފައިނަލު އޮންނާނީ މިއަންނަ ބުދަ ދުވަހުގެ ރޭގަ އެވެ.


އުރީދޫގެ އަހަރީ އާންމު ޖަލްސާގައި ބައިވެރިވުމުގެ މުއްދަތު އިތުރުކޮށްފި\nއުރީދޫ މޯލްޑިވްސް ގެ އަހަރީ އާންމު ޖަލްސާގައި ބައިވެރިވުމަށް ފޯމު ހުށަހެޅުމުގެ މުއްދަތު އިތުރުކޮށްފިއެވެ.\nއުރީދޫން ބުނީ މިއަހަރު ބާއްވާ އަހަރީ އާންމު ޖަލްސާގައި ބައިވެރިވުމަށް ފޯމު ހުށަހެޅުމުގެ މުއްދަތު 29 ފެބްރުއަރީ 2020 ވާ ހޮނިހިރު ދުވަހުގެ ރޭގަނޑު 8:30 ގެ ނިޔަލަށް އިތުރުކޮށްފައިވާ ކަމަށެވެ.\nއުރީދޫގެ މިއަހަރުގެ އަހަރީ އާންމު ޖަލްސާ ބޭއްވުމަށް ހަމަޖައްސާފައިވަނީ އަންނަ ހޯމަ ދުވަހުގެ ރޭގަނޑު 8:30 ގައި ކުރުނބާ މޯލްޑިވްސް ގެ ކޮންވެންޝަން ހޯލުގައެވެ.\nއުރީދޫން ބުނީ މި އާންމު ޖަލްސާގައި ބައިވެރިވުމަށް ޝަރުތު ހަމަވާ ހިއްސާދާރުން، ޖަލްސާގައި ބައިވެރިވެވަޑައިގަތުމަށް "ޕްރީ-ރެޖިސްޓްރޭޝަން ފޯމު" އަދި ޕްރޮކްސީއެއް އައްޔަން ކުރައްވާ ނަމަ "ޕްރޮކްސީ ފޯމު" ފުރުއްވުމަށް ފަހު ހުށަހަޅަންވާނެ ކަމަށެވެ. އަދި، ހުށަހަޅުއްވާފައިވާ ޕްރޮކްސީ ކެންސަލް ކުރައްވަން ބޭނުންވާ ނަމަ "ޕްރޮކްސީ ރީވޮކޭޝަން ފޯމު" ފުރުއްވުމަށް ފަހު ހުށަހެޅުމަށް ވެސް އުރީދޫން ވަނީ އެދިފައެވެ.\nފޯމުތައް ހުށަހަޅަން ޖެހެނީ އުރީދޫ މޯލްޑިވްސްގެ ހެޑް އޮފީސް، ހ.ސަންލީޓުގެ5ވަނަ ފަންގިފިލާއަށް ކޮންމެ ސަރުކާރު ބަންދު ނޫން ދުވަހެއްގެ ހެނދުނު 8:30 އިން ހަވީރު 4:30 އަށެވެ. އަދި، އީމެއިލް ކުރައްވަން ބޭނުންވާ ފަރާތްތަކުން [email protected] އަށް އީލެމެއިލް ކުރެވޭނެ ކަމަށްވެސް އުރީދޫން ވަނީ ބުނެފައެވެ.\nއުރީދޫން ބުނީ މި ޖަލްސާގައި ބައިވެރިވެވޭނީ އުރީދޫގެ ހިއްސާދާރެއްގެ ގޮތުގައި މިމަހުގެ 11 ވަނަ ދުވަހުގެ ރޭގަނޑު 20:00 ގެ ކުރިން ރަޖިސްޓަރީ ވެފައިވާ ފަރާތްތަކަށް ކަމަށެވެ. އަމިއްލައަށް ނުވަތަ ޕްރޮކްސީ މެދުވެރިކޮށް ބައިވެރިވާ ފަރާތްތަކަށް، ކޮންމެ އެޖެންޑާ އައިޓަމަކަށް އެއް ވޯޓު ދެވޭނެ ކަމަށް އުރީދޫން ބުންޏެވެ.\nމި އަހަރުގެ އާންމު ޖަލްސާގައި ބައިވެރިވާން ބޭނުންވާ ހިއްސާދާރުން (ޕްރީ-ރަޖިސްޓަރީ ކުރައްވާފައިވާ ބޭފުޅުންވެސް) ޖަލްސާ ބޭއްވުމަށް ހަމަޖައްސާފައިވާ ދުވަހުގެ ރޭގަނޑު 7.30 އާއި 8.30 އާ ދެމެދު ކުރުނބާ މޯލްޑިވްސްގެ ކޮންވެންޝަން ހޯލަށް ހާޒިރުވެ ރަޖިސްޓަރީ ވުމަށް އުރީދޫން ވަނީ އެދިފައެވެ.\nއުރީދޫން ބުނީ ރަޖިސްޓަރީ ވާން ދިވެއްސެއް ނަމަ ދިވެހި ރައްޔިތެއްކަން އަންގައިދޭ ކާޑު އަދި ބިދޭސީއެއް ނަމަ ޕާސްޕޯޓު ގެންދަން ޖެހޭނެ ކަމަށެވެ. ޖަލްސާ ފެށުމުގެ ކުރިން ރަޖިސްޓްރީ ނުކުރާ ފަރާތްތަކަށް ޖަލްސާގައި ބައިވެރި ނުވެވޭނެ ކަމަށް އުރީދޫން ބުނެއެވެ.\nއަހަރީ އާންމު ޖަލްސާގައި ބައިވެރިވާން ބޭނުންވާ ފަރާތްތައް މާލެއިން ކުރުނބާ މޯލްޑިވްސް އަށް ދިއުމަށް ދަތުރު ހަމަޖައްސާފައިވަނީ އަންނަ މަހުގެ ދެވަނަ ދުވަހުގެ ރޭގަނޑު 7:15 އަދި 7:30 ކަމަށް އުރީދޫން ބުންޏެވެ. އަދި ދަތުރު ހަމަޖައްސާފައިވާ ގަޑިއަށް ހާޒިރު ނުވެވިއްޖެނަމަ ޖަލްސާގައި ބައިވެރިވުމުގެ ފުރުސަތު ނުލިބިދާނެ ކަމަށް ވެސް އުރީދޫން ވަނީ ބުނެފައެވެ.\nއަރުޝީފަށް ނެގީ 27/02/2020 16:19\nއެންމެފަހުން އަޕްޑޭޓްކުރީ 27/02/2020 16:19\nމަރިޔަމް ޝާާނީ 20 މިނެޓު ކުރިން\nހަސަން އާމިރު 22 މިނެޓު ކުރިން


މި ސަރުކާރު ދެމިއޮންނާނީ، ފުދުންތެރި، ބާއްޖަވެރި ދިރިއުޅުމަކަށް ރައްޔިތުން ކުރާ އުންމީދުތައް ޙަޤީޤަތަކަށް ހަދައިދިނުމަށް – ރައީސުލްޖުމްހޫރިއްޔާ - The President's Office\nމި ސަރުކާރު ދެމިއޮންނާނީ، ފުދުންތެރި، ބާއްޖަވެރި ދިރިއުޅުމަކަށް ރައްޔިތުން ކުރާ އުންމީދުތައް ޙަޤީޤަތަކަށް ހަދައިދިނުމަށް – ރައީސުލްޖުމްހޫރިއްޔާ\n1 ޖަނަވަރީ 2020، ރިފަރެންސް: 2020-001\nރައްޔިތުން އުފެއްދި މި ސަރުކާރު، މާތް ﷲގެ ވާގިފުޅާއެކު ދެމިއޮންނާނީ، ފުދުންތެރި އަދި ބާއްޖަވެރި ދިރިއުޅުމަކަށް ރައްޔިތުން ކުރާ އުންމީދުތައް، ޙަޤީޤަތަކަށް ހަދައިދިނުމުގައި ކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ މީލާދީ އާ އަހަރު ފެށުމުގެ މުނާސަބަތުގައި، ރާއްޖޭގެ ރައްޔިތުންނަށް ރައީސުލްޖުމްހޫރިއްޔާ ފޮނުއްވި ތަހުނިޔާގެ ޚިޠާބުގައެވެ.\nރައީސުލްޖުމްހޫރިއްޔާގެ މެސެޖުގައި މީލާދީ އައު އަހަރަކަށް މަރުޙަބާ ކިޔާ މި އުފާވެރި މުނާސަބަތުގައި، ރާއްޖޭގެ އެންމެހައި ލޮބުވެތި ރައްޔިތުންނަށް، އިޚްލާޞްތެރިކަމާއެކު މަރުޙަބާ ދަންނަވައި، ތަހުނިޔާ އާއި ހެޔޮއެދުންތައް ފޮނުއްވާފައިވެއެވެ.\nމި ފެށުނު 2020ވަނަ އަހަރުގެ ތެރޭގައި ވެސް، ސަރުކާރުން އެންމެ ބޮޑު އިސްކަމެއް ދޭނީ، އިޖްތިމާޢީ ޢަދާލަތު ޤާއިމުކޮށް، ރައްޔިތުންނަށް އުފާވެރި އަދި ފާގަތި ދިރިއުޅުމެއް ހޯދައިދިނުމަށްކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ރައްޔިތުންގެ އިންސާނީ ޙައްޤުތައް ޙިމާޔަތްކޮށްދީ، ޤާނޫނުއަސާސީން ކަށަވަރުކޮށްދީފައިވާ އަސާސީ ޙައްޤުތައް، ހަމަހަމަކަމާއި ޢަދުލުވެރިކަމާ އެކު ރައްޔިތުންނަށް ފޯރުކޮށްދިނުމަށްކަން އެމަނިކުފާނު ފާހަގަކުރައްވާފައިވެއެވެ.